
ADEVĂRUL DESPRE YOGA 

Sau 

Ce ar trebui să ştie un potenţial yoghin 

„Dintotdeauna, căutătorii Adevărului au ştiut că India 
este o sursă a cunoaşterii spirituale. În epoca modernă, 
lumea occidentală manifestă un interes extraordinar 
pentru Yoga, căutând, în această ştiinţă străveche şi încă 
plină de mistere, dobândirea păcii interioare şi tămăduirea 
bolilor trupului şi sufletului”. 

D.C. 

Capitolul I 

CE TREBUIE SĂ ŞTIE UN  CĂUTATOR AL 
ADEVĂRULUI? 

Sunteţi un căutător? 

La orice s-ar referi, ideologii politice, terapie sau 
religie, căutătorii sunt cei care doresc să dea vieţii lor o 
semnificaţie mai bogată, mai profundă. Pentru ei, viaţa 
plăcerilor materiale nu e suficientă. 

Dacă şi dumneavoastră aspiraţi la Adevărul absolut, 
atunci sunteţi un căutător. În orice căutător există un 
dinamism care îl îndeamnă să caute şi să întrebe fără 
încetare. De la ideologiile politice la ideologiile 
transcendentale, de la droguri la fenomenele psihice, calea 
unor căutători poate fi lungă. 

Căutătorul în trecut şi în prezent 

În toate vremurile şi în toate ţările au existat oameni 
curioşi să afle adevărul despre ei înşişi. Ei erau însă destul 
de puţini. Persecuţiile religioase, inchiziţia, torturile, 
arderile pe rug, au descurajat pe unii, iar alţii au plătit cu 
viaţa îndrăzneala de a încerca să ridice vălul ce acoperea 
atâtea mistere. Dacă - alături de acest puternic sentiment 
de spaimă, care îngreuna foarte mult circulaţia 
informaţiilor - adăugăm şi dificultatea firească de a 
discerne sâmburele adevărului într-un păienjeniş, ţesut 
abil, al falselor cunoaşteri, nu este greu să ne imaginăm 
că, dacă, din motivele arătate, căutătorii nu erau numeroşi, 
cei ce ajungeau la adevăr trebuie să fi fost extrem de rari. 


Marea masă a omenirii era cufundată în bezna ignoranței 
şi se părea că nimic nu o va putea face să manifeste 
interes pentru altceva decât pentru preocupările mărunte 
ale vieţii cotidiene. 

În epoca actuală, mai cu seamă în acest ultim secol al 
mileniului al doilea şi, în mod din ce în ce mai pregnant, în 
deceniile terminale, asistăm la o bruscă schimbare de 
atitudine, am putea spune, o adevărată revoluţie pe plan 
spiritual, care a cuprins sfere foarte largi ale populaţiei 
Terrei. Chemarea necunoscutului, atracţia către mister 
fascinează astăzi tot mai multă lume. Mass-media, prin 
articole de senzaţie, ştiri şi imagini difuzate pe calea 
undelor, numeroase cărţi, caută să satisfacă setea de 
cunoaştere a nenumăraţilor căutători ai Adevărului. 

Această stare de lucruri nu este nicidecum 
întâmplătoare. Ea este rezultatul, îndelung pregătit, al 
întregii evoluţii a spiritualităţii umane care ne-a precedat. 
Dacă admitem ipoteza reîncarnării, curioşii de azi sunt, 
poate, cei care, de-a lungul multor vieţi anterioare, au fost 
aceiaşi statornici căutători. Oricum ar sta lucrurile, este 
cert că umanitatea a intrat într-o fază decisivă pentru 
progresul ei spiritual. 

Spre regretul tuturor, trebuie însă să admitem că, 
odată cu creşterea interesului pentru dezlegarea 
enigmelor, a sporit şi numărul falşilor propovăduitori, al 
falşilor profeţi şi al aşa-zişilor maeştri care, animați de 
dorinţa de înavuţire, ori poate numai de mobiluri satanice, 
încearcă - şi, din păcate, sunt şi cazuri în care reuşesc - să 
deturneze căutările în direcţii false, ale căror consecinţe 
cei mai mulţi nici nu le bănuiesc. Putem afirma, deci, cu 
toată certitudinea, că omenirea traversează o gravă criză a 
spiritualităţii. Înfruntarea dintre forţele Binelui şi cele ale 
Răului nu a fost poate niciodată mai acută şi nu a îmbrăcat 
nicicând forme atât de periculoase deoarece sunt 
camuflate cu o mare iscusinţă. Azi este mai adevărat ca 
oricând că „drumul spre iad este pavat cu intenţii bune”. 
Acest paragraf conţine motivaţia alcătuirii rândurilor de 
faţă, de către cel care, cu sinceritate, mărturiseşte că nu 


are vocaţia scrisului. 

Tot ce se află „dincolo” nu este în mod necesar divin 

Calea însăşi a căutării poate fi periculoasă. Am auzit 
cu toţii vorbindu-se de distrugerile provocate de droguri. 
Mojoritatea grupurilor psihologice, spirituale şi 
supraconştiente sunt ca drogurile. Ele se duc şi prind în 
capcană pe cercetătorii lor. Ele sunt insidioase, primejdiile 
nu apar decât atunci când este prea târziu. 

Toate forţele nu conduc neapărat pe drumul cel bun. 
Viziunile, vocile, călătoriile astrale, viziunile aurei, 
prezicerile, comunicațiile cu morţii şi toate puterile de 
acest fel sunt periculoase. Ele sunt toate posibile şi reale, 
dar nu conduc către Dumnezeu. Ele ne fac puternici în 
mod temporar. Ele determină ego-ul nostru să se creadă 
special, dar foarte repede aceste puteri se modifică şi 
provoacă boli, disperare şi depresie. Acestea sunt ocoluri 
care tulbură, dacă nu distrug, adevărata noastră căutare. 

Anumite grupuri şi guru (în sanscrită, termenul are 
semnificaţia de maestru spiritual, de profesor de yoga) 
râvnesc la banii dumneavoastră. Alţii râvnesc la sufletul 
dumneavoastră. Iar alţii, pur şi simplu, vor să vă atragă cu 
ei în infern. 

Când alegeţi un guru, puneţi-vă aceste întrebări: 

— Se solicită bani? (Adevărul nu poate fi nici 
cumpărat, nici vândut). 

— Maeştrii fac presiuni asupra dumneavoastră, cum 
ar face orice neguţător? (Ar trebui să cunoaşteţi valoarea a 
ceea ce vă propun, urmând propria dumneavoastră 
convingere şi nu numărul de cărţi pe care le citiţi, cursuri 
pe care le urmaţi sau jurăminte pe care le faceţi. Adevărul 
nu depinde de arta de a vinde.) 

— Puteți simţi dumneavoastră efectul tehnicii, 
roadele muncii voastre spirituale? (Nu fiţi satisfăcuţi de 
promisiunea vagă de a aparţine, într-un viitor nesigur, unui 
„cerc închis”, unei „elite”). 

— Vă îmbracă ei în veşminte neobişnuite, vă pun să 
vă aşezaţi în poziţii ciudate sau vă supun unui şantaj 
sălbatic? (Adevărul nu este ceva care poate fi atins prin 


eforturi disperate. Ceea ce contează este forţa dorinţei 
voastre şi nu asprimea exerciţiilor lor). 

— Noua cale pe care aţi ales-o este morală, 
echilibrată, în conformitate cu ceea ce în sanscrită se 
numeşte Dharma (aceasta este calea de mijloc, asemenea 
celei urmate de înţelepţi, de yoghini şi de marii oameni ai 
trecutului spiritual al omenirii), sau vă conduce la 
experienţe înfricoşătoare de natură subconştientă sau 
supraconştientă? 

— Membrii organizaţiei, inclusiv gurul sau liderul, 
sunt oameni în care puteţi avea toată încrederea? (Vă 
simţiţi bine cu ei? lradiază ei adevărata bucurie şi 
adevărata dragoste? Căldura lor este autentică? Valoarea a 
ceea ce ei predau este oare evidentă în ochii lor?) 

— Sunteţi liberi să alegeţi dacă să plecaţi sau să 
continuaţi? (Urmaţi-vă inima şi nu ego-ul vostru! Dacă 
aveţi îndoieli sau dacă suferiţi presiuni, atunci plecaţi! Nu 
vă lăsaţi intimidati!) 

Puteţi fi propriul dumneavoastră guru 

Orice deschidere către Divin face posibilă realizarea 
lui Dumnezeu în interiorul nostru. El este acolo pentru a fi 
trezit, astfel încât noi să devenim o parte a întregului 
Divin. 

Cea mai bună dintre toate puterile pe care cineva ni 
le poate dărui este cea de a discrimina adevărul de fals. 
Este o putere înnăscută în fiecare din noi. Este o putere 
care ne este dată. Prin puterea de a discrimina, putem fi 
propriul nostru maestru spiritual, propriul nostru guru, 
propriul nostru stăpân. Putem deosebi cultele bazate pe 
false puteri, pe „maeştri” avizi de banii noştri şi 
experienţele care ne transformă în posedaţi. Dar putem, de 
asemenea, cu siguranţa spiritului nostru, să discernem 
calea care glăsuieşte din inimă şi care satisface căutările 
întregii noastre vieţi. 

CAPITOLUL II 

YOGA CLASICA 

Ceea ce pretinşii „maeştri” de yoga nu ştiu sau nu 
vor să spună 


Cuvântul Yoga este un cuvânt sanscrit, care 
înseamnă unire. Sensul primar al Yoga este, deci, starea de 
unire între fiinţa umană şi fiinţa cosmică, cea care este 
Creatorul nostru. Se poate observa că termenul de religie, 
din latinescul religare (a lega) are, la origine, acelaşi sens. 
Ceea ce poate fi comparat cu picătura de apă ce se 
reuneşte, se contopeşte cu oceanul. 

Prin extensie, se numesc yoga toate tehnicile 
destinate să atingă această stare, printr-o purificare şi o 
transformare a fiinţei noastre interioare. Evident, aceste 
tehnici nu pot pretinde numele de yoga, decât dacă ele 
rămân consacrate obţinerii acestei stări de unire cu 
Divinul. 

Înţelegem atunci, cu siguranţă, că yoga nu poate fi 
redusă, pur şi simplu, la o tehnică şi, încă şi mai puţin, la 
exerciţii de gimnastică sau de respiraţie. 

Numeroase tehnici de yoga au fost puse la punct de 
către înţelepţii din trecut. Nu este cadrul potrivit pentru a 
face aici o enumerare exhaustivă. Vom reţine doar anumite 
principii ce revin în mod constant. 

Tehnica în chestiune nu putea fi transmisă decât de 
către un guru (maestru), adică de un suflet realizat, cineva 
care a ajuns el însuşi la această stare de unire cu 
Dumnezeu. Ne punem, pe drept cuvânt, întrebarea: câţi 
oare dintre aşa-zişii „maeştri” care au împânzit întreaga 
lume intră în această categorie? 

Fără o fiinţă realizată, pentru a-i insufla viaţă, o 
tehnică nu rămâne altceva decât o organizare morală. 
Numai un guru autentic (realizat) era capabil să aplice 
aspirantului remediile precise necesare evoluţiei sale. 

Yoga nu a fost niciodată o tehnică pe care să o putem 
aplica în mod sistematic. Yoga reclamă din partea 
discipolului o mare dorinţă de a căuta şi a găsi pe 
Dumnezeu. 

Gurul alegea unul, rareori câţiva discipoli, în funcţie 
de baithak, adică de capacitatea lor de atenţie, de 
asiduitate, de hotărâre. Discipolul trebuia să se supună şi 
să se abandoneze în întregime gurului său, într-o încredere 


totală, absolută. Numai cu această condiţie el îşi putea 
depăşi ego-ul. 

Consacrându-şi în întregime viaţa unirii cu Creatorul, 
discipolul se angaja într-un lung proces de purificare. El 
dispunea, drept orice îndrumar, de sfaturile şi de 
directivele gurului său, iar această întreprindere de 
purificare putea să însemne mulţi ani, sau chiar câteva 
vieţi (ideea reîncarnării se află la baza spiritualităţii din 
Egiptul antic, din India şi alte ţări orientale, dar este 
reflectată şi în Biblie, subiect asupra căruia vom reveni.) 

Putem deci să ne dăm seama în ce măsură căutarea 
stării de yoga putea necesita o mare hotărâre şi să 
înţelegem că extrem de puţini reuşeau să o dobândească. 

Veche de poate mai bine de cinci milenii (la 
Mohenjodharo, pe valea Indusului, în Pakistan, s-a găsit un 
sigiliu din al treilea mileniu înainte de Christos, 
reprezentând un yoghin în postură de meditaţie) (fig. II-1), 
yoga s-a cristalizat, în forma sa clasică, mult mai târziu. 
Pataijali descrie astfel cele opt discipline necesare 
aspirantului (sadhaka): 

1. YAMA: disciplina generală. Aceasta constă în 
dobândirea următoarelor calităţi: nonviolenţă, sinceritate, 
cinste, stăpânire, refuz al darurilor (căci acestea perturbau 
seninătatea mentalului). 

2. NIYAMA: disciplina particulară. Aceasta constă în 
curăţenie, mulțumire, austeritate, studiul scrierilor, 
meditație asupra lui Dumnezeu. 

3. ASANELE: posturile. Aceste posturi de yoga 
trebuie să genereze relaxarea fizică şi pacea interioară. 

4. PRĂNĂYÂMA: controlul forţei vitale. 

Aceasta constă în controlul suflului care ajută la 
meditaţie şi la stăpânirea mentalului. 

5. PRATYAHARA: renunţarea. Detaşarea organelor de 
simţ de obiectele lor respective. 

6. DHARANA: concentrarea. 

Aspirantul trebuie să fie capabil să-şi fixeze mentalul 
pe Brahman (Dumnezeu). 

7. DHYANA: meditaţia. Trebuie să se ajungă la 


contemplarea permanentă a lui Brahman. 

8. SAMADHI: absorbţia. Samădhi complet este 
eliberarea (moksha), absorbţia totală în Brahman (fig II-2). 

În afară de cele opt discipline, el era adesea sfătuit, 
în scopul de a facilita meditaţia, să practice recitarea de 
mantre (japa). Japa trebuia să se facă din ce în ce mai 
silențios şi să devină mentală. In final, aceasta trebuia să 
conducă la tăcerea meditaţiei. 

Deviaţiile 

La acest sfârşit de secol al douăzecilea, Occidentul s- 
a plictisit de marile sale religii al căror spirit, închistat în 
dogmele bisericilor de toate nuanțele, nu mai era în 
măsură să răspundă întrebărilor adevărate ale căutătorilor. 
Mulţi dintre ei s-au întors, de aceea, către Orient. 

S-a importat atunci yoga sau, mai exact, un 
subprodus, deoarece din ea nu a mai rămas adesea decât 
aspectul tehnic, o formă de gimnastică. Adevăraţii mari 
maeştri de Yoga au denunţat practica fără discernământ şi 
excesivă a Hatha Yoga. Aceasta este foarte periculoasă 
pentru chakra inimii stângi, căci nu se acordă nicio atenţie 
spiritului, care este aspectul primordial. 

Pe de altă parte, fiecare din posturile care o compun 
este, în realitate, un remediu specific corespunzând unei 
probleme precise asupra unei chakra (centru energetic al 
corpului subtil). Practicarea fără un control adecvat al 
acestor exerciții este analogă luării de numeroase 
medicamente fără reţetă sau fără un medic, care să ni le 
prescrie. 

Astfel, s-a întâmplat că yoga, în Occident, şi-a pierdut 
întregul său sens. Dacă yoga veritabilă este un lucru viu, 
atunci noi nu am mai păstrat din ea decât scheletul: astăzi, 
se găsesc numeroase cluburi de yoga, cu instructorii lor 
diplomaţi (?) sau nu. Yoga tradiţională a devenit o 
mascaradă care oferă frumoase avantaje materiale celor 
care au ştiut să exploateze filonul, dar care, de fapt, nu 
ajută multă lume... 

Ne întrebăm: câţi dintre cei ce îşi închipuie că 
practică yoga, sub îndrumarea acestor falşi „guru”, au 


parcurs primele două etape, yama şi nyama, indispensabile 
pentru a putea apoi aborda asanele şi prânăyâma? La câţi 
dintre ei li s-a atras atenţia asupra primejdiilor la care se 
expun prin practicarea greşită a unor exerciţii, aparent 
inofensive? câţi dintre ei cunosc adevăratul sens al 
cuvântului Yoga? Şi câţi vor putea să depăşească etapele 
unor simple exerciţii fizice, de multe ori spectaculoase şi 
dificil de executat? 

CAPITILUL III 

PRIMEJDIILE HATHA YOGA 

În interiorul fiecăruia dintre noi acţionează, neştiută 
de nimeni, o energie, insensizabilă, motiv pentru care o 
vom numi energie subtilă. Această energie implică centre 
energetice (chakre, în sanscrită) şi trasee energetice sau 
canale (nadi), care alcătuiesc aşa-numitul corp subtil. 

Canalele laterale corespund sistemului nervos 
simpatic drept, respectiv, stâng. Canalul stâng (Ida nadi) 
sau canalul lunar este canalul rece, al trecutului, în timp 
ce canalul drept (Pingala nadi) sau canalul solar este 
canalul cald, al viitorului. Canalul central (Sushumna nadi) 
corespunde sistemului nervos parasimpatic, coloanei 
vertebrale şi este canalul echilibrului perfect, al 
prezentului. La bază se află, în stare latentă (inactivă), 
energia Kundalini (în sanscrită „încolăcită în ea însăşi”), 
situată în osul sacru de la baza şirei spinării. Canalele 
laterale sunt cunoscute în practicile de acupunctură 
(meridianele energetice Yin şi Yang), presopunctură etc. 

Ha (Soare) şi Tha (Luna) arată că metoda cu acest 
nume foloseşte exclusiv canalele laterale, fără a putea 
avea acces la canalul central, unde rezidă energia 
Kundalini. Starea de Yoga, adică unirea ființei umane cu 
ființa cosmică se realizează prin trezirea (activarea) 
energiei Kundalini, ceea ce, în metoda clasică de yoga, se 
obţine în etapa a opta, finală, Samādhi, şi este cunoscută 
sub denumirea de iluminare sau Realizare a Sinelui. 

Este astfel evident pentru oricine că Hatha Yoga, 
neavând acces la canalul central, deci neputând să 
trezească energia Kundalini, nu permite atingerea stării de 


yoga. În realitate, ea este numai o etapă incipientă care 
permite, ulterior, prin parcurgerea celorlalte etape până la 
Samădhi, atingerea, în final, a stării de yoga, adică a 
Realizării Sinelui. După cum este ea practicată în afara 
Indiei, Hatha Yoga se rezumă la o serie de posturi (asane) 
şi exerciţii respiratorii (Prânăyâma) (fig III-1.2). 

Prin această yoga se reuşeşte controlarea sistemului 
nervos simpatic, adică se poate utiliza mai multă energie 
decât ceea ce s-a acumulat sau, dimpotrivă, se poate opri 
complet activitatea simpaticului, pentru un scurt moment. 
Folosind energia acumulată, nu se poate trezi energia 
Kundalini. Controlând simpaticul, putem rări sau chiar 
opri, scurt timp, bătăile inimii şi putem reproduce toate 
manifestările fizice ale parasimpaticului (sistemul nervos 
autonom, ce funcţionează singur, spontan), dar nu vom 
reuşi activarea parasimpaticului care este calea adevăratei 
Yoga (unirea cu fiinţa cosmică). Cu Hatha Yoga putem 
chiar controla activitatea noastră cerebrală. Dar un spirit 
astfel controlat devine foarte îngreunat prin condiţionare 
şi, evident, nu-şi poate lua cu uşurinţă zborul către zonele 
supreme ale conştiinţei cosmice. Ne putem menţine 
sănătoşi la corp şi spirit, pentru a ne integra armonios în 
societate, dar nu acesta este singurul scop al vieţii noastre. 

Sistemul nervos simpatic şi sistemul nervos 
parasimpatic acţionează ambele asupra plexurilor, dar în 
opoziţie:  parasimpaticul le decontractă, în timp ce 
simpaticul le contractă, degajând energie. Unul furnizează 
vitalitate, celălalt epuizează. Există un spaţiu discontiuu în 
sistemul nervos parasimpatic (Sushumna nadi), la nivelul 
ombilicului, între plexul solar şi nervul vag. În gândirea 
hindusă, această întrerupere a canalului central se 
numeşte Maya sau Bhava Sagara; i se mai spune şi „vid”. 
Acest spaţiu reduce la neant toate cercetările şi toate 
eforturile noastre de a pătrunde în parasimpatic, adică de 
a avea acces la energia Kundalini. Cele trei canale ale 
corpului subtil pot fi comparate cu trei scări dintre care 
două ating solul, în timp ce scara de mijloc este 
suspendată în aer. Din acest motiv, atunci când încercăm 


să ridicăm nivelul nostru de conştiinţă, nu putem acţiona 
decât asupra sistemului nervos simpatic. 

Dacă mergem către partea dreaptă, intrăm în câmpul 
de activitate ce va face să se umfle terminația, ca o 
fundătură, a canalului drept (ego). Ne simţim atunci activi 
şi responsabili. Când această activitate depăşeşte limitele, 
ca un copac ce creşte fără a avea rădăcini suficient de 
dezvoltate, individul se  prăbuşeşte.  Supraactivitatea 
simpaticului produce tensiune, insomnie şi, în final, boli 
mortale precum cancerul, care este produs prin contracția 
plexurilor, a căror energie vitală este epuizată. Antidotul 
este a face astfel încât partea dreaptă să fie controlată de 
parasimpatic, iar bolile şi simptomele respective dispar în 
mod automat. 

Sistemul nervos simpatic stâng - calificat din punct 
de vedere medical ca stare potenţială - furnizează energie 
părţii subconştiente a psihe-ului (libido), la fel după cum 
simpaticul drept furnizează energie activităţilor conştiente 
(efort, activităţi mentale, exerciţii fizice). Simpaticul stâng 
are puterea să acumuleze în noi tot ceea ce este mort. Este 
ceea ce ne leagă de depozitele subconştientului şi, de 
asemenea, de  subconştientul colectiv (Bhutlok sau 
Paralok). La nivelul creierului, în fundătura acestui canal, 
se află superego-ul, asemenea unui balon. El se 
îngreunează prin acumularea condiţionării psihe-ului prin 
intermediul libido-ului. Dacă tensiunea devine prea 
încinsă, superego-ul se fragmentează. Dacă vom continua 
să-l supraactivăm, prin condiţionare, se creează un vid 
parţial care va absorbi entitatea moartă din subconştientul 
colectiv  (Paralok): ea va veni să se instaleze în 
subconştientul nostru. Vedem astfel cum dacă, în căutarea 
adevărului, ne sporim eforturile şi ne pretăm la 
antrenamente mentale, la abstinenţă forţată sau la o 
meditaţie artificială, ori la o sclavie completă prin legături 
emotive şi mentale, libido, prin intermediul superego-ului 
perturbat, ne vom lega de subconştientul colectiv unde 
există toate spiritele defuncte - bune sau rele. Aceste 
spirite se manifestă prin intermediul nostru şi putem 


obţine Siddhi (puteri paranormale) ori percepții 
extrasenzoriale. De fapt, ele sunt tocmai manifestarea 
acestor entități subtile moarte care ne domină prin 
intermediul superego-ului. 

Există o altă medotă ce poate fi folosită fără efort din 
partea aşa-zişilor „maeştri”; ea constă în rotirea chakrelor 
în sensul libidoului (invers faţă de cel normal). Aceasta vă 
poate cufunda în subconştient. Prin această metodă, 
aspirantul fie va intra în transă, fie va accepta să fie 
complet dominat de spiritele morţilor introduse de 
„maestru” prin intermediul chakrelor. 

În primul caz, Sadhaka (aspirantul) se simte destins, 
activitatea cerebrală se reduce, dar la capătul câtorva ani 
de asemenea practici, el îşi dă seama de slăbiciunea sa, 
care îl împiedică să înfrunte realitatea şi va căuta un 
refugiu în droguri. In al doilea caz, aspirantul devine 
sclavul total al maestrului, şi începe să se debaraseze de 
toate posesiunile sale materiale în profitul maestrului, fără 
a înţelege ce i se întâmplă. Aceşti „maeştri”, aceşti falşi 
profeti, nu explică niciodată tehnica lor şi nu conferă 
puterile lor nimănui. Pe scurt, eforturile pe care le puteţi 
desfăşura în numele religiei sau al manipulării novice a lui 
Kundalini de către indivizii ce pretind a fi realizaţi, nu pot 
decât să activeze sistemul nervos simpatic (Ida şi Pingala 
nadi). Aceasta nu aduce niciun progres în armonizarea 
fiinţei de către parasimpatic. 

Toate puterile magice precum puterile de 
materializare, reducerea la sclavie a maselor pentru bani, 
puterea sau celebritatea, puterile vizionare (Drishtisiddhi), 
puterile oratorii (Vani siddhi), puterile de vindecare, 
senzaţia de transcendenţă (puterea de a opri activitatea 
cerebrala), călătoriile în astral şi numeroase alte puteri 
paranormale se manifestă foarte adesea la cei care 
practică controlul entităţilor (Preţ siddhi sau Smashan 
vidya, adică magia neagră). Toate aceste puteri provin din 
lumea ocultă a morţilor, un fapt ce se poate dovedi în 
centrele experimentale de yoga. 

Aceste puteri nu sunt divine, căci Divinul nu. Se 


preocupă de aceste subiecte grosolane. Singurul interes al 
Divinului este miracolul fiinţei interioare şi manifestarea 
sa consecventă care actualizează etapa supremă a 
evoluţiei umane. Astfel, cei ce-şi permit să îşi risipească 
atenţia (Chitta) asupra acestor puteri oculte (Siddhi), ca şi 
cei care aleargă îndărătul acestor arătători de miracole au 
dificultăţi în a admite adevărata Yoga. 

Nu este necesar să se treacă prin gradele 
subconştientului pentru a întâlni conştiinţa cosmică. 
Subconştientul este un mort în sine şi oricine se afundă în 
meandrele sale sfârşeşte prin a se pierde. Diversele 
domenii cosmice sunt aşezate vertical, iar singura cale 
directă se deschide în Sahasrara sistemului nervos 
parasimpatic. Aceasta este calea centrală care va conduce 
la Divin. 

Este foarte primejdios de a face uz de puterile 
subconştientului, căci ele pot deveni incontrolabile şi îl 
torturează pe ucenicul vrăjitor. Cei care beneficiază de 
avantaje temporare pot, în cele din urmă, să sufere pagube 
ireparabile în corp, în suflet sau în mântuirea lor. 

Toate marile religii au promis tăcerea interioară 
atunci când intraţi în starea de graţie a Realizării Sinelui, 
şi nu o vulgară jonglerie. Bhagavad Gită spune că deveniți 
martor (Sakshi swarup) al jocului Divinului. Numeroşi 
gânditori contemporani vorbesc, de asemenea, de 
conştiinţa nouă. Aceasta a fost descrisă ca o conştiinţă 
dincolo de gândire (metamentală), care se răspândeşte 
într-un câmp colectiv. 

CAPITOLUL. IV 

SHRI MATAŢI DEZVĂLUIE 

SECRETELE LUI KUNDALINI 

„Omul, în căutarea bucuriei şi a fericirii, fuge de 
propria sa fiinţă, Sinele, care este sursa reală a oricărei 
bucurii”. 

Shri Mataţi Nirmala Devi 

Ființa umană caută bucuria în bani sau posesiuni 
materiale, în putere sau în dragostea umană limitată şi, nu 
în ultimul rând, în religie, care o atrage, de asemenea, în 


afara ei însăşi. Ne punem, deci, întrebarea: ne putem oare 
îndrepta atenţia către interior? 

Sinele, care este conştiinţa noastră, se manifestă sub 
forma unei energii. Nu ne dăm seama de incredibila putere 
şi inteligenţă a acestei energii. Munca tăcută a conştiinţei 
este atât de automată, minuțioasă, dinamică şi expansivă, 
încât nu recunoaştem ceea ce îi datorăm. Manifestarea 
iniţială a acestei energii, care în sanscrită poartă 
denumirea de Kundalini, se exprimă prin vibrații 
silenţioase, ritmice, pe care le resimţim în interiorul 
nostru, după Realizarea Sinelui. Sursa acestei energii 
latente, care există în orice fiinţă umană, este energia 
cosmică, universală, supremă, adică Divinitatea. 

Când fetusul uman atinge vârsta de două sau trei luni 
în pântecul mamei sale, fascicolul de raze ale conştiinţei 
universale emis de omniprezenta dragoste divină trece 
prin creier pentru a-l ilumina. Creierul, fiind în formă de 
prismă, acest fascicol se refractă şi se divizează în patru 
canale diferite, care corespund celor patru aspecte ale 
sistemului nervos: sistemul nervos parasimpatic (SNP), 
sistemul nervos simpatic drept (SNSD), sistemul nervos 
simpatic stâng (SNSS) şi, în fine, sistemul nervos central 
sau legătura noastră cu lumea obiectivă, despre care însă 
nu vom vorbi aici. 

Razele care iradiază asupra fontanelei (în sanscrită 
Talu), o străpung în centru, trec direct în măduva spinării, 
prin canalul central Sushumna pe care acesta îl conţine. 
Această energie, lăsând o urmă foarte fină şi filiformă în 
măduva spinării, se va fixa, încolăcită în ea însăşi, în exact 
trei spire şi jumătate, în osul triunghiular de la baza 
coloanei vertebrale, os numit din vechime şi până astăzi, 
osul sacru. Nu e prima oară când rămânem uimiţi de 
cunoştinţele extraordinare pe care le aveau anticii despre 
lucruri pe care azi omenirea le-a uitat. 

Energia Kundalini îşi face astfel intrarea prin creier 
(Sahasrara sau Brahmarandhra) şi se precipită în celelalte 
şase centre energetice (chakre) aflate în calea sa. 
Manifestarea grosieră a acestei energii subtile în canalul 


Sushumna al coloanei vertebrale, este SNP în timp ce 
chakrele se manifestă ca plexuri nervoase în afara coloanei 
vertebrale. Medicina cunoaşte foarte puţine lucruri despre 
sistemul nervos. De îndată ce copilul s-a născut şi cordonul 
ombilical a fost tăiat, în canalul central Sushumna se 
creează o breşă (vezi cap. II). Mai târziu, fontanela se 
calcifică, ego-ul şi superego-ul nostru se umflă ca nişte 
baloane, la extremităţile canalelor laterale, drept şi, 
respectiv, stâng, acoperind creierul. Astfel, se întrerupe 
legătura anterioară pe care o aveam cu forţa vitală şi 
omniprezentă a dragostei divine. Fiinţa umană e percepută 
ca o fiinţă separată şi e guvernată de conştiinţa eului 
(Aham). Din acest motiv, omul nu îşi cunoaşte conştiinţa 
supremă. El este rupt de Sinele său. 

Subiectul lui Kundalini nu este un subiect teoretic. 
După Realizarea Sinelui putem contempla, cu ochiu' liber, 
respiraţia lui Kundalini la nivelul osului sacru şi putem, de 
asemenea, să simţim în degete, vibraţiile diferitelor chakre 
care există în corpul nostru subtil. Înainte, era imposibil de 
traversat breşa (vidul) din canalul cantral. Era o problemă 
insurmontabilă. Dar o nouă metodă de yoga a descoperit 
că, dacă acest vid poate fi umplut cu vibrații 
(Paramehaitanya), Kundalini se ridică, asemenea unei 
mame  maiestuoase, şi străpunge creştetul capului 
(Brahmarandhra), fără a crea cel mai mic necaz copilului 
său. Aceasta se petrece într-o fracțiune de secundă, în 
spaţiul infim ce separă două gânduri. Evident, dacă 
aspirantul este bolnav sau dacă chakrele sale sunt 
convulsionate de supraactivitatea SNS, Kundalini, care 
este mama spirituală din fiecare individ şi chintesenţa 
dragostei, a cunoaşterii şi a frumuseţii, ştie cum să-i 
reveleze această dragoste, cu blândeţe şi delicateţe, şi 
dăruieşte cea de a doua naştere copilului său, fără a-i 
produce nicio suferinţă (fig. IV-1). 

Există numeroase descrieri ale lui Kundalini, care ne 
pun în gardă împotriva primejdiilor şi pericolelor 
„imblânzirii” lui Kundalini. De asemenea, multe cărţi 
descriu o varietate de experienţe de trezire a lui Kundalini, 


care sunt deosebit de grosolane sau înfricoşătoare. De 
fapt, aceste experienţe confirmă că energia Kundalini nu 
poate fi ridicată de o persoană neautorizată. Cu alte 
cuvinte, dacă cineva, care nu este realizat, încearcă să o 
trezească pe Kundalini, ea nu răspunde acestei invitaţii. 
Principiul păzitor al lui Kundalini, care rezidă în 
Muladhara chakra, aflată sub osul sacru, este puritatea 
integrală şi inocentă a copilului divin (acelaşi principiu, la 
nivelul superior, controlează şi Agya chakra, chakra „celui 
de-al treilea ochi”, situată în frunte). Copilul divin se irită 
dacă cineva încearcă să o insulte pe mama sa, Kundalini, 
iar mânia lui zguduie energia SNS. Dacă se comite 
blasfemia de a confunda trezirea lui Kundalini cu actul 
sexual, aşa cum procedează tantricii (vezi cap. V), valuri de 
căldură pârjolesc sistemul şi provoacă blocarea sau 
contracția plexurilor, iar calea lui Kundalini este complet 
distrusă. Uneori se intră în transă, se gesticulează, se 
pierde orice cunoştinţă a lumii exterioare. Dar şi mai grav 
este faptul că, prin manipularea neautorizată a lui 
Kundalini, datorită spiritului de câştig, a perversiunilor sau 
ignoranței  „maestrului”, şansele de realizare ale 
discipolului sunt foarte serios amenințate. Realizarea 
Sinelui poate deveni imposibilă. 

CAPITOLUL V 

CÂTEVA CUVINTE DESPRE TANTRISM 

Trezirea lui Kundalini depinde de tehnica (Tantra) 
folosită pentru a declanşa mecanismul (Yantra). Varietăţile 
hinduismului şi buddhismului numite tantrice se referă, 
deci, sub raport etimologic, la cunoaşterea tehnicii care va 
permite atenţiei şi inimii omului să se unească cu 
Dumnezeu. Dar tantrismul, care a cunoscut apogeul în 
India între anii '900 şi 1400 după Christos, se află la 
originea neînţelegerii şi confuziei care învăluie ştiinţa 
secretă a lui Kundalini. 

Formarea istorică cea mai elaborată a tantrismului a 
avut loc în nordul Indiei, ca reacţie împotriva unei lungi 
perioade de reprimare a sexualităţii, dirijată, în jurul 
secolului al VI-lea după Christos, de cele trei religii 


principale (buddhism, jainism şi hinduism) şi care a 
degenerat în absurde reguli de viaţă monahală. Analog, 
climatul de reprimare încurajat de ascetismul creştin care 
sugerează incompatibilitatea între spiritualitate şi viaţa 
sexuală, a pregătit terenul pentru ideile lui Freud, a căror 
acceptare publică a dus la permisivitatea distrugătoare a 
societăţii occidentale contemporane. Artificialitatea unei 
pseudoelite religioase de celibatari a încurajat legitimarea 
ulterioară a desfrâului. Valul de pornografie s-a dezlănţuit 
în ţările în care înflorea, în secolul al XIX-lea, reprimarea 
sexualităţii. Şi în România, interzicerea abuzivă a 
avorturilor, transformarea femeii în animal de reproducere 
prin aberantele legi ceauşiste au dus, după revoluţie, la o 
recrudescenţă a prostituţiei şi a pornografiei, care întrec 
cu mult perioada interbelică, aceasta din urmă apărând, în 
comparaţie cu situaţia de azi, o simplă frivolitate. 

Luarea în stăpânire a Indiei de către tantrika (este 
denumirea sanscrită a celor ce se supuneau practicilor 
tantrice degenerate) a fost rodul unei remarcabile 
strategii. Mai întâi, yoghinii rataţi şi-au părăsit sihăstriile 
şi falsele lor renunţări, pentru a ocupa posturi de miniştri 
la curţile regale din nordul Indiei, a căror corupţie o 
încurajau. De aici ei au inundat lumea artelor şi, în 
continuare, s-a produs transmiterea tradiţiilor religioase. 
Frize numite erotice apar pe templele din Khajorao, 
Konarak sau Katmandu. In Bengal, turniruri de poezie 
celebrau amorul adulter (parakaya rati) şi ridiculizau 
dragostea conjugală (svakja). Cântecele, limbajul, umorul, 
devin din ce în ce mai grosolane. Tinerii îşi pierd respectul 
propriei lor castităţi şi, în locuri precum Lucknow, 
curtezana - şi nu, ca până atunci, mama de familie - devine 
centrul vieţii societăţii. Aceasta derâdere a femeii este, 
spunem noi în treacăt, dovada că tantrismul reprezintă 
negarea a tot ceea ce India venerează, căci ea sfidează pe 
Marea Zeiţă a Purităţii care se află în inima devoţiunii şi a 
familiei hinduse. De aceea, foarte mari sfinţi ca Guru 
Goraknath, Gyaneshwar, Kabir şi Nanak se vor încarna 
pentru a se opune tantrika. State ca Maharashtra, care 


consacră în mod tradiţional un cult special copilului zeu 
Shri Ganesha, au rezistat tantrismului. Dar valul adharmic 
(contrar Dharmei) nu mai putea fi oprit şi el a contaminat 
chiar pe invadatorii musulmani. Astăzi, în chip curios, 
toate ţările creştine sunt cele care au repus la loc de 
cinste, sub forme noi, un stil de viaţă tantrică, adică de 
legitimare a desfrâului. 

Cei care vizitează India, şi-au putut da seama că 
indienii resping în unanimitate practicile sexo-yoghine. Ei 
văd în asta o gravă pervertire a tradiţiilor lor esoterice, 
ceea ce a adus pedeapsa invaziei străinilor (turkmeni, 
afghani, moguli, britanici). Dar străinii acordă tantrismului 
un loc dominant în descoperirea de către ei a Indiei. 
Intelectualii intră în joc. Oare intensitatea senzaţiilor aflate 
în orgasm nu are legătură cu intensitatea Realizării 
Sinelui? 

Aici trebuie să înţelegem cu claritate relaţia exactă 
între plăcerea sexuală şi sistemul chakrelor. 

Chakra Muladhara este situată la baza triunghiului, 
„acolo unde corpul este cusut”, fiind singura chakra 
situată în afara coloanei vertebrale sau a cutiei cranieie. 
Sexualitatea este, nici mai mult, nici mai puţin, unul din 
rezultatele activității chakrei Muladhara. In timpul 
activităţii sexuale ea eliberează, în mod inocent, o 
fracțiune infimă de Pranava (energie divină). Dar aşa fac 
toate chakrele, ori de câte ori se face resimţită nevoia de 
Pranava. Cu deosebirea că Muladhara este în afara 
coloanei vertebrale, iar Pranava se simte timp de câteva 
secunde, în vreme ce în celelalte chakre nu o simţim. Dar 
Dharma fiecărei chakre trebuie să fie respectată. Cu alte 
cuvinte, trebuie să ne bucurăm de sexualitate în limitele 
preţioase ale căsătoriei. Principiul definitoriu al 
Muladharei, care este puritatea şi inocența, este astfel 
păstrat. Acest fapt este una din condiţiile fundamentale 
pentru ca activitatea sexuală să se manifeste spontan ca o 
activitate a  parasimpaticului, izvor de plăcere, de 
mulţumire şi de bucurie. În schimb, folosirea adharmică a 
sexualităţii, contrariază principiul de bază al acestei 


chakra şi, atunci, activitatea deviază şi se transformă într-o 
funcţie a SNS, care nu mai este conectat la ansamblul 
personalităţii. Cerebralizarea sexualităţii, de care face 
atâta caz tantrismul, poate conduce la frustrare, la 
dependenţă (sclavie) şi la pătrunderea Bhut-urilor (entităţi 
ale spiritelor moarte). Aparenta seducţie a viciului ce se 
exercită asupra ego-ului şi superego-ului ascunde fiinţei 
nerealizate că plăcerea adevărată se degradează. Ca 
ideologie, tantrismul a fost bastardul yoghinilor rataţi din 
India. Ca stil de viaţă el flatează atât de abil slăbiciunile 
noastre, încât e regăsit în toate etapele Kali Yuga 
(perioada actuală), de la prostituţia rituală a misterelor de 
la Eleusis şi cultele dionisiace, trecând de la curtezanele 
lumii antice la cele moderne, prin Berlinul decadent al 
anilor 1920 şi, după al doilea război mondial, în toate 
clasele societăţii occidentale. 

În câteva secole, falsificatorii tantrici ai Indiei au 
reuşit să atribuie un conţinut ambiguu erotic bogatului 
vocabular spiritual sanscrit. 

„in textele tantrice”, ne spune Mircea Eliade, „ne 
găsim într-un univers de analogii şi de dublu sens. În acest 
limbaj intenţional, fiecare fenomen erotic poate exprima 
un exerciţiu de hatha yoga sau o etapă a meditaţiei, aşa 
cum oricărui simbol, oricărei stări de sfinţenie i se poate 
atribui o semnificaţie erotică” (Mircea Eliade, „Immortality 
and Freedom”, p.252). Se elaborează savante teorii pentru 
a explica felul cum putem ajunge la Dumnezeu prin sex. 
Ele conving doar pe cei care sunt prea bucuroşi să afle 
astfel nu doar iertarea, ci exaltarea slăbiciunilor lor. 

Pentru a devasta astfel conştiinţa spirituală a ţării în 
care s-a atins forma cea mai desăvârşită, tantrika folosesc 
un truc, bineînţeles, diabolic. Pentru a putea opera într-un 
loc sau o condiţie particulară, trebuie mai întâi ca forţele 
demonice să constrângă atenţia să se retragă de la 
Divinitate. Ideea constă în a comite ceva deosebit de 
respingător într-un loc geografic (profanarea unui templu) 
sau psihosomatic (profanarea unei chakre, adică a calităţii, 
a principiului ei fundamental, care e binecuvântat de 


atenţia divină). Acesta se îndepărtează şi, în vidul astfel 
creat, negativitatea poate opera nestingherită. Acelaşi 
principiu se aplică prin utilizarea sacrilegă a unui simbol 
(de exemplu folosirea de către nazişti a svasticii, simbol 
sfânt al Muladharei şi al lui Shri Ganesha) sau, mai simplu, 
prin  pervertirea unui comportament, de exemplu, 
proclamarea dragostei şi a sfinţeniei şi profanarea lor prin 
desfrâu, exaltarea valorilor ideale şi practicarea tocmai a 
contrariului lor. Atenţia divină odată îndepărtată, este 
lăsată frâu liber magiei negre tantrika. Aceştia cheamă la 
faţa locului spiritele cercurilor infernale, iar mulţimea 
pelerinilor naivi confundă posesiunea demonică cu 
manifestări ale zeiţelor. Vrăjitorii au ştiut astfel să capteze 
bhut-urile aţâţate ale victimelor lor şi să le întoarcă 
împotriva celor vii care venereau statuile profanate. 

Mai sus a fost dat exemplu extrem, dar istoric, al 
tantrismului aghori, pentru a ilustra metoda de bază: 
insultarea atenţiei divine, pentru ca ea să se retragă; 
crearea, în vibraţiile care scaldă Universul, a unei spărturi 
prin care demonii deja încarnaţi să poată aspira spiritele 
infernale; atragerea, prin diverse practici şi sub diferite 
pretexte, a spiritelor morţilor în lumea celor vii; 
deturnarea acestora din urmă de la calea evoluţiei lor; 
prezentarea simptomelor posesiunii drept cele ale unei 
înalte puteri spirituale. Tantricii au revenit sub forma 
falşilor profeti din zilele noastre. Unii uzează de puterile 
subconştientului prin intermediul sexualităţii (warma 
margi), alţii nu operează prin organele sexuale, ci 
recomandandă înfometarea şi privaţiunile, folosesc mai 
curând spiritele supraconştientului (savya margi). În 
ambele cazuri, ei îi distrug pe cei ce vin la ei. Ei ştiu, într- 
adevăr, că în centrele coloanei vertebrale sunt reflectate 
aspecte ale Divinului. Ei impun deci, discipolului lipsit de 
discernământ, tot ceea ce este posibil pentru a insulta 
conştiinţa divină din interiorul omului. Dacă sadhaka le 
cade în cursă, atenţia divină care îl protejează sfârşeşte 
prin a se retrage. Maestrul satanic introduce atunci un 
bhut în chakra, ceea ce el numeşte, bineînţeles, „iniţiere”. 


După aceea, nefericitul discipol ia simptomele provocate 
de parazitarea de către bhut, drept cele ale creşterii sale 
spirituale. Când începe să sufere de pe urma efectelor 
acestei posesiuni,  „profesorul” său de meditaţie îi 
povesteşte că trebuie să se „elibereze de stresul acumulat” 
sau „să se purifice de karma sa”. 

CAPITOLUL VI 

EXISTA, TOTUŞI. 

O CALE SIMPLĂ ŞI NEPRIMEJDIOASA? 

După ce cititorul a parcurs capitolele anterioare, care 
îl puneau în gardă asupra riscurilor şi dificultăţilor 
întâmpinate în metoda clasică de Yoga şi asupra 
primejdiilor pe care le reprezintă surogatele exportate în 
Occident sub forma de Hatha Yoga, ori deviaţiile aberante, 
precum tantrismul, orice persoană dornică, totuşi, de a 
practica Yoga, îşi poate pune, pe bună dreptate, întrebarea 
din titlul acestui capitol. 

Din fericire, există un răspuns afirmativ, care se 
referă la cea mai recentă metodă de Yoga, o metodă 
naturală, spontană, ce se practică fără niciun efort şi care 
nu prezintă niciun pericol. Spre deosebire de exerciţiile 
fizice sau de respiraţie care impun limite în ce priveşte 
persoanele având diverse afecţiuni, grupa de vârstă sau 
chiar sexul, noua metodă este nerestrictivă, adresându-se 
tuturor celor dornici să o aplice. Ea este totodată o metodă 
perfect adaptată unei vieţi sociale, de familie, nu pretinde 
izolarea aspirantului de colectivitate, ci dimpotrivă. 

În limba sanscrită ,sahaj” înseamnă „spontan”, 
„înnăscut”. Reproducem mai jos un citat din cartea 
„LAvenement” de Grégoire de Kalbermatten (ed. a Il-a, 
1989, pg. 76): 

„Acum vreo douăzeci de ani, un orientalist scria: 
„Starea de SAHAJA se obţine într-o identitate de bucurie, 
în experiența inexprimabilă a unităţii, a existenţei 
necondiționate, a spontaneităţii pure. Toţi aceşti termeni 
sunt, bineînţeles, dificil de tradus. Fiecare dintre ei 
încearcă să exprime starea paradoxală de non-dualitate 
absolută (Advaya) ce conduce la Mahasukha, Marea 


Beatitudine” (Mircea Eliade, Yoga. Immortality and 
Freedom, Bollinger Series, Princeton 1969, pag. 268). 

Astăzi, această stare se deschide pentru rasa 
umană”. [2] 

Din cele mai îndepărtate vremuri, Yoga a fost o 
ştiinţă secretă. Numărul celor ce reuşeau să atingă starea 
de Yoga era, după cum am văzut, extrem de limitat. Se 
ştie, astfel, că în vremea lui Rama, eroul epopeii indiene 
Rămâăyana, în întreaga omenire exista un singur om ce 
dobândise starea de Yoga. Secretele, păstrate cu 
străşnicie, erau dezvăluite numai câtorva iniţiaţi, prin 
tradiţie orală şi prin experienţa directă. 

SHRI MATAŢI NIRMALA DEVI, născută în India în 
anul 1923 (biografia domniei-sale este redată pe scurt în 
ultimul capitol), a extras din aceste vechi secrete 
esenţialul şi a decis să le dezvăluie - începând din anul 
1970 - celor dornici să le aplice. În răstimpul celor 23 de 
ani, Sahaja Yoga s-a răspândit în peste 50 de ţări ale lumii. 

După cum arată denumirea metodei, starea de yoga 
se obţine în mod spontan, fără efort, prin activarea, de la 
bun început, a energiei Kundalini, care este o realitate 
înnăscută în fiecare din noi. 

Dar, să-l dăm mai bine cuvântul lui Shri Mataţi: 

„Trebuie să spun, mai întâi, că practica Sahaja Yoga 
este foarte simplă, deşi mecanismul din interiorul fiinţei 
umane este foarte complex. De exemplu, dacă doriţi să 
priviţi la televizor, este foarte simplu. Dar a da o explicaţie 
tehnică a funcţionării unui aparat de televiziune devine 
foarte dificil şi complicat. Voi încerca să vă dau o explicaţie 
cât de simplă cu putinţă, dar trebuie să vă spun, de la bun 
început că, dacă doriţi să cunoaşteţi acest mecanism în 
detaliu, aceasta devine foarte complicat. Cel mai bun mod 
de a aprecia televiziunea este ca mai întâi să deschidem 
televizorul. Apoi se poate învăţa cum funcţionează. Eu sunt 
o mamă. În această calitate aş spune că v-am pregătit 
masa. De ce să vă preocupaţi cum anume. Dacă vă este 
foame, mâncaţi. Dacă nu vă este cu adevărat foame, ci 
sunteţi numai curioşi, cu ce vă pot fi de folos? Nu pot nici 


să vă forţez să mâncaţi, nici să vă dau apetit discutând sau 
ţinând cuvântări. Vă las în înţelepciunea voastră şi în 
libertatea voastră să percepeţi dorinţa fiinţei voastre 
intime. 

„Sahaja” (saha + ja) înseamnă înnăscut. Tot ceea ce 
este înnăscut se manifestă fără niciun efort. Deci numele 
de „Sahaja Yoga” califică metoda mea, care este fără 
eforturi sau fără încordări, uşoară şi spontană. Este 
proprie Naturii (sursei de viaţă, elanului vital sau 
Divinului). 

Pentru a înţelege viaţa, să luăm în consideraţie ceea 
ce e viu. Să luăm de exemplu germinaţia unei seminţe. 
Sămânţa, de la sine, devine un arbore care înfloreşte şi dă 
flori transformându-se în fructe. Niciun efort uman nu 
poate afecta procesul de creştere al seminţei care devine 
un arbore. In acelaşi fel, creşterea conştiinţei noastre în 
procesul de evoluţie se derulează fără efort”. 

(aici Shri Mataţi prezintă cele expuse în cap. IV) 

„Graţie descoperirii Sahaja Yoga, devine posibilă 
realizarea metamorfozei conştiinţei umane în acea condiţie 
superioară promisă de diferiţi vizionari. 

Mentalul este foarte condiţionat, iar cel care e 
sclavul slăbiciunii simţurilor, al egoismului în acţiune sau 
în gândire, se găseşte într-o poziţie dificilă pentru a primi 
harul Sahaja Yoga. Chiar dacă citiţi mai mult despre 
subiectul decondiţionării mentalului, nu faceţi decât să 
adăugaţi o condiţionare suplimentară. Dacă încercaţi să vă 
decondiţionaţi prin efort, nu puteţi decât să sporiţi povara 
condiţionării voastre. Decondiţionarea nu e posibilă decât 
prin compasiunea dragostei divine. Sahaja Yoga vă acordă 
această eliberare, respectând totodată, în fiecare clipă, 
liberul vostru arbitru şi voinţa voastră. 

În decursul Realizării prin Sahaja Yoga persoana 
rămâne perfect conştientă şi alertă; ea primeşte experienţa 
şi tăcerea interioară fără a face nicio mişcare artificială. 
Ea rămâne aşezată perfect confortabil şi destinsă şi se 
poate chiar culca (Sahajasana sau Shivasana). Respirația 
este normală sau mai lentă decât normală. 


Religiile pe care le venerăm sunt, de asemenea, 
expresii ale experienţelor fiinţelor realizate, vizionarii. Ei 
vorbesc cu toţii de fiinţa interioară, de o a doua naştere şi 
de Realizarea Sinelui. (vezi şi cap. IX C). La început, în 
India, ei au încercat să orienteze atenţia către interiorul 
fiinţei, cu ajutorul introducerii de simboluri reprezentând 
prezenţa Fiinţei Universale (Inconştientul Universal la care 
se referă psihologii, de ex. C. Jung) din interiorul nostru. 
Din păcate, aceste simboluri au dat naştere unui panteism 
dezmembrat, iar atenţia credincioşilor s-a fixat asupra 
simbolurilor (Sakar) şi a ritualurilor exterioare, ceea ce, 
desigur, nu conducea la țelul urmărit. 

Alt gen de experiment religios, cel ce consta în a 
vorbi numai în termeni ascunşi (Nirakar), a dat naştere la 
multe alte religii, care s-au pierdut în dogme şi în „isme”. 
Explicaţia este clară: nu ţinând discursuri asupra florilor 
sau mierii veţi putea merge să o gustaţi. Dimpotrivă, 
aceasta nu va face decât să creeze dogmatisme în creierul 
vostru. Trebuie să devii albină pentru a ajunge la miere, 
trebuie să renaşti. Aceasta trebuie să se întâmple înăuntrul 
vostru, pentru ca atenţia să se dirijeze către interiorul 
fiinţei. 

Aceasta părea prea extraordinar şi de necrezut, dar 
toate căutările de-a lungul erelor au condus la rezultate 
importante. Mentalul cu o inocenţă copilărească a atins 
foarte repede concentrarea. Oricare ar fi greutăţile, dacă 
aspiraţia este sinceră şi intensă, mai devreme sau mai 
târziu, aspirantul va obţine Realizarea sa. Atingând 
această stare, vibraţiile vor începe să fie emise de către 
extremităţi (mâini şi picioare). Ele sunt descrise de Adi 
Shankaracharya în lucrarea sa „Ananda Lahari”. 

Aceste vibrații sunt undele dragostei divine, care pot 
umple, de asemenea, fiinţa interioară a altuia, conferind 
astfel experienţa Realizării Sinelui. Cu alte cuvinte, se 
produce o reacţie în lanţ. O lampă aprinsă aprinde altele. 

Manifestările fizice sunt următoarele: pupilele se 
dilată (activitate a sistemului nervos parasimpatic); faţa 
devine radioasă, corpul devine uşor; tensiunile se risipesc 


complet; ascensiunea lui Kundalini este clar resimţită de 
aspirant; ea este vizibilă altuia; mai întâi se resimte o 
pulsaţie la nivelul Sahasrarei (creştetul capului), şi când ea 
se opreşte, toată fiinţa şi toată conştiinţa sunt umplute de 
tăcere; simţim coborând asupra noastră harul care 
răcoreşte întreaga fiinţă; atenţia se deplasează către 
subtil, iar ataşamentele grosiere cedează. Persoana se 
desprinde puţin câte puţin de falsitate şi artificialitate. In 
cele materiale, ea percepe frumuseţea, şi nu valoarea 
posesiunii. În câmpul cunoştinţelor, ea se identifică cu 
Adevărul şi nu se teme să îl profeseze; ea nu mai joacă 
rolul falselor aparenţe şi nu se mai compromite cu un 
dublu criteriu de valori. Valul dragostei sale devine 
spontan, generos, fără urmă de ataşament, de posesiune 
sau de întoarcere. 

Să vedem acum ce se petrece înăuntrul nostru. 

Atenţia conştiinţei se deplasează către interior 
(Kundalini). Aşa cum firul (Sutra) unui colier trece prin 
fiecare perlă a colierului, la fel conştiinţa interioară trece 
prin fiecare fiinţă umană. 

De îndată ce atenţia se deplasează spre conştiinţa 
noastră interioară, putem să ne deplasăm pe Kundalini 
altuia. Începem să o simţim pe Kundalini, natura sa, poziţia 
sa la alţii. Astfel, se stabileşte conştiinţa colectivă. Deveniţi 
acum o personalitate universală. După ceva vreme, nu mai 
puteţi spune: „cine este celălalt?” Puterea este atât de 
imensă, de dinamică, încât, puteţi - prin simpla mişcare a 
degetelor - să deplasaţi Kundalini a mii de persoane. Asta 
devine un joc de copil. 

Astfel se produce evoluţia colectivă a umanităţii. 
Acestea sunt semnele venirii Erei Adevărului (Satya Yuga). 
Uităm, deci, tot ce am suferit anterior, în căutarea noastră. 
Nu e important că mulţi n-au putut atinge telul lor. Trebuie 
să fim deschişi şi să înţelegem că această descoperire fără 
precedent nu diminuează deloc aspirantul sau predecesorii 
săi. Puțin importă tentativele ţi experienţele în care ne-am 
lăsat, noi descoperim calea, o dată pentru totdeauna. Este 
un rezultat colectiv. Poate că în Kali Yuga (Era Tenebrelor), 


lucrurile se petreceau astfel şi mulţi dintre noi, care au 
căutat intens adevărul în cursul numeroaselor vieţi 
anterioare, s-au născut din nou pentru ca Divinul să-şi 
poată ţine legământul faţă de ei. Poate că suntem propriii 
noştri predecesori. 

Pe arborele vieţii au fost, până în prezent, puţine 
flori, dar acum anotimpul înfloririi a sosit. Parfumul 
dorinţei a materializat în mod colectiv manifestarea Sahaja 
Yoga. Mulţi vor intra în împărăţia conştiinţei metamentale, 
unde vor face cunoştinţă cu ei înşişi şi vor începe să se 
identifice cu natura lor universală. Cei care merită vor 
obţine suprema cunoaştere interioară care este infinită”. 

Să facem o succintă comparaţie între Yoga clasică şi 
Sahaja Yoga. 

În prima, se începe prin a opera, asupra corpului 
fizic, o serie de exerciţii de purificare, de detaşare, vizând 
obţinerea controlului asupra emoțiilor, senzaţiilor, 
mentalului etc., până ce, la capătul acestor îndelungi şi 
dificile purificări, se obține trezirea lui Kundalini, în 
totalitate, adică iluminarea (Realizarea Sinelui). 

In Sahaja Yoga, de la prima şedinţă se obţine 
Realizarea Sinelui prin trezirea energiei Kundalini. 
Datorită impurificării corpului nostru subtil (a blocajelor 
existente pe canale şi la nivelul chakrelor), cantitatea 
energiei Kundalini ce va reuşi să străbată până la ultima 
chakra (Sahasrara), situată în fontanelă, va fi destul de 
redusă. In schimb, odată activată, Kundalini începe să 
opereze, înăuntrul nostru, purificarea întregului sistem 
subtil şi, pe măsură ce aceasta progresează, fluxul 
energetic se intensifică, ajungând în final la iluminarea 
totală, exact ca şi în metoda clasică. Să ne imaginăm că ne 
aflăm într-o încăpere, în obscuritate totală, înarmaţi cu o 
cârpă, cu care trebuie să ştergem praful până la dispariţia 
lui completă. Evident, din cauza întunericului, vom reveni 
asupra locurilor deja curățate, le vom neglija pe cele 
prăfuite, ne vom lovi de pereţi şi mobile, făcându-ne 
vânătăi şi cucuie. Când ultimul fir de praf a fost înlăturat, 
în încăpere se aprinde o lumină orbitoare. Metoda s-a 


referit la Yoga clasică. 

In Sahaja Yoga, ne imaginăm că în încăperea obscură 
cineva a aprins, de la început o lumânare (este ceea ce se 
întâmplă de la prima şedinţă, când Kundalini trezită 
străbate corpul subtil - plin de blocaje, comparat aici cu 
încăperea plină de praf - ca un firicel plăpând). La lumina 
pâlpâitoare a lumânării, vedem totuşi unde am şters praful 
şi nu mai revenim, îndreptându-ne atenţia doar asupra 
zonelor încă necurăţate. Nu ne mai lovim de obstacole şi 
nu ne mai vătămăm. Pe măsură ce suprafaţa curățată 
devine tot mai mare, lumina se intensifică, pentru a 
ajunge, în final, la fel de orbitoare (iluminarea totală), ca şi 
în experimentul clasic. 

Cu ajutorul acestei comparații sugestive, vă lăsăm să 
apreciaţi singuri care din metode este mai rapidă, mai 
simplă şi mai lipsită de pericole. 

Incă de la naştere, Shri Mataţi a avut energia 
Kundalini trezită în totalitate şi de o intensitate 
extraordinară. Conştientă de puterile Sale, Domnia-Sa a 
dorit să le pună în serviciul întregii umanităţi. 

Energia vibratorie pe care o degajă persoana fizică a 
lui Shri Mataţi (atât de puternică, încât până şi fotografia 
Sa produce efectul dorit - fig. VI-1 - 4), poate fi receptată 
de energia Kundalini, de natură identică, ce se află 
adormită în osul sacru al fiecăruia dintre noi. Printr-un 
fenomen analog rezonanţei, Kundalini din noi recunoaşte 
(decodificând) acest semnal care, având aceeaşi frecvenţă 
vibratorie, o face să se trezească. Evident, terminologia pe 
care o folosim reprezintă o aproximaţie grosolană, dar în 
lipsa altor termeni adecvaţi vom continua să vorbim de 
„energie”, „vibraţii”, „frecvenţa” etc. pentru a putea fi 
lesne înţeleşi. 

Devenită activă, energia Kundalini se ridică de-a 
lungul canalului nostru central (Sushumna nadi) 
străbătând chakrele întâlnite în calea sa, pe care le 
deschide (le activează) la rândul lor şi, în cele din urmă, 
tâşneşte din fontanelă (în italiană „fântână mică”; în 
Sahaja Yoga înţelegem sensul profund al denumirilor ca 


„os sacru”, „fontanelă” folosite în anatomie, dar a căror 
etimologie medicina nu o explica). Părăsind fontanela, 
energia vibratorie poate fi resimţită sub forma unei brize 
răcoroase, deasupra capului. Întrucât  fontanela 
corespunde, în corpul subtil, centrului palmelor, briza 
poate fi resimţită şi acolo. Datorită blocajelor, unele 
persoane pot simţi la început o adiere călduţă. 

Experienţa descrisă mai sus, reprezintă REALIZAREA 
SINELUI, adică atingerea stării de Yoga.1 Sinele nostru, 
conştiinţa individuală, vehiculată de energia Kundalini, se 
uneşte cu cea universală sau cosmică (fig. VI-5 - 7). 

Cititorul trebuie să reţină că Realizarea Sinelui nu 
poate fi efectuată decât de către o persoană autorizată, 
adică de un Sahaja Yoghin, deci, de către cel care a 
dobândit el însuşi Realizarea (care are energia Kundalini în 
stare activă). Sahaja Yoga nu se învaţă din cărţi. Este un 
experiment personal ce poate fi trăit numai cu ajutorul 
unui Sahaja Yoghin autentic. 

La sfârşitul cărţii se află lista centrelor de Sahaja 
Yoga din România. 

CAPITOLUL. VII 

SA FACEM CUNOȘTINȚA CU PROPRIUL NOSTRU 
CORP SUBTIL 

În mai toate cărţile moderne de yoga se scrie despre 
chakre şi canale, despre corpul subtil. Dar textele rămân la 
nivelul generalităţilor, al unor simple noţiuni, nu de puţine 
ori sumare, confuze, uneori contradictorii. De aceea, 
cititorul grăbit nici nu le acordă o prea mare importanţă, 
fapt pentru care, acest subiect este doar de interes 
teoretic şi e privit mai mult ca o curiozitate. 

Aceste noţiuni nu sunt deci o noutate pe care o aduce 
Sahaja Yoga. Ceea ce reprezintă însă marele merit al 
metodei dezvăluite de Shri Mataţi este că aprofundează în 
măsură explicită problematica menţionată. 

De la bun început trebuie să precizăm că denumirea 
de „subtil” arată că nu este vorba de o suprapunere 
perfect anatomică a elementelor acestui corp peste cele 
ale corpului nostru fizic. La disecţie nu vom găsi canale şi 


chakre. Cu toate acestea, putem localiza cu aproximaţie 
elementele morfologiei subtile folosind ca repere anatomia 
umană. 

Schema corpului subtil este extrem de complexă. 
Pentru a o înţelege însă, ea va fi expusă, în cele ce 
urmează, într-o manieră sintetică dar care conţine 
elementele esenţiale, strict necesare scopului acestei 
incursiuni în materie. (fig. VII-1). 

Aşa cum s-a arătat (cap. IV), în corpul subtil se 
disting trei canale, ce corespund, în mare, sistemelor 
nervoase simpatic (SNS) şi parasimpatic (SNP) 

Canalul stâng (SNS stâng) - Ida nadi. Se mai 
numeşte canalul lunar (Chandra nadi) sau rece. El 
reprezintă energia feminină de tip Yin, ce se manifestă 
prin calităţile specifice de intuiţie, responsabilitate, 
cooperare, blândeţe. Este canalul trecutului, al dorinţei 
(inclusiv al dorinţei de a trăi), al amintirilor; el reprezintă 
natura afectivă, emoţiile. Persoanele aflate „pe stânga” 
sunt letargice, apatice, le place să lenevească, sunt 
visătoare, romantice, emotive, (plâng din nimic, de obicei 
se înduioşează de propria persoană), trăiesc în trecut (din 
amintiri) şi sunt cu uşurinţă dominate de alţii. Acest canal 
dezvoltă, ca rezultat al activităţii sale, superego-ul situat la 
nivelul emisferei cerebrale drepte. 

Canalul drept (SNS drept) - Pingala nadi. Se mai 
numeşte canalul solar (Surya nadi) sau cald şi reprezintă 
energia masculină de tip Yang, ce se manifestă prin 
trăsăturile specifice de analiză, competitivitate, 
agresivitate. Este canalul viitorului, al acţiunii şi 
activităților fizice şi intelectuale. Persoanele aflate „pe 
dreapta” sunt active, nu-şi găsesc astâmpărul, sunt 
pragmatice şi bine ancorate în realitate (cu picioarele pe 
pământ), trăiesc în viitor (îşi fac neîncetat planuri) şi sunt 
înclinate să domine pe alţii, fiind uneori arogante, ironice, 
critice. Ca rezultat al activităţii sale, acest canal dezvoltă 
ego-ul situat în dreptul emisferei cerebrale stângi. 

Am văzut că Sinele este acea realitate unică, 
subiacentă ansamblului fenomenelor multiple ale 


universului şi care susţine existenţa. El poate fi asemănat 
cu un ecran de cinema, a cărui realitate este voalată de 
imaginile ce sunt proiectate pe el, dar fără de care 
existenţa cinematografului este imposibilă. Spre deosebire 
însă de ecran, natura Sinelui este conştientă, iar 
manifestarea acestei conştiinţe este de natură vibratorie. 

Ceea ce se uneşte în noi cu Sinele este conştiinţa 
noastră individuală, adică facultatea de percepţie a 
fenomenelor care ne înconjoară, precum şi a celor ce au 
loc în interiorul nostru. De la naştere şi până la sfârşitul 
vieţii, conştiinţa noastră individuală se identifică şi cu 
mediul, cu trecutul nostru şi cu proiecţiile pe care aceşti 
factori le suscită pentru viitorul nostru. Aceste două 
tendinţe între care oscilăm în mod conştient şi care 
reflectă activitatea SNS, „colorează” percepţia pe care o 
avem despre lumea în care trăim, creând falsa impresie că 
suntem separați de restul universului. 

Într-adevăr, existenţa noastră este o continuă 
oscilare, asemenea unui pendul, între calităţile canalului 
stâng şi cele ale canalului drept. Deşi există predominanţa 
„stângă” sau „dreaptă”, omul nu rămâne niciodată într-o 
situaţie extremă. Pendulul ajuns la capătul cursei îşi 
schimbă sensul şi oscilează către punctul opus. O persoană 
„pe dreapta” tot timpul, datorită activităţii excesive, va 
sfârşi prin a se surmena şi va avea o prăbuşire fizică şi 
nervoasă, căzând în extrema stângă. Invers, un om nu 
poate fi tot timpul deprimat („pe stânga”), căci şi-ar pune 
capăt zilelor. Momentele de proastă dispoziţie trebuie, în 
mod necesar, să alterneze cu momentele de bună 
dispoziţie („pe partea dreaptă”). 

Este evident că oscilaţiile pendulului nu înseamnă 
câtuşi de puţin starea de echilibru după care tânjim în 
existenţa noastră agitată zilnic. 

Canalul central (SNP) - Sushumna nadi - reprezintă 
starea de echilibru, prezentul. De fapt, prezentul e singura 
realitate, căci trecutul nu mai există şi, oricum, nu mai 
avem nicio putere asupra lui, faptele sunt consumate, iar 
viitorul încă nu există, deci nu are caracter real, ci poate fi 


numai un subiect speculativ. Dincolo însă de aspectele 
amintite, acest canal îndeplineşte un rol esenţial în Yoga. 

După cum am văzut, instrumentul conştiinţei este 
sistemul nostru nervos a cărui evoluţie, de la amoebă până 
la stadiul uman, ne aduce azi în pragul unei noi etape: 
posibilitatea de a avea acces (datorită Sahaja Yoga, acesta 
poate fi un fenomen de masă, nemaifiind rezervat unei 
elite de iniţiaţi) la un nivel de conştiinţă mai elevat şi mai 
vast, un nivel colectiv al conştiinţei, cum o presimţea 
marele psiholog german C.G. Jung. Acest nivel de 
conştiinţă nu este accesibil prin SNS, ci prin SNP atunci 
când acesta este „trezit” de Kundalini, instrumentul unirii 
cu Sinele. 

Structura canalelor corpului nostru este extraordinar 
de complexă şi, pentru a înţelege că aici operăm cu 
simplificări, arată, cu titlu de exemplu că, în realitate, în 
interiorul Sushumna nadi există mai multe canale, în 
centrul lor fiind situat Brahma nadi, ce aparţine numai 
Divinului şi care rămâne intact în orice împrejurare. El 
este cel prin care se ridică energia Kundalini şi cel care 
are acces la Brahmarandhra (deschiderea subtilă 
terminală din Sahasrara chakra, prin care energia 
vibratorie individuală se conectează la cea universală). 

Canalele laterale (în realitate o adevărată reţea) sunt 
cunoscute sub denumirea de meridiane energetice Yin şi 
Yang putând fi accesibile metodei Hatha Yoga; ele sunt, de 
asemenea, folosite în reflexologie, acupunctură şi tehnicile 
înrudite (presopunctura etc.), dar toate acestea nu au 
acces la SNP, adică la Sushumna nadi, miezul sistemului şi 
receptorul energiei vitale. (fig. VII-2). 

In afara traseelor energetice, corpul subtil cuprinde o 
serie de centre energetice numite în sanscrită „chakra” 
adică roată sau disc, deoarece în interiorul lor energia 
subtilă are o mişcare de rotaţie, de care devenim 
conştienţi după Realizarea Sinelui. 

Pe canalul central există şapte chakre principale (în 
afara acestora există şi chakre secundare dintre care, 
pentru exemplificare, menţionăm Hamsa chakra, aflată la 


rădăcina nasului, unde se întâlnesc sprâncenele, deci sub 
Agya chakra; alte exemple sunt aşa-numitele noduri ale lui 
Vishnu şi Brahma). Chakrele de pe canalul central îşi au 
corespondențe pe canalele laterale. 

Cele şapte chakre principale corespund (fără a fi 
identice) unor plexuri nervoase (acestea sunt manifestările 
lor grosiere - fig. VII-3 - 5) şi sunt situate la nivelul unor 
repere importante ale sistemului endocrin. Le vom 
enumera, în ordine ascendentă, începând cu cea mai de 
jos. 

1. Muladhar (a) chakra - la nivelul glandelor sexuale, 
corespunde plexului pelvic, respectiv coccisului (osul 
terminal al coloanei vertebrale). 

la Muladhar (a) sacrum - nu reprezintă o chakră, ci 
este sediul energiei Kundalini, încolăcită în ea însăşi de 
trei ori şi jumătate, când se află în stare adormită 
(inactivă, latentă). Ea este situată în osul sacru (fig. VII-6), 
deasupra coccisului, adică a Muladhara chakra. 

2. Swadisthan (a) chakra - situată la trei degete sub 
ombilic, corespunde plexului aortic. Aspectele laterale se 
află la încheietura piciorului cu trunchiul. 

3. Nabhi (Manipur (a) chakra - la nivelul 

Ombilicului, corespunde plexului solar. Se observă că 
în zona Swadisthan şi Nabhi se află glandele suprarenale 
şi, mai sus, pancreasul. 

3 a. Vidul (Bhava Sagara, Oceanul lluziilor) - 
corespunde cavităţii abdominale şi începe de la nivelul 
Swadisthanului (ce execută o mişcare de revoluţie în jurul 
lui Nabhi, delimitând astfel vidul) culminând la nivelul 
epigastrului (imediat sub stern). Zonele laterale sunt 
situate imediat sub coaste (acolo unde începe abdomenul) 
- cea stângă corespunde ficatului, cea dreaptă splinei. 

4. Anahat (a) (Riddhaya) chakra - este chakra inimii 
şi corespunde plexului cardiac. Distingem, ca şi la celelalte 
chakre, trei aspecte; vom avea deci şi o inimă dreaptă 
(simetric faţă de cord) şi o inimă centru, pe stern. Aici se 
află timusul, glanda ce secretă anticorpii şi care, după 
pubertate, începe să se atrofieze. 


5. Vishuddhi chakra aflată la baza gâtului, în 
scobitura  claviculei, la nivelul glandei tiroide. Ea 
corespunde plexului cervical. 

6. Agya (Agnya, Ajna} chakra, în centrul frunţii 

(„al treilea ochi”). La nivelul Agya se încrucişează 
canalele laterale: cel drept (Pingala nadi) trece prin 
centrul frunţii (Agya anterioară - la nivelul chiasmei 
optice, unde se intersectează nervii optici (fig. VII-7), 
respectiv la nivelul thalamusului) şi se termină cu ego-ul în 
partea emisferei stângi; cel stâng (Ida nadi) trece prin 
ceafă (punctul simetric faţă de centrul frunţii, numit Agya 
posterioară) - la nivelul Decussatio pyramidum, unde se 
încrucişează fibrele nucleilor motori ai nervilor spinali 
pentru membrul superior şi partea superioară a 
trunchiului (fig. VII-8), respectiv pentru membrul inferior 
şi partea inferioară a trunchiului. În interiorul cutiei 
craniene, la nivelul Agya, se află două glande de maximă 
importanţă; epifiza şi hipofiza, aceasta din urmă 
coordonând activitatea întregului sistem endocrin, motiv 
pentru care specialiştii au numit-o „dirijoarea concertului 
hormonal” (fig. VII-7) 

Precizăm că, pe traseul lui Kundalini, Agya chakra - 
fiind locul de intersecţie a canalelor laterale - reprezintă 
cea mai îngustă poartă (Luca 13.24 [12]) a canalului 
central Sushumna nadi. 

„Dar strâmtă este poarta, îngustă este calea ce duce 
la viaţă şi puţini sunt cei ce o află” (Matei 7.14) [12]. 

„lisus le-a mai zis: (...) „Eu sunt Poarta. Dacă intră 
cineva prin Mine, va fi mântuit”. (loan 10.7, 9) [12]. 

7. Sahasrara chakra - la nivelul zonei limbice a 
creierului şi a fontanelei (moalele capului). Sahasrara are 
în sanscrită semnificaţia de „lotus cu o mie de petale” (fig. 
VII-9). Anatomic vorbind, o secţiune orizontală în cutia 
craniană pune în evidenţă cele 12 perechi de nervi 
cranieni ce pornesc radial, asemenea petalelor lotusului 
Sahasrarei (fig. VII-7). 

Unul din secretele esenţiale dezvăluite de Sahaja 
Yoga este existenţa corespondenţelor pe care le prezintă 


canalele şi chakrele. Relaţia dintre elementele corpului 
subtil şi degetele mâinii, ale piciorului, zonele capului şi 
cele ale membrelor superioare şi inferioare (fig. VII-10), 
este de o deosebită importanţă practică, deoarece permite 
- folosind conştiinţa vibratorie dobândită în urma 
Realizării Sinelui - localizarea blocajelor existente la cele 
mai intime niveluri ale sistemului energetic subtil. Dar 
corespondenţele nu se limitează la atât (vezi cap. VIII). 

CAPITOLUL VIII 

SA AFLAM MAI MULTE DESPRE 

CANALE ŞI CHAKRE 

I. CANALUL CENTRAL (Sushumna nadi) 

A. Corespondenţe 

— 'Temporală: prezent; 

— Matematică: zero; 

— Dinamică: echilibru; 

— Prototip la nivelul cosmic: Vishnu; 

— Prototip la nivelul individual: Maha Lakshmi. 

B. Localizare 

— Corp: coloana vertebrală, sistemul nervos 
parasimpatic; 

— Origine: Muladhara chakra; 

— Terminaţie: Sahasrara chakra; 

— Palme: ambele; 

— Tălpi: ambele. 

C. Calităţi 

Echilibru pe toate planurile, prezent, sustentaţie, 
adevăr, religie, integrare, revelare. 

D. Manifestări 

— Cosmică (Virata): revelare treptată a lui Virata 

(fiinţa universală) în cosmos, determinând evoluţia 
universală şi intervenind prin manifestările încarnate 
pentru a conduce pe calea de mijloc; 

—  Individuală (Sattwa guna): prezent, echilibru, 
revelare, integrare; 

— Filosofică: sinteza hegeliană; 

— Artistică: opere ritmice, perfecţiune estetică (de 
exemplu piramida lui Keops, Pantheonul, Taj Mahal). 


E. Cauzele blocajelor 

Ateism, materialism,  imobilism spiritual, lipsa 
dorinței de evoluție, orice comportament extremist. 

F. Forma de Yoga 

Yoga conştiinţei (Juana Yoga). 

II. CANALUL STÂNG (Ida nadi) 

A. Corespondenţe 

— Temporală: trecut; 

— Termică: rece; 

— Circadiană: noapte, întuneric; 

— Gen: feminin; 

— Higrometrică: umed; 

— Matematică: minus; 

— Organ: inima; 

— Corp ceresc: Luna; 

— Simbol elenistic: Dyonisos; 

— Simbol Tao: Yin; 

— Prototip la nivel cosmic: Shiva; 

— Prototip la nivel individual: Maha Kali; Bhairava 

(Arhanghelul Mihail). 

B. Localizare 

— Corp: sistem nervos simpatic stâng; 

— Origine: Muladhara chakra; 

—  Terminaţie: superego (emisfera cerebrală 
dreaptă); 

— Palme: stânga; 

— Tălpi: stânga. 

C. Calităţi 

Dorinţă, bucurie, devoțiune, existenţă, auspiciozitate, 
natură (opusă culturii), intuiție, responsabilitate, 
cooperare, blândeţe. 

D. Manifestări 

—  Cosmică (Virata): dorinţa de existenţa ce 
impregnează întregul cosmos: nucleele atomice, vibraţiile 
electromagnetice în materie, forţa vitală din oameni, 
animale, plante; 

—  Individuală (Tamo guna): subconştient, trecut, 
corp emoţional; 


— Filosofică: tea în dialectica hegeliană; 

—  Aristică: literatura romantică, poezie, muzică, 
arhitectura barocă; 

— Aspect negativ: forţa de inerție. 

E. Cauzele blocajelor 

Letargie, expectativă, iresponsabilitate, condiţionări, 
obiceiuri, superstiții, magie, ocultism, desfrâu, alcool, 
droguri, probleme afective, probleme privind mama. 

F. Forma de Yoga 

Yoga devoţiunii (Bhakti Yoga) 

III. CANALUL DREPT (Pingala nadi) 

A. Corespondenţe 

— Temporală: viitor; 

— Termică: cald; 

— Circadiană: zi, lumină; 

— Gen: masculin; 

— Higrometrică: uscat; 

— Matematică: plus; 

— Organ: creier; 

— Corp ceresc: Soare; 

— Simbol elenistic: Apollo; 

— Simbol Tao: Yang; 

— Prototip la nivel cosmic: Brahma; 

— Prototip la nivel individual: Maha Saraswati; 

Hanumana (Arhanghelul Gavril). 

B. Localizare 

— Corp: sistemul nervos simpatic drept; 

— Origine: Swadisthan chakra; 

— 'Terminaţie: ego; 

— Palme: dreapta; 

— Tălpi: dreapta. 

C. Calităţi 

Acţiune, competitivitate, creativitate, disciplină, 
atenție, respect faţă de sine, esență cauzală, analiză, 
cultură şi civilizație (opuse naturii). 

D. Manifestări 

— Cosmică (Virata): elemente, masa atomică, sistem 
solar, constelații; 


— Individuală (Rajo guna): supraconştient, viitor, 
corp fizic şi mental; 

— Filosofică: antiteza în dialectica hegeliană; 

— Artistică: estetica cerebrală; 

— Alte manifestări creative: raţionalism, drept, 
organizare socială, filosofie, ştiinţă, tehnologie; 

— Aspect negativ: agitaţie (mentală şi fizică) 

dezordonată, agresivitate, dominație, epuizare. 

E. Cauzele blocajelor 

Hiperacivitate, stress, griji, ambiţie, lipsă de 
scrupule, vanitate, egoism, manie, ascetism, rasism, 
probleme privind tatăl. 

F. Forma de Yoga 

Yoga acţiunii (Karma Yoga). 

1. MULADHARA CHAKRA 

A. Corespondenţe 

— Număr de petale: 4; 

— Element: pământ, atomul de carbon (tetravalent); 

— Zi: marţi; 

— Planeta: Marte; 

— Constelaţie: Capricorn; 

— Piatra: coral; 

— Culoare: roşu; 

— Sunet: silaba OM (AUM), nota mi; 

— Simbol: svastica, AUM în scriere sanscrită; 

— Prototip la nivel individual: aspect stâng şi central: 
copilul zeu Ganesha (Ganapati); aspect drept: Kartikeya 
(fratele lui Ganesha). 

B. Localizare 

— Corp: plex pelvic; 

— Palmă: baza palmei; 

— Tălpi: călcâi; 

— Geografică: Australia (îndeosebi multele Uluru). 

Noua Zeelandă, muntele Cervin (Zermatt) în Alpi. 

C. Organe şi funcţii controlate 

Excreţie, reproducere, aparat genital, prostată, 
reglare a echilibrului fizic şi psihic, orientare în spaţiu. 

D. Calităţi 


— Aspect drept: distrugere a negativităţii (din noi), 
mânie contra răului; 

— Aspect central şi stâng: inocenţă, puritate, 
înţelepciune, bucurie, spontaneitate, putere de 
discernământ, magnetism (putere de atracţie), memorie 
(trecut individual şi colectiv). 

E. Nivelul de evoluţie 

Fundamental. 

F. Manifestare 

Tema Copilului Divin. 

Cauzele blocajelor 

— Aspect drept: austeritate, fanatism; 

— Aspect central: falsa „eliberare sexuală” (Freud), 
fantasme, gânduri impure, tantrism, ocultism; 

— Aspect stâng: condiţionări greşite, ataşamente 
emoţionale. 

la MULADHARA SACRUM 

A. Corespondenţe 

— Prototip la nivel cosmic: Adi Kundalini 

(Kundalini Primordială); 

— Prototip la nivel individual: Găuri (Mama 

Fecioară a lui Ganesha). 

B. Localizare 

— Corp: os sacru 

— Palmă: baza palmei; 

— Talpă: călcâi; 

— Geografică: India (iar mai exact statul indian 

Maharashtra). 

C. Organe şi funcții controlate 

Sistemul nervos parasimpatic. 

D. Calităţi 

Puritate virginală, dragoste maternă. 

E. Manifestare 

Tema Mamei-fecioare. 

F. Cauzele blocajelor 

Dezechilibru al sistemului nervos simpatic. 

2. SWADISTHANA CHAKRA 

A. Corespondenţe 


— Număr de petale: 6; 

— Element: foc; 

— Zi: miercuri; 

— Planetă: Mercur; 

— Constelaţie: Leu; 

— Piatră: topaz; 

— Culoare: galben (este aspectul mental, cel actual, 
apărut odată cu ego-ul uman; verde (este aspectul fizic, cel 
originar, existent la crearea Universului); 

— Sunet: nota fa; 

— Simbol: steaua lui David; 

— Prototip la nivel individual: 

aspect drept: Nirmala Chitta (Atenţia Pură); 

aspect central: Saraswati şi Brahmadeva; 

aspect stâng: Nirmala Vidia (Cunoaşterea Pură). 

B. Localizare 

— Corp: plex aortic 

— Palmă: degetele mari; 

— Talpă: degetele mijlocii; 

— Mână: braţ; 

— Picior: coapsă; 

— Geografică: aspect drept - Franţa aspect central - 
Africa aspect stâng - Africa de Sud. 

C. Organe şi funcţii controlate 

Digestie, gestație, intestine, stomac, pancreas, ficat, 
splină, rinichi, tract urinar, uter. 

D. Calităţi 

— Aspect drept: atenţie pură; 

— Aspect central: creativitate (artistică, literară, 
ştiinţifică, tehnică), simţ estetic, inspiraţie, percepţie 
intelectuală; 

— Aspect stâng: cunoaştere pură. 

E. Nivel de evoluţie 

Al creativităţii şi al evoluţiei artelor. 

F. Manifestare 

Digestie, gestație, tonus. 

G. Cauzele blocajelor 

— Aspect drept: excese fizice şi/sau mentale, 


planificare excesivă, proiecte de viitor, implicare excesivă 
în procese creative, explorare exagerată a talentului, 
excese emoţionale (mânie), egocentrism; 

— Aspect central: proaste obiceiuri alimentare 

(alcool, exces de grăsimi, etc.) comportament 
grosolan sau artificial, fanatism (religios sau politic), 
dominare sau sclavie; 

— Aspect stâng: psihanaliză, spiritism, necromanţie, 
magie, falşi guru, credinţe false, parapsihologie, droguri, 
narcotice, anumite medicamente. 

3. NABHI CHAKRA 

A. Corespondenţe 

— Număr de petale: 10; 

— Element: apa; 

— Zi: joi; 

— Planeta: Jupiter; 

— Piatra: smarald; 

— Culoare: verde; 

— Sunet: nota sol; 

— Simbol: Yin-Yang; 

— Prototip la nivel individual: 

aspect drept: Raja Lakshmi; Fatima şi Hazrat Ali; 
Shesha; 

aspect central: Lakshmi şi Vishnu; 

aspect stâng: Gruha Lakshmi; 

B. Localizare 

— Corp: plex solar; 

— Palmă: degetele mijlocii; 

— Talpă: degetele mari; 

— Mână: proeminenta cotului; 

— Picior: proeminenţa genunchiului; 

— Geografică: 

aspect drept - Elveţia şi Franţa; 

aspect central - Europa; 

aspect stâng - Austria, Orientul Mijlociu. 

C. Organe şi funcţii controlate 

Nutriție, eliminare a toxinelor, stomac, intestine, 
splină, ficat (parţial), pancreas. 


D. Calităţi 

— Aspect drept: demnitate, stabilitate şi forţă a 
atenţiei, finalizare a acţiunilor, lipsă de griji, bunătate la 
nivel colectiv (familie etc.); 

— Aspect central: căutare a Sinelui, evoluţie 
spirituală, suport al vieţii materiale şi morale, conduită 
morală (respectare a Dharmei), conduită justă, satisfacţie; 

— Aspect stâng: pace şi echilibru interior, 
auspiciozitate, generozitate, bunăstare fizică şi materială 
(la nivel individual), soţ (soţie) perfect (a). 

E. Nivel de evoluţie 

Materialist şi evoluționist. 

F. Manifestare 

Nutriție, eliminare a toxinelor, sustenanţă. 

G. Cauzele blocajelor 

Abstinenţă sau exces alimentar, alimente 
contraiindicate (hrană fermentată, brânzeturi fermentate, 
ciuperci, alcool, droguri, exces de grăsimi, negativitate - 
Baddhas - din alimente). 

3 a. VIDUL 

H. Corespondenţe 

— Număr de petale: 10; 

— Element: apa; 

— Zi: joi; 

— Planeta: Jupiter; 

— Constelaţie: Peşti; 

— Piatra: smarald; 

— Culoare: verde; 

— Simbol: cele 10 manifestări ale principiului de 

Maestru Primordial; 

— Prototip la nivel cosmic: Adi Guru Dattatreya 

(Maestrul Primordial); 

— Prototip la nivel individual: 

aspect drept: Moise, Confucius, Socrate, Mohamed, 
Nanak; 

aspect central: Adi Guru Dattatreya; 

aspect stâng: Raja Janaka, Avraham, Zoroastru 
(Zarathustra), Lao Tzi, să-i Nath din Shirdi. 


B. Localizare 

— Corp: cavitate abdominală, în jurul plexului solar, 
între coaste şi bazin, atingând la partea superioară 
epigastrul, iar la cea inferioară un punct situat la trei 
degete sub ombilic; 

— Palme: conturul (în jurul centrului); 

— Tălpi: conturul; 

— Mână: în jurul proeminenţei cotului; 

— Picior: în jurul proeminenţei genunchiului; 

— Geografică: ţări în jurul mării interioare 

(Mediterana); aici se află şi România (cu litoral la o 
mare interioară). 

C. Organe şi funcţii controlate 

Viscerele (corespund Nabhi şi Swadisthan) 

D. Calităţi 

— Aspect drept: respect faţă de maestrul spiritual; 

— Aspect central: autoritate spirituală; 

— Aspect stâng: capacitate de a fi propriul maestru 
spiritual. 

E. Nivel de evoluţie 

Existenţa noastră ca personalitate, influența 
planetelor şi a câmpurilor gravitaționale, modelul nostru 
de comportament (Dharma) şi constituţia noastră fizică. 

F. Manifestare 

Digestie, gravitate, autoritate, conducerea sau 
atragerea altora. 

G. Cauzele blocajelor 

Falşi guru (maeştri spirituali), fanatism, fantasme, 
droguri, alcool. 

4. ANAHATH CHAKRA 

A. Corespondenţe 

— Număr de petale: 12; 

— Element: aer; 

— Zi: vineri; 

— Planeta: Venus; 

— Piatra: rubin; 

— Culoare: albastru - indigo; purpuriu; 

— Sunet: nota la; 


— Simbol: flacăra; Sfânta Inimă; 

— Prototip la nivel individual: 

aspect drept: Sita şi Rama; 

aspect central: Durga; Jagadamba; 

aspect stâng: Shiva şi Parvati. 

B. Localizare 

— Corp: 

aspect drept - partea din dreapta a plexului cardiac; 

aspect central - plex cardiac (la maturitate), stern (în 
copilărie); 

aspect stâng - cord; 

— Palme: degetele mici; 

— Tălpi: degetele mici; 

— Mână: antebraţ; 

— Picior: gambă 

— Geografică: aspect drept - Japonia, Germania; 

aspect central - Irlanda; 

aspect stâng - Anglia; 

Atman (Spirit): Italia. 

C. Organe şi funcţii controlate 

— Aspect drept: bătăile inimii, plămâni, sâni; 

— Aspect central: respiraţie, producere de anticorpi, 
timus; 

— Aspect stâng: cord, bătăile inimii, plămâni, sâni. 

D. Calităţi 

— Aspect drept (aspect patern): comportament 
perfect şi responsabil (ca tată, soţ, frate, cetăţean), etică 
profesională şi politică; 

— Aspect central: siguranţă (încredere în Dumnezeu, 
în sine, în alţii şi în viitor), protecţie, încredere, curaj, 
neînfricare, distrugere a demonilor, relaţie între părinţi; 

— Aspect stâng (aspect matern): Mama Universală. 

Protectoare a Universului; (mama fizică) existenţă, 
dragoste, bucurie, compasiune; după Realizare: Sat (fiinţă) 
- Chit (conştiinţă) - Ananda (beatitudine); aici este 
localizat Spiritul (Atman). 

E. Nivel de evoluţie 

Emoţional şi familial. 


F. Manifestare 

Ritm cardiac, respiraţie, curaj. 

G. Cauzele blocajelor 

— Aspect drept: probleme cu tatăl (sau soţul), 
agresiune afectivă, opresiune economică sau politică, 
comportament arogant, cinic, nerespectuos, nerespectare 
a bunelor moravuri şi a legilor societăţii, astm; 

— Aspect central: sentiment de nesiguranţă, frică, 
excese emoţionale, posesiune (în special de un defunct din 
familie). 

— Aspect stâng: probleme cu mama (sau soţia), 
probleme afective, imoralitate, superficialitate, atenţie 
către exterior, false identificări (în special cu ego-ul) şi 
ataşamente, eforturi excesive mentale sau fizice (Hatha 
Yoga, jogging, sport de performanţă), letargie, ascetism, 
materialism, ateism, (absenţă a credinţei în Dumnezeu şi a 
căutării divine), lipsă de interes faţă de propria Realizare, 
lipsă a dorinţei de evoluţie spirituală, superstiții, ocultism. 

5. VISHUDDHI CHAKRA 

A. Corespondenţe 

— Număr de petale: 16; 

— Element: eter; 

— Zi: sâmbătă; 

— Planeta: Saturn; 

— Constelaţie: Săgetător; 

— Piatra: safir; 

— Culoare: azuriu; 

— Sunet: nota şi; 

— Simbol: roata timpului; 

— Prototip la nivel individual: 

aspect drept: Yeshoda; Vithala Rukmini; Draupadi; 

aspect central: Radha şi Krishna; 

aspect stâng: Vishnumaya. 

B. Localizare 

— Corp: plex cervical; 

— Palme: degete arătătoare; 

— Tălpi: degetul al doilea; 

— Mână: încheietura mâinii (poignet); 


— Picior: glezna; 

— Geografică: aspect drept - America de Nord; 

aspect central - America Centrala; 

aspect stâng - America de Sud; 

C. Organe şi funcţii controlate 

Vorbire, auz, mişcare a ochilor, faţă, urechi, nas, 
gură, limbă, corzi vocale, gât, tiroidă, braţ, mână, poignet, 
gleznă. 

D. Calităţi 

— Aspect drept: blândeţe, respect faţă de ceilalţi, 
apartenenţă la universal, non-dominaţie; 

— Aspect central: detaşare, diplomaţie, comunicare, 
simţ al colectivităţii; 

— Aspect stâng: non-culpabilitate; respect faţă de 
sine, puritate a relațiilor, relaţie frate-soră, non- 
subordonare. 

E. Nivel de evoluţie 

Interacţiune pe plan social. 

F. Manifestare 

Comunicare, vorbire, scris, gesturi, mimică, lege, 
conştiinţă socială. 

G. Cauzele blocajelor 

— Aspect drept: limbaj incorect, lipsă de respect, 
aroganță, agresivitate, dominație asupra altora; 

— Aspect central: fumat, vorbire împotriva lui 

Dumnezeu, luare în deşert a numelui lui Dumnezeu; 

— Aspect stâng: sentiment al vinovăţiei, false mantre, 
dominare de către alţii (sclavie). 

6. AGYA CHAKRA 

A. Corespondenţe 

— Număr de petale: 2; 

— Element: lumină; 

— Zi: duminică; 

— Planeta: Neptun; 

— Piatra: diamant; 

— Culoare: cenuşiu-violet; 

— Sunet: nota de; 

— Simbol: cruce; 


— Prototip la nivel individual: 

aspect drept (tâmpla stângă): Buddha; Mahat 
Ahamkara; 

aspect central: Maha Vishnu; 

aspect stâng (tâmpla dreapta): Mahăvira; 

aspect anterior: Fecioara Maria şi lisus; 

aspect posterior: Maha Ganesha. 

B. Localizare 

— Corp: 

aspect anterior: chiasma optică; 

aspect posterior: Decussatio pyramidum; 

aspect drept: ego; 

aspect stâng: superego; 

— Palme: degete inelare; 

— Tălpi: degetul al patrulea; 

— Geografică: aspect drept (ego) - Rusia; 

aspect central - Israel; 

aspect stâng (supergo) - China. 

C. Organe şi funcţii controlate 

Văz, auz, intelect, glande: hipofiză (pituitară) şi 
epifiză (pineală). 

D. Calităţi 

— Aspect drept: modestie, non-violenţă faţă de alţii; 

— Aspect central: iertare, spirit de sacrificiu, adevăr, 
renaştere spirituală; 

— Aspect stâng: decondiţionare, detaşare de trecut, 
non-violenţa faţă de sine. 

E. Nivel de evoluţie 

Interacţiuni pe plan religios. 

F. Manifestare 

Poarta cea îngustă, absorbţie a egoului şi 
superegoului, conştiinţă fără gânduri. 

G. Cauzele blocajelor 

— Aspect drept: rău cauzat altora, exces de 
planificare, individualism, griji, îndoieli, clarviziune; 

— Aspect central: gânduri excesive, TV excesiv, 
priviri impure (adultere), proastă tovărăşie, idei false 
despre Dumnezeu; 


— Aspect stâng: rău cauzat propriei persoane, 
condiţionări, obiceiuri, frică, posesiune. 

7. SAHASRARA CHAKRA 

A. Corespondenţe 

— Număr de petale: 1.000 (cu semnificaţia de infinit); 

— Element: vibrații răcoroase (Chaitanya); 

— Zi: luni; 

— Planeta: Pluton; 

— Constelaţie: Scorpion; 

— Piatra: perla; 

— Culoare: alb (integrarea tuturor culorilor); 

— Sunet: nota re; 

— Simbol: bandhan; 

— Prototip la nivel individual: Adi Shakti (Puterea 

Primordială) şi Kalki (a doua venire a Mântuitorului). 

B. Localizare 

— Corp: fontanelă (moalele capului) 

— Palme: centru; 

— Tălpi: centru; 

— Geografică: Nepal. 

C. Organe şi funcţii controlate 

Ansamblul corpului subtil (integrare). 

D. Calităţi 

Facultatea de a trăi în prezent, tăcere, conştiinţă fără 
gânduri, profunzime, Sat (existenţă) - Chit (atenţie) - 
Ananda (bucurie, beatitudine), conştiinţă colectivă, 
personalitate integrată în armonia echilibrului universal. 

E. Grad de integrare 

Transcendent. 

F. Manifestare 

Briza răcoroasă (vibrații), calm şi pace interioară. 

G. Cauzele blocajelor 

Ateism, dogmatism, lipsa dorinței de integrare. 

Blocajele corpului subtil pot avea, în timp, consecințe 
grave dacă nu sunt depistate şi înlăturate. Menţionam 
câteva cu titlu de exemplu. 

Blocajele canalului stâng: supunere şi acceptare a 
agresiunii, obiceiul de a se plânge, tulburări emoţionale, 


plictiseală, apatie, nostalgie, depresie şi alte boli psihice 
(de la cazuri benigne, la posesiuni, schizofrenie). 

Blocajele canalului drept: agitaţie mentală 
dezordonată şi fără răgaz, epuizare, nelinişte, instabilitate, 
iritabilitate, agresivitate, dominație. 

Blocaje ale Muladhara chakra: 

aspect drept: deficienţe mentale, constipaţie; 

aspect central: cancer de uter sau de prostată; 

aspect stâng: dezechilibru al canalului simpatic 
stâng. 

Nu putem încheia acest capitol fără a reproduce 
unele citate: 

„Fiinţa umană este un sistem de energie-conştiinţă 
(Mandala) alcătuit din aurele celor cinci elemente (Kosha), 
diferite chakre etc. Cele şapte note ale gamei, în ritmul 
auspiciozităţii sunt, desigur, cele şapte chakre. Fiecărei 
chakre îi corespunde o vibraţie cosmică, un sunet specific, 
o culoare (...) o zi specifică şi o planetă. Ştiinţa astrologiei 
se bazează pe aceste relaţii. Superstiţiile sunt resturi 
degradate ale vechii ştiinţe a citirii auspiciilor, a 
interpretării vibraţiilor” [3]. „lluminând chakra, Kundalini 
trezeşte în noi o multitudine de puteri şi de corespondențe 
cosmice” [2]. 

CAPITOLUL IX 

CONFLUENTELE YOGA CU ALTE DOMENII (TEXTE 
ŞI IMAGINI) 

A. Yoga şi ştiinţa 

Ce spune ştiinţa? 

„După cum a declarat înaintea morţii genialul 
inventator american de origine sârbă, Nikola Tesla: „În 
ziua în care ştiinţa va începe să se intereseze de 
fenomenele nefizice, ea va face mai mult progres într-un 
deceniu decât în toate secolele existenţei sale”. 

Poate că ne aflăm în pragul acestui deceniu”. [11] 

Ce spune Sahaja Yoga? 

„Am atins această etapă istorică a evoluţiei în care ne 
vom dezvolta acea categorie de percepţie (vibraţiile) care 
ne introduce în împărăție. Căci conştiinţa vibratorie ne 


deschide o nouă lume de investigaţii empirice. Dar pentru 
a progresa, trebuie să adoptăm o atitudine şi metode noi”. 
[2] 

Ce spune ştiinţa? 

„Ridicarea vălului ce ascundea alte lumi şi alte 
vibrații, situate dincolo de limitele spectrului 
electomagnetic, ar putea să ne facă să parcurgem o parte 
a drumului în vederea explicării anumitor mistere ce 
rămân de neînțeles pentru fizicieni, a căror viziune se 
limitează la ceea ce pot controla cu ochii şi cu 
instrumentele lor”. „Intelpeiunea antică aruncă o lumină 
complet nouă asupra energiei corpurilor umane sau 
vegetale şi asupra relaţiei celulelor individuale cu 
cosmosul în ansamblul său”. [11] 

Ce spune Sahaja Yoga? 

„În timp ce oamenii de ştiinţă şi cercetătorii vorbesc 
de explorarea spaţiului exterior şi colonizarea galaxiei, un 
nou fel de oameni de ştiinţă au descoperit calea secretă 
Sushumna către spaţiul interior. Conştiinţa fără gânduri 
conduce la conştiinţa fără îndoieli în care unirea Sinelui cu 
Marea Fiinţă Primordială (Virata Cosmic) este şi mai adânc 
experimentată prin conştiinţa colectivă; yoghinii trăiesc 
într-o stare de comuniune cosmică”. [3] 

Ce spune ştiinţa? 

„Numeroşi parapsihologi consideră omul ca făcând 
parte integrantă din angrenajul vieţii pe pământ şi univers. 
Ei susţin că el e legat de cosmos prin intermediul corpului 
său bioplasmic. Dacă există modificare a universului sau a 
mediului înconjurător - spun parapsihologii - există o 
rezonanţă în energia vitală a corpului uman şi, în 
consecinţă, rezonanţă în corpul fizic”. [11] 

Ce spune Sahaja Yoga? 

„Când Socrate a descifrat pe frontispiciul de la 
Delphi: Gnothi seauton - cunoaşte-te pe tine însuţi - el ştia 
că a se cunoaşte dă cheia cunoaşterii întregului univers. 
Purtăm în noi germenele cosmosului, forma (Gestalt) 
miniaturizată a lui Virata, instrumentul interior al mutaţiei 
conştiinţei pe care l-au anunţat în termenii obscuri marile 


escatologii”. [2] 

„Am spus că relaţia cosmic-microcosmic, veriga între 
evoluţia cosmică şi evoluţia microcosmică umană constă în 
faptul că programul în şapte puncte al lui Virata este 
existent în absolut fiecare fiinţă umană ca instrument 
psihosomatic şi spiritual al Realizării Sinelui”. [3] 

Ce spune ştiinţa? 

„Orice făptură vie emite radiaţii, sublinia Lakhovski 
(...) El a ajuns la concluzia că energia rezultă în mod 
extern, din radiaţiile cosmice (...) Ansamblul radiaţiilor 
universale, în concepţia lui Lakhovski, nu trebuie asociat 
noţiunii de vid complet al spaţiului, prin care fizicienii au 
înlocuit eterul din secolul al XIX-lea. Pentru el, eterul nu 
era negarea materiei, ci o sinteză a forţelor de radiaţie, 
plexul universal al tuturor razelor cosmice. Acesta este un 
corp omniprezent, care se răspândeşte pretutindeni (...) În 
martie 1927 Lakhovski a redactat o comunicare intitulată 
„Influenţa undelor astrale asupra oscilaţiilor celulelor vii” 
care a fost prezentată Academiei de Ştiinţe a Franţei”. [11] 

„Începem să înţelegem Cosmosul care se află în noi, 
aşa cum noi ne aflăm în el”. (Carl Sagan) 

Ce spune Sahaja Yoga? 

„Structura cosmică originară a lui virata este 
reprezentată în întregime la nivel microcosmic, adică în 
fiecare din noi, ca instrument interior al perfectibilităţii, cu 
alte cuvinte, Realizarea Sinelui implică trezirea lui Virata 
în noi. În corpul unei fiinţe realizate, chakrele reprezintă 
reflectarea centrelor primordiale în Virata”. [2] „Dar când 
conştiinţa  vibratorie (Chaitanya) ne conectează la 
programul cosmic, noi experimentăm treptat comuniunea 
vie între noi şi Virata”. [2] 

Ce spune ştiinţa? 

„Pentru etrusc totul este viu; întregul univers trăia; 
iar problema omului era viaţa în mijlocul acestei lumi. El 
trebuia să-şi tragă seva vieţii din toate forţele vitalizatoare 
care rătăceau prin univers. Străvechea idee a vitalităţii 
universului s-a dezvoltat cu mult înainte de începuturile 
istoriei, fiind elaborată sub forma unei religii 


atotcuprinzătoare, înainte ca noi să-i putem întrezări 
sensul adevărat. Incă de la începuturile istoriei omenirii în 
China sau în India, Egipt, Babilon şi chiar în Pacific sau 
America primitivă, ne apare evidentă o unică idee 
religioasă fundamentală: concepţia vitalităţii cosmosului”. 
(D.H. Lawrence) 

Ce spune Sahaja Yoga? 

„Toată structura lui Virata se ordonează în jurul 
canalului principal de energie, Adi Sushumna, care 
reprezintă calea devenirii creaţiunii, drumul evoluţiei”. [2] 
„Putem spune că energia Kundalini dezvoltă o mai mare 
conformitate vibratorie între Adi Chakre şi chakrele 
noastre corespunzătoare”. [2] 

„Intr-adevăr, relaţiile cu devenirea spirituală ale 
subiectului nu sunt nici măcar bănuite de ştiinţa 
contemporană, în timp ce, de fapt, nadi-urile şi chakrele nu 
sunt altceva decât structura energetică a evoluţiei noastre, 
iar Sushumna, în mod mai specific, îi este calea”. [2] 

Ce spune ştiinţa? 

„Tot ceea ce este uman este relativ, bazându-se pe 
contraste interioare; căci toate fenomenele sunt de natura 
energetică. (C.G. Jung [2]) 

„Simoneton conchide, din studiul operei lui 
Lakhovski, că celulele nervoase ale omului pot nu numai să 
capteze lungimi de undă, dar trebuie, de asemenea, să le şi 
emită. Orice receptor trebuie să intre în rezonanţă 
vibratorie cu emițătorul dacă vrea să-i capteze emisiunile. 
Lakhovski compara acest proces cu două piane perfect 
acordate: o notă cântată pe unul face să vibreze aceeaşi 
notă pe celălalt”. [11] 

Ce spune Sahaja Yoga? 

„In prezenţa unei surse autorizate de vibrații, prin 
fenomenul de rezonanţă, Kundalini din osul sacru primeşte 
energia necesară”. Dan Tudor, Sahaja Yoga (II), „Tineretul 
liber” 23 martie 1991. 

„Întregul model cosmic acţionează în corpul uman. 
Chakrele din corpul uman reflectă diferitele niveluri ale 
energiei emise de organizatorii cosmici”. [3] 


„Impactul lui Kundalini asupra lui SNP permite 
sistemului nostru să absoarbă noi frecvenţe din corpul 
vibratoriu al inconştientului şi chiar să utilizeze aceste 
vibrații în diverse scopuri”. [2] 

Ce spune ştiinţa? 

„Bioluminescenţa vizibilă pe fotografiile lui Kirlian ar 
fi produsă nu de condiţia electrică a organismului, ci de un 
corp de plasmă biologică (...) In interiorul corpului 
„bioplasmic”, declară Inyushin, procesele îşi urmează 
propria mişcare labirintică şi diferită de schema energetică 
a corpului fizic şi, totuşi, corpul bioplasmic nu e haotic ci 
constituie un organism complet, unificat, care acţionează 
ca o unitate, este polarizat, degajă propriile sale câmpuri 
electromagnetice şi reprezintă baza câmpurilor biologice”. 
(Inyushin V.M., Fedorova N.N., On the question of the 
biological plasma of green plants, Thesis, Alma Ata, 1969 
[11]). 

„Organismele vii, asemenea oamenilor, emit un 
spectru de unde foarte complex, din care unele părţi sunt 
asociate diferitelor organe şi sisteme ale corpului”. 
(William A. Tiller Radionics, radiesthesia and physics, 
Proceedings of the Academy of Parapsychology and 
Medicine, Symposium on the varieties of healing 
experience, 1971 [11]. 

Ce spune Sahaja Yoga? 

„In al său „Discurs asupra metodei” (1637) Rene 
Descartes a încercat să dea un nou punct de plecare 
pentru epistemologia modernă şi, în acest proces, a 
elaborat ciudata ipoteză că spiritul întâlneşte materia 
înăuntrul glandei pineale a omului. Dacă Descartes ar fi 
cunoscut învăţăturile lui Shankaracharya sau poemele lui 
Kabir, reformatorul religios al Indiei din secolul al XV-lea, 
speculaţiile sale asupra rolului glandei pineale ar fi putut 
deschide gândirii occidentale un nou domeniu al 
investigaţiei psihosomatice”. [2] 

„Poziţia chakrelor în corpul subtil corespunde cu 
localizarea în corpul fizic a producătorilor de hormoni 
importanţi (glandele hipofiză, epifiză, tiroidă, timus, 


suprarenale, ovare şi testicule). Medicina occidentală 
înlătură posibilitatea ca chakrele să aibă o semnificaţie 
biologică deoarece ea nu poate localiza un sistem 
circulator, o reţea de nervi sau vase limfatice care să 
conecteze laolaltă aceste puncte. Dar în Sahaja Yoga noi 
descoperim că  nadi-urile Ida, Pingala şi Sushumna 
conectează toate aceste centre şi ele constau din tot atâtea 
canale concentrice câte chakre există. Fiecărei chakre îi 
corespunde un canal specific. Tehnicile curative Sahaja 
operează prin această reţea integrată subtilă. Ea are un 
efect regulator asupra acestor glande şi a proceselor 
corporale pe care ele le controlează”. [3] 

Ce spune ştiinţa? 

„Aceste măsurători, declară Harvalik, ne fac să 
gândim că puncte sensibile la radiaţii trebuie să fie situate 
în regiunea plexului solar şi că ar mai fi şi altele, poate, în 
cap sau creier”. (Harvalik, Z.V., Biophysical magnetometer- 
gradiometer, Virginiia Journal of Science, vol.21, No.2, 
1970, p.59 - 60 [11]. 

Ce spune Sahaja Yoga? 

„La nivel fizic, acest centru (Swadisthan chakra, n.t.) 
controlează funcţiile renale, partea inferioară a ficatului, 
pancreasul, splina şi intestinele. De curând, doctorul Z.U. 
Harvalik, un inginer lucrând pentru o agenţie a armatei 
S.U.A. şi vicepreşedinte al societăţii americane din... 
afirma că a descoperit receptorii corpului uman prin 
care... primesc şi tratează impresiile lor senzoriale. După 
ce a efectuat teste de laborator folosind diverse forme de 
protecţii metalice pentru a izola părţile corpului, el a reuşit 
să localizeze glandele suprarenale ca fiind zona receptivă 
majoră. Tulburările din aceste organe epuizează energia 
Swadisthanului” [20]. 

Ce spune ştiinţa? 

„Energia este o forţă vie emanând din conştiinţă. 
Observând câmpul energetic emanând din corp, omul 
trebuie să ia cunoştinţă de ceea ce se petrece înăuntru şi 
în afară”. Pentru a face asta, continuă Pierrakos, trebuie să 
scriem şi să ne înţelegem, să topim şi să integrăm două 


atribute: energia vitală şi conştiinţa. „Omul e un pendul 
perpetuu de mişcări şi de vibrații” a declarat Pierrakos 
publicului de la Town Hall” [11]. 

Ce spune Sahaja Yoga? 

„In mod obişnuit, orice persoană pendulează într-o 
activitate excesivă pe latura stângă şi cea extremă pe 
latura dreaptă. Prin Sahaja Yoga se realizează o echilibrare 
perfectă între cele două tendinţe, astfel încât să ne aflăm 
în centru. În aceste condiţii, eficienţa ridicării energiei 
Kundalini prin canalul central este maximă”. Dan Tudor, 
Sahaja Yoga (II), „Tineretul liber” 23 martie 1991. 

Ce spune ştiinţa? 

„Abia dacă exagerăm să spunem că extremitatea 
radiculei acţionează precum creierul la un animal inferior: 
creierul localizat la extremitatea anterioară a corpului 
primeşte impresiile organelor senzoriale şi dirijează 
diversele mişcări”. Charles Darwin [11]. 

Ce spune Sahaja Yoga? 

„Energia Kundalini este lumina pură a cunoaşterii, 
compasiunea dragostei şi atenţia. Ea este energia vie ce 
gândeşte şi ştie cum să procedeze. Ea este asemenea 
vârfului unei seminţe încolţite care ştie cum să meargă 
către locurile moi, să ocolească pietrele, apoi să-şi 
găsească drumul către sursă (de apă)”. 

Shri Mataţi Nirmala Devi, Shri Adi Kundalini Puja, 
Germania 1991 [13]. 

Ce spune ştiinţa? 

„Se spune că zeul Krishna, a opta şi cea mai 
importantă din încarnările sau avatarurile lui Vishnu - 
membru împreună cu Shiva şi Brahma al treimii divine a 
hinduşilor - se servea de muzică pentru a favoriza 
profilarea nebunească a unei vegetaţii fermecătoare în 
Kunjavan din Vrinadavan, oraş celebru” [11]. 

„Informat asupra unor vechi legende orientale, dr. 
T.C. Singh de la Universitatea Annamalai (India) a urmărit, 
în cadrul multor experienţe, modul în care se comportă 
țesuturile vegetale la acţiunea sunetelor şi, apoi, la 
acţiunea prelungită a unor piese muzicale. Publicând 


rezultatele obţinute după mai multe cicluri de cercetări, dr. 
Singh scria şi următoarea concluzie: „S-a demonstrat, fără 
nicio urmă de îndoială, că undele sonore armonioase 
influenţează creşterea plantelor, producerea florilor, a 
fructelor şi a seminţelor”. Gheorghiţa F. „Intrebările 
ştiinţei”, Ed. Albatros, Bucureşti 1988, pg.37. 

Ce spune Sahaja Yoga? 

„Ipoteza relaţiei dintre sistemul nostru nervos şi 
structura cosmică a lui Virata nu-şi află verificarea 
experimentală decât după realizare. Se observă atunci că 
diversele chakre reacţionează la mantre” [2]. N 

„Fluxul de vibrații creşte prin rostirea mantrelor. In 
sanscrită „manana” înseamnă „a medita”; o mantra este 
ceea ce se roştete în meditaţie. Ea este fonetizarea 
vibraţiilor într-un sunet, un mesaj şi un sens specific. Când 
un suflet realizat rosteşte o mantra specifică, el conectează 
energia spirituală pentru scopul specific la care se referă 
mantra” [3]. 

„Fiecare  chakră corespunde unei planete a 
sistemului solar, unei vocale a alfabetului sanscrit, unei 
note muzicale, unei culori a spectrului etc. 

Iluminând chakra, Kundalini trezeşte în noi o 
multitudine de puteri şi de corespondențe cosmice” [2]. 

Ce spune ştiinţa? 

„De la Warr, care considera această experienţă ca pe 
cea mai importantă din toate cele pe care le condusese, a 
fost zguduit de această nouă realitate cu implicaţii foarte 
vaste: spiritul unei fiinţe umane putea afecta formațiunea 
celulară! (...) De la Warr a avansat ipoteza unei energii 
universale mobilizabile de către o gândire în armonie cu ea 
(...) Soții De la Warr dădură din nou un titlu experienţei 
lor: „Mărirea vitezei de creştere vegetală prin proiecția 
mentală a unei energii nedeterminate” [11]. 

Ce spune Sahaja Yoga? 

„La Universitatea Agricolă Rahuri din Maharashtra, 
dl. M.B. Dhumal şi profesorul M.V. Chavan au condus 
experimente de irigație cu apă vibrată. Terenurile vibrate 
au dat recolte mult mai mari decât terenurile irigate cu 


apă nevibrată” [3]. 

Ce spune ştiinţa? 

„Vogel simţea în mod tangibil că planta îl 
recompensează revărsând în palmele mâinilor sale un fel 
de energie (...) El resimțea o impresie de uşoară răcoare 
urmată de ceea ce el descria ca un fel de pulsaţii electrice 
indicând existenţa unui câmp energetic puternic (...) Sunt 
numeroşi copiii care menţionează instantaneu o senzaţie 
de vibraţie ondulatorie şi de gâdilire (...) Vogel declara: „O 
forţă vitală, o energie cosmică, înconjurând tot ceea ce 
este viu, se poate repartiza între plante, animale şi fiinţe 
umane”. Warren Meyer, „Man-and-plant communication”, 
interview with Marcel Vogel, Unity, vol.153, No.1, January 
1973, p.9 - 12 [11]. 

Ce spune Sahaja Yoga? 

„Simt înţepături în mâinile mele care, treptat, se 
răcesc; în ciuda incredulităţii mele, înregistrez o senzaţie 
inexplicabilă, cea a unei brize răcoroase care suflă asupra 
palmelor. Caut sursa curentului din aer: uşa şi fereastra 
sunt închise” [2]. 

„În timpul procesului, puţin mai târziu am început să 
simt un fel de briză răcoroasă curgând în palmele mele, ca 
un râu de vibrații. Această briză îşi croieşte drum în 
palmele mele deschise, în pofida necredinţei mele. 

Cu siguranţă, nu mi-am amintit atunci că unul din 
cuvintele folosite de părinţii greci pentru a desemna 
Sfându-l Duh era „pneuma” însemnând „suflu”. Nici nu m- 
am gândit la „Chaitanya Lahari”, apa vieţii sau fluviul 
Gange”. [3] 

Ce spune ştiinţa? 

„Există în Univers o anume forţă globală inteligentă, 
capabilă să furnizeze răspunsuri. Daniels presupune că 
această forţă operează printr-un întreg spectru de 
frecvenţe care nu sunt în mod necesar legate de spectrul 
electromagnetic şi că poate exista o interacţiune între 
această forţă şi activitatea mentală a omului”. [11] 

„Aceste fenomene naturale nu fac oare să se vadă că 
există o Fiinţă încorporală, vie, inteligentă, prezentă 


pretutindeni, care în spaţiul infinit, ca şi în senzoriumul 
său vede, discerne şi înţelege tot în chipul cel mai intim şi 
cel mai perfect?” Isaac Newton, „Tratat de optică”. 

Ce spune Sahaja Yoga? 

„Principiul Shakti. Universul nostru este un echilibru 
dinamic de forţe multiple, interacţionând toate pentru a 
forma un tot integral. Aceste forţe sunt forma vibratorie a 
unei energii extrem de subtile. Această energie - Shakti 
este responsabilă de crearea, susţinerea şi distrugerea 
finală a întregii creaţiuni. Această Shakti, fiind energia 
cosmică, rezidă în toate fiinţele vii dar este cea mai 
dezvoltată în fiinţele umane. Această Shakti trebuie să fie 
descoperită şi trezită. Acesta este scopul Sahaja Yoga”. 
„Come „The Mother Calis, Life Eternal Trust, 1991. 

Ce spune ştiinţa? 

„J.C. Eccles (The Self and its Brain, Springer, Berlin, 
1978) consideră că o inteligenţă cu adevărat umană se 
exercită dincolo de creier, prin controlul şi folosirea 
activităţilor neurale critice (şi a tranziţiilor brutale din 
activitatea grupelor de neuroni). R.V. Sperry introduce 
entitatea conştiinţei ca însoțitor al acţiunilor colective 
holistice şi îi atribuie o funcţie de control, de ghid (a se 
vedea articolul său din „Psychological review” 76, 1969, 
p.532 - 536)” [9] 

Ce spune Sahaja Yoga? 

„Să îmbinăm descoperirile ştiinţei contemporane şi 
pe cele ale spiritualităţilor milenare. Ştiinţa ne spune că 
materia nu e altceva decât energie. Spiritualitatea ne 
spune că spiritul nu e altceva decât energie. Acum, 
conştiinţa umană, de asemenea, e un fel de energie care 
pătrunde în acelaşi timp domeniul material şi pe cel 
spiritual”. [3] 

„Intre materie şi spirit există, ca să spunem aşa, doar 
o diferenţă în frecvenţa de vibraţie. Materia însăşi 
reprezintă un coeficient specific al energiei şi, tot aşa, la 
un nivel diferit, activităţile psihice. Conştiinţa însăşi este 
încă o altă - putem zice o mai înaltă - formă de energie”. 


[3] 


Ce spune ştiinţa? 

„Această  reducţie localizată implică o reducţie 
asociată a pachetelor de undă ale tuturor particulelor cu 
care particulele creierului au interacţionat vreodată. Cu 
alte cuvinte, de la o reducţie localizată, se ajunge la 
reducţii care privesc zone îndepărtate ale universului. 
Ajungem astfel la teorema lui J.S. Bell (Physics I, 1964; a 
se vedea şi H.P Stapp în „Physical review Letters” 49 
(1982), p.1470 - 1474). Rezulta că procesul de reducţie 
introduce un element nelocal sau cosmic în decizia umană. 
Omul nu mai este un observator pasiv, ci un participant 
activ la procesul de creaţie, un amestec (precizat 
matematic) de elemente personale şi elemente cosmice”. 
[9] 

Ce spune Sahaja Yoga? 

„Conexiunea dintre structura cosmică a lui Virata şi 
sistemul nervos uman trebuie să fie acceptată ca o 
propunere ipotetică până ce ea poate fi experimental 
verificată în timpul ei şi după realizare”. [3] 

„Shri Mataţi observă că, prin realizare, calculatorul 
microcosmic uman este conectat la programul cosmic: 
informaţiile încep să circule în sistemul nostru nervos sub 
formă de vibrații. De fapt, temperamentul, sănătatea, 
structura personalităţii şi chiar destinul fiecărei fiinţe 
umane depind de genul de relaţie care există între 
instrumentul său spiritual şi arhetipul cosmic. Dar înainte 
de realizarea noastră, nu ne dăm seama. Nu facem decât 
să suportăm atunci diferite stări sufleteşti şi condiţiile 
nervoase, fără a înţelege ce ni se întâmplă şi de ce. Este 
tocmai deoarece impactul acestei structuri cosmice asupra 
vieţii noastre zilnice este atât de important, că vom încerca 
să îl redăm aici”. [2] 

Ce spune ştiinţa? 

„Ne putem reprezenta substanţa cosmosului ca un 
substrat universal şi nedeterminat, care relevă întreaga 
diversitate în ceea ce numim electroni, fotoni sau alte 
entităţi. Într-o atare viziune, vidul nu există, fiind înlocuit 
de un substrat constituit de unde sau particule în stare 


virtuală neobservabilă, dar care se pot actualiza sub 
efectul unei cuante de energie”. [9] 

„După această teorie (a supercorzilor, n.n.), ultimele 
cărămizi ale universului constau în foarte mici corzi 
vibratorii (vibrating strings). Teoria supercorzilor este 
capabilă să explice întreaga diversitate a tipurilor de 
particule şi substanţe din univers. Explicaţiile superioare 
ale corzii conduc la diferite forme de materie. „Muzica” 
produsă de aceste corzi este însăşi materia. Mult căutata 
forţă unificatoare pe care fizicienii o caută de atâta vreme 
pare că a fost găsită (Michio Kaku, Jennifer Trainer, 
„Beyond Einstein. The cosmic quest for the theory of the 
univers”, Bantam Books, Toronto, New York, 1987)” [9]. 

„Savantul este obligat să acorde realităţii o 
consistenţă fără de care nicio ipoteză nu ar putea fi 
formulată (ne gândim la celebrul citat al lui Einstein: 
Dumnezeu nu dă cu zarul!) Se spune uneori: puţină ştiinţă 
îndepărtează de credinţă, multă conduce la ea. Din păcate, 
toată lumea are puţină ştiinţă, dar rar sunt cei care o au 
din plin”. Grigorieff V. Religions du monde entier, 
Marabout, Allair (Belgique), 1989. 

Ce spune Sahaja Yoga? 

„Se regăseşte urma abia perceptibilă în cercetările 
lui W. Heisenberg, Niels Bohr şi Albert Einstein. Teoria 
relativităţii şi a cuantelor dezvăluie un univers din ce în ce 
mai conform cu cel descris de cosmologia orientală a 
Gunelor.l Explorarea lumii atomice şi subatomice explică, 
dincolo de cele trei dimensiuni ale noastre, „fluxul 
constant al transformării şi schimbării” drag lui Heraclit”. 

Energia Kundalini în anumite forme de manifestare, 
în funcţie de frecvenţa de vibraţie, determină reacţii 
fotochimice în emulsia sensibilă şi impresionează filmul 
fotografic, deşi, în imensa majoritate a cazurilor rămâne 
invizibilă pentru ochiul uman. 

În mass-media internaţională se întâlnesc numeroase 
fotografii enigmatice. Realizate într-un larg interval de 
timp (se menţionează perioada 1927 - 1980), în numeroase 
ţări cum ar fi Germania, Anglia, S.U.A., Spania, fosta 


U.R.S.S., Franţa, Canada, Italia şi chiar România, unele 
dintre ele au fost reproduse în cartea lui F. Gheorghiţă 
„Intrebările ştiinţei” (Ed. Albatros, 1988) sub denumirea 
de „trasee pulsatorii” (fig. IX-A-1 şi 2). Autorul enumera 
toate ipotezele pe care le-a putut propune fizica, ajungând 
în final la concluzia că niciuna nu poate explica fenomenul. 

Propunem cititorului să le compare cu câteva 
fotografii ce au înregistrat energia Kundalini în timpul 
şedinţelor de Sahaja Yoga (fig. IX-A-3, 4, 5 şi 6). Alăturăm 
şi o fotografie executată în Catedrala Noua din Salamanca 
(Spania) de cunoscutul profesor de arhitectură Gheorghe 
Curinschi-Vorona (fig. IX-A-7), precum şi o fotografie 
realizată de S. Nistorescu în timp ce Shri Mataţi vizita 
expoziţia Sahaja Yoga găzduită în luna iulie 1992 de 
Muzeul Naţional de Istorie din Bucureşti (fig. IX-A-8). 

In cap. VI sunt reprezentate fotografii ale lui Shri 
Mataţi care emit energie vibratorie (fig. VI-2, 3 şi 4). În 
broşura „Sahaja Yoga ou la realization du Soi” se arată: 
„Dr. B. Bhattacharya în lucrarea sa „Ştiinţa terapiei razelor 
cosmice” afirmă: „Fotografia unei persoane are acelaşi 
ansamblu de vibrații ca şi persoana însăşi şi, prin urmare, 
razele cosmice generate şi focalizate asupra fotografiei 
pacientului, se propagă instantaneu cu viteza naturală a 
luminii, recunosc şi cuprind persoana în cauză. Această 
înăuntrul persoanei”. [20] 

Deosebit de elocvent este un set de cinci fotografii 
succesive, executate pe puntea unui vapor. În ele apare 
Shri Mataţi înconjurată de un grup de Sahaja Yoghini: o 
fotografie... obişnuită (fig. IX-A-9). În următoarea, începe 
să se manifeste energia vibratorie (fig. IX-A-10). Apoi, 
fenomenul se intensifică, dar se pot încă recunoaşte 
formele persoanelor (fig. IX-A-11). În a patra, energia 
vibratorie ţâşneşte ca un şuvoi impetuos (fig. IX-A-12), iar 
în ultima, Kundalini atinge apoteoza (fig. IX-A-13). 

Trimitem cititorul, de asemenea, la fotografiile 
energiei Kundalini din subcapitolul următor (fig. IX-B-14, 
21, 23, 25). 


B. YOGA ŞI ARTELE 

1. Reprezentările lui Kundalini 

„Kundalini a fost, de-a lungul secolelor, protejată de 
curiozitatea maselor, printr-un strict esoterism. Şi, totuşi, 
ar fi necesare mii de pagini pentru a cita aici textele 
iniţiale care au glorificat-o (vezi cap. IX C), pentru a 
prezenta simbolurile în care au redat-o arta şi 
arhitectura”. [2] 

a. Tema şarpelui 

„Găsim simboluri ale lui Kundalini în multe moşteniri 

culturale diferite, precum şarpele lui Mercur, care este un 
simbol alchimic pentru procesul de metamorfoză psihică. 
Gnosticii concep şarpele ca reprezentând şira spinării şi 
bulbul rahidian” [3]. Caducelul lui Mercur (fig. IX-B-1) 
consta din doi şerpi încolăciţi în jurul unei tije verticale 
(cele trei canale). 
N Cine nu cunoaşte şarpele Glikon de la Tomis? 
Incolăcit în jurul său de trei ori şi jumătate! Şi având plete 
lungi de femeie! (fig. IX-B-2) Ca şi femina Kundalini, oferă 
protecție (familiei, reprezentând conştiinţa colectivă). 

Şarpele încolăcit de trei ori şi jumătate, apare şi în 
sculptura aztecă (fig. IX-B-3). Simbol fundamental al 
culturii precolumbiene, el apare mai ales sub forma lui 
Quetzalcoatl, „şarpele cu pene”. 

Trei şerpi încolăciţi unul în jurul celuilalt (cele trei 
canale subtile) formează coloana delfică, ce comemorează 
victoria de la Plateea (fig. IX-B-4). 

„Totuşi, cunoaşterea lui Kundalini este cea mai 
completă, îndeosebi în Orient (în China, Marele Dragon 
care uneşte Cerul şi Pământul (fig. IX-B-5) şi, în principal, 
în India. Numeroşi sfinţi indieni au avut cunoştinţă despre 
ea şi au căutat-o: Shankaracharya, Kabir, Guru Nanak, 
Gyaneshwara”. [16] 

Marele Şarpe Shesha, suportul evoluţiei personificate 
de Vishnu, este reprezentat cu şapte chakre (fig. IX-B-6). 

Foarte expresivă este reprezentarea lui Kundalini sub 
forma unui şarpe încolăcit deasupra Sahasrarei unui arhat 
(sfânt buddhist), într-o pictură chinezească din vremea 


dinastiei Sung (fig. IX-B-7). 

Dar cea mai veche reprezentare a lui Kundalini o 
întâlnim pe un pocal de sacrificiu din Sumer, datând de 
aproximativ de 4600 de ani. Se văd doi şerpi încolăciţi în 
jurul unui ax central vertical. Cele trei canale se 
intersectează în şapte puncte nodale (fig. IX-B-8). 

b. Tema focului 

„Acest corp este un palat şi este casa lui Dumnezeu. 
În ea, Dumnezeu păstrează flacăra infinită”. Guru Nanak 
(n. 1469) [2] 

L. Heart, referindu-se la Kundalini, arată că în ceea 
ce priveşte „simbolurile în care au redat-o arta şi 
arhitectura, anumite teme revin: tufişul arzător, limba de 
foc” [2]. De altfel, cum vom vedea în cap. IX-C, tema 
focului este frecventa şi în Biblie (Exodul 3.2, 24.17; 
Ezechiel 1.27; Matei 3.11; Faptele Apostolilor 2.3). 

Într-o gravură din sec. al XV-lea, Sfânta Fecioară şi 
Pruncul radiază vibrații sub forma unui inel de flăcări (fig. 
IX-B-9). Tema tufişului arzător îl reprezintă fie pe Ingerul 
Domnului întâlnindu-l pe Moise pe muntele Horeb (de 
exemplu la Francisco Collantes, e.1599 - 1656, Muzeul 
Luvru, colecţia lui Ludovic al XIV-lea), fie pe Sfânta 
Fecioară cu Pruncul (Nicolas Forment, e.1435 - 1484, 
Catedrala Sain-Sauveur, Aix-en-Provance). 

În broşura „La Kundalini et la realization du Soi” [16] 
se arată: „Fra Angelico reprezintă în mod frecvent, în 
picturile şi în frescele sale, mica flacără ce iese din 
Sahasrara sfinţilor” (fig. IX-B-10). Enumerăm câteva, aflate 
la mănăstirea San Marco din Florenţa: „Îngerii muzicanți”, 
„Buna vestire” (după 1437), „Jeluirea lui Christos” (1440 - 
45), „Batjocorirea lui Christos” (1457), precum şi la 
Pinacoteca Vaticanului: „Sf. Fecioară cu Sf. Dominic şi Sf. 
Ecaterina”, sau la muzeul Luvru: „Încoronarea Sf. 
Fecioare” (1430 - 35), ori la National Gallery din Londra: 
„Christos glorificat în Grădina Raiului (cea.1435). 

Către sfârşitul secolului al XV-lea, Sandro Botticelli 
ilustrează Divina Comedie a lui Dante. lată ce 
consemnează A.E. Baconsky, în albumul apărut în 1977 la 


Editura Meridiane, referindu-se la planşele XXIII-XXVI: 
„Cred că Sandro simbolizează în aceste flăcări deopotrivă 
ordinele îngereşti şi spiritele sacre ale fericiţilor, mai 
curând decât sferele cereşti. Botticelli va fi fost frapat (...) 
de numeroase metamorfoze aluzive având ca motiv 
flacăra” (fig. IX-B-11). 

Dar tema focului a devenit „clasică” în reprezentarea 
lui Kundalini ca Sfântul Duh pogorât asupra capetelor 
Apostolilor în ziua de Rusalii, aşa cum o redă, de exemplu, 
în pictură, El Greco (Muzeul Prado, Madrid) (fig. IX-B-12) 
sau în gravura Gustave Dore (fig. IX-B-13). 

Acestor opere de artă le alăturăm, pentru 
comparaţie, o fotografie a unui grup de Sahaja Yoghini 
deasupra cărora se văd Kundalini individuale (fig. IX-B-14). 

Dar simbolul flăcării se regăseşte nu numai în 
creştinism, ci şi în alte sfere ale spiritualităţii. Astfel, o 
miniatură persană din sec. al XVII-lea îl simbolizează pe 
Mahomed sub formă de flacără pe spatele unei cămile 
(Petit Larouse, 1967, pag. 1515), în timp ce, la confluenţa 
islamismului cu iudaismul şi creştinismul, manuscrisul 
uigur din sec. al XV-lea, „Cartea înălţării”, aflat la 
Biblioteca Naţionala din Paris, ne înfăţişează pe Mahomed 
şi Musa (Moise) înconjurați de flăcări şi şerpi de flăcări 
(fig. IX-B-16), ori pe Mahomed cu Arhanghelul Gavril, de 
asemenea, înconjurați de flăcări (fig. IX-B-17) ca şi în cazul 
lui Mahomed şi al Fatimei (fig. IX-B-15) 

c. Tema luminii 

În biserica (azi moschee) Chora (Karye Cami) din 
Istanbul, bolțile cupolelor sunt împodobite cu două 
mozaicuri reprezentând genealogia lui Christos. În ambele, 
din creştetul strămoşilor, dispuşi radial în jurul 
personajului principal, tțâşnesc coloane de lumină 
portocalie (Kundalini) ce converg către centru (fig. IX-B- 
18). 

Kundalini apare sub forma unui abur luminos, ca un 
con cu vârful în Sahasrara, atât în pictura lui Zurbarán de 
la Muzeul Ermitaj, reprezentându-l pe Sf. Laurenţiu, (fig. 
IX-B-19) cât, mai ales, în icoana românească a unui 


anonim, reprezentând Apostolii (cu limbile de foc) în jurul 
Sf. Fecioare (sub conul luminos) în ziua de Rusalii (fig. IX- 
B-20). Acelaşi con luminos cu vârful în jos se observă şi 
deasupra lui Shri Mataţi (fig. IX-B-21). 

Kundalini apare sub forma unei ploi de lumină, 
deasupra Sf. Fecioare cu Pruncul, dintr-un panou al 
altarului Isenheim (fig. IX-B-22). O ploaie de lumină se 
observă deasupra lui Shri Mataţi, fotografiată de S. 
Nistorescu la aeroportul Otopeni în ziua de 15 octombrie 
1990 (fig. IX-B-23). 

Celălalt panou al altarului din Isenheim (muzeul din 
Colmar) Îl înfăţişează pe Iisus înconjurat de un mare disc 
luminos (fig. IX-B-24). Acesta este, în terminologia 
sanscrită, Omkara (a nu se confunda cu obişnuita aureolă 
din jurul capului, care are o mică întindere. Discul luminos 
al Omkarei cu centrul în Agya chakra, se poate observa 
foarte bine în fotografia lui Shri Mataţi (fig. IX-B-25). Alte 
reprezentări artistice ale Omkarei se văd în jurul Sf. 
Fecioare Maria din acelaşi altar Isenheim (fig. IX-B-26) sau 
al Sf. Fecioare cu Pruncul de Parmigianino ori împreună cu 
Sf. Petru şi Sf. Augustin de Maestrul din Flemalle (fig. IX- 
B-27). 

2. Reprezentările corpului subtil şi ale chakrelor a. 
Tema vegetală (planta, copacul vieţii) 

„Există un copac ciudat, care stă fără rădăcini şi 
poartă roade fără să înflorească: nu are ramuri şi nici 
frunze, este pretutindeni asemeni unui lotus”. Kabir (sec. 
al XV-lea) [3] 

Poate cea mai sugestivă reprezentare a corpului 
subtil apare sub forma unei plante, pe frontiscipiul lucrării 
lui J. Thorwald „Macht und Geheimnis der früher Artzte”. 
Tija reprezintă canalul central Sushumna, florile - pe şapte 
niveluri - chakrele, inclusiv pe cele laterale, iar la bază, 
Muladhara cu cele patru petale ale sale (fig. IX-B-28). 

O scenă din Apocalipsa dintr-un Beatus mozarab din 
anul 975 păstrat la catedrala din Genova, arată Fecioara 
pe un cal alături de arborele vieții (corpul subtil) având 
trunchiul serpentin (Kundalini, canalul central), iar în vârf, 


coroana Sahasrarei (fig. IX-B-29). 

„Celebra fereastră a arborelui lui leseu a catedralei 
din Chartres este, de asemenea, o imagine a Sushumnei” 
[3]. În miniaturile psaltirilor Windmill (sec. al XIV-lea, 
Morgan Library, New York) (fig. IX-B-30) şi a Reginei 
Ingeborg (sec. al XIII-lea, Muzeul Conde, Chantilly) 
arborele lui Ieseu figurează cele trei canale şi chakrele, 
culminând cu Sahasrara. 

b. Tema stupei, pagodei, zigguratului, piramidei, 
turnului 

„Forma ,stupei” buddhiste este interesant descrisă 
(în „The Foundations of Tibetan Mysticism” de lama 
Anagarika Govinda, n.n.) ca reprezentând suprapunerea 
chakrelor” [3]. Menționăm ca exemplu că stupa 
miniaturală din muzeul de la Taxila (Pakistan) (fig. IX-B- 
31), dar şi pagodele, precum „A celor şapte fericiri” (epoca 
Ming, Hang-Isu, (fig. IX-B-32), cea din fresca grotei 
Qianfodang etc. 

Pe stupa din Bharhut (sec. al Il-lea înainte de 
Christos) se văd chakrele ca nişte discuri, pe canalul 
central şi pe cele laterale; una din chakre are în centru 
imaginea zeităţii care o guvernează (fig. IX-B-33). 

„Prof. S. Stecchini, studiind textele matematice 
sumeriene, a reuşit să stabilească dimensiunile tipului de 
piramidă ziggurat (în şapte trepte comunicante), care era 
de fapt tipul piramidal arhaic atât în Mesopotamia şi Egipt, 
cât şi în America precolumbiană şi arhipelagul Canarelor. 
Ca şi marea piramidă a lui Khufu, de pe paralela 30” (V. 
Kernbach, Enigmele miturilor astrale, Ed. Albatros). In fig. 
IX-B-34 şi 35 se observă cele şapte trepte (simbolizând 
chakrele) ale piramidei de la Sakkarah (Egipt) şi 
minaretului-ziggurat elicoidal al moscheii din Samara 
(Irak). 

Un alt exemplu de suprapunere a celor şapte chakre 
este turnul Gopuram (Templul din Tiruvannamalai, 
Madura, fig. IX-B-36). 

c. Alte teme 

După cum subliniază G. de Kalbermatten: „bulbul în 


formă de ceapă al moscheii islamice reprezintă Sahasrara” 
[3]. Menţionăm câteva din numeroasele exemple posibile: 
moscheea Badshahi (Lahore) (fig. IX-B-37), moscheea 
Shahjahan (Delhi), medersa din Isfahan. 

Poziţia corespondentă a Sahasrarei este reprezentată 
sub simbolica de lotus pe tălpile uriaşei statui culcate a lui 
Buddha în nirvăna, din sec. al XII-lea, de la Galvihara, 
Polonnaruva (fig. IX-B-38). 

Urcând în timp către vremuri mai apropiate de cele 
moderne, îl cităm pe William Blake (1757 - 1827) poet, 
filosof şi artist plastic englez: „Odinioară omul cuprindea 
în membrele sale puternice toate lucrurile cerului şi 
pământului [2]. Una din litografiile sale reprezintă, 
explicit, pe membrele inferioare, canalul solar şi pe cel 
lunar (fig. IX-B-39), iar în alta, intitulată „Zi de bucurie” 
Kundalini iradiază în jurul corpului (fig. IX-B-40). 

C. YOGA ÎN TEXTE SACRE ŞI PROFANE 

1. Despre Kundalini a. Tema brizei răcoroase 

„Kundalini se află la baza oricărei revelații şi a 
oricărei evoluţii spirituale. De aceea majoritatea tradiţiilor 
religioase se referă la ea într-o manieră mai mult mai sau 
mai puţin simbolică. 

În tradiţia iudeo-creştină, Kundalini este cunoscută 
sub denumirea de Sfânt Spirit (Duh). Cuvântul Spirit 
derivă de la latinul spiritus, care înseamnă suflu sau vânt. 
Cuvintele Sfântul Spirit, în deplinul lor înţeles, semnifică 
deci Sfânta briză. Dar trezirea lui Kundalini se manifestă 
printr-un suflu răcoros pe care fiecare îl poate simţi în 
creştetul capului, în palme sau în alte părţi ale corpului. 
Deja în Vechiul Testament, Sfântul Duh al lui Dumnezeu 
este prezentat ca inspirator (suflu interior) al profeților” 
[16]. 

Unul din citatele Vechiului testament se referă la 
prorocul Ilie: 

„După cutremur va fi foc, dar nici în foc nu va fi 
Domnul. Iar după foc va fi adiere de vânt lin şi acolo va fi 
Domnul”. (Regi III, 19.12) [12] 

lar dacă vom păstra Calea Domnului (Proverbe 3.6) 


[12] (adică Sushumna nadi, n. n) 

„Aceasta va aduce sănătate trupului tău şi răcorire 
oaselor tale”. (Proverbe 3.8) [12] 

„Suflarea omului este o lumină a Domnului care 
pătrunde până în fundul măruntaielor”. (Proverbe 20.27) 
[12] 

În Noul Testament referinţele sunt şi mai precise: 

„După aceste vorbe, a suflat peste ei, şi le-a zis: 
„Luaţi Duh Sfânt!” (loan 20.22) [12] 

„Eu îl voi ruga pe Tatăl, şi El vă va da un alt 
Mângâietor, care să rămână cu voi în veac; şi anume, 
Duhul adevărului pe care lumea nu-L poate primi, pentru 
că nu-L. vede şi nu-L. cunoaşte, dar voi îl cunoaşteţi, căci 
rămâne cu voi şi va fi în voi”. (loan 14.16 - 17) [12] 

Dar cel mai explicit pasaj se referă la „Pogorârea 
Duhului Sfânt în ziua Cincizecimii” (Rusaliile), când 
Apostolii „erau toţi împreună în acelaşi loc”: 

„Deodată a venit din cer un sunet ca vâjâitul unui 
vânt puternic şi a umplut toată casa unde şedeau ei”. 
(Faptele Apostolilor 2.1 - 2) [12] 

În Evanghelia Vărsătorului a lui lisus Christos, Levi 
H. Dowling, inspirat probabil de supraconştient, a preluat 
din ceea ce parapsihologii numesc analele akashice, 
cuvintele rostite de Christos. Rândurile următoare sunt 
deosebit de frapante: 

„Vă spun aceste lucruri, fiind încă cu voi în carne, dar 
când Suflul Sfânt va veni, cu toate puterile Sale, vă va 
învăţa mai mult şi încă mai mult, şi vă va reaminti toate 
vorbele pe care vi le-am adresat”. 

„Rămân de spus o mulţime de lucruri: lucruri pe care 
această epocă nu le poate primi căci nu le poate înţelege”. 

„Dar cu adevărat v-o zic vouă, înainte de a veni 
marea zi a Domnului, Suflul Sfânt vă va dezvălui toate 
misterele”. [2] 

I.D. Amusin, în cartea „Manuscrisele de la Marea 
Moartă” (Ed. Ştiinţifică, Bucureşti, 1963), reproduce 
următorul citat: 

„Atunci va sufla un vânt (nou) şi va trece, iar puterea 


lui o va socoti zeul său”. (comentariu la „Cartea lui 
Habaccuc” 1 Qp Hab IV, 9) 

Din zona spiritualităţii indiene, menţionăm spusele 
lui Shri Juanadeva: 

„Vântul vieţii iese din Kundalini şi creează o senzaţie 
răcoroasă în corp, la interior ca şi la exterior”. [6] 

Referitor la localizarea brizei răcoroase în palme şi în 
tălpi, ceea ce ne permite obţinerea unei noi conştiinţe 
vibratorii, adevăratul nostru ghid, mai elocvent decât 
vorbele, Coranul conţine un pasaj deosebit de explicit: 

„În ziua aceea le-am închis gurile, dar mâinile lor ne 
vorbesc, picioarele lor mărturisesc despre faptele lor”. 
(Sura 36.35) [14] 

Referirile la briza răcoroasă nu lipsesc nici din 
textele literare. 

Rabindranath Tagore consemna: 

„Darurile Tale infinite sosesc la mine doar în aceste 
mici mâini ale mele”. 

Khalil Gibran, în celebra sa carte „lisus, Fiul Omului” 
atribuie miresei din Cana Galileei următoarea relatare 
despre Christos: 

„El S-a uitat în ochii mei şi a zis: „Binecuvântarea 
Mea să te însoţească”. Când a spus asta am simţit ca şi 
cum ar fi fost o răbufnire de vânt trecând prin corpul meu. 
Şi nu am mai fost sfioasă”. 

lar marele poet Wordsworth, scria: 

„Blândă, creatoare briză 

Vitală briză ce curgi uşor 

Peste cele făurite” (Preludiu I, 43 - 45). 

b. Tema apei vii 

„Destul de puţin cunoscută în tradiţia occidentală, 
Kundalini era totuşi venerată de gnostici şi de templieri, ca 
apa vie”. [16] 

În Vechiul Testament întâlnim următorul pasaj: 

„Veţi scoate apa cu bucurie din izvoarele mântuirii”. 
(Is. 12.3) [12] 

În Noul Testament lisus S-a adresat samaritancei cu 
următoarele cuvinte: 


„Oricui va bea apa pe care i-o voi da Eu, în veac nu-i 
va fi sete; ba încă apa pe care i-o voi da Eu se va preface în 
el într-un izvor de apă care va ţâşni în viaţa veşnică”. (loan 
4.14) [12] 

„Cine crede în Mine, din inima lui vor curge râuri de 
apă vie, cum zice Scriptura. Spunea cuvintele acestea 
despre Duhul pe care aveau să-l. primească cei ce vor 
crede în El, căci Duhul Sfânt încă nu fusese dat, fiindcă 
lisus nu fusese încă proslăvit”. (loan, 7.38 - 39) [12] 

Edmond Bordeaux Szekely, în cartea „LEvangile 
Essenien” (Ed. Soleil, Genève 1990, ed. a IV-a) citează din 
manuscrisele esenienilor: 

„Acum, la ora dinaintea răsăritului soarelui, intraţi 
apoi în sfântul şuvoi de viaţă. Astfel se vor bucura trupul şi 
spiritul vostru în sfântul şuvoi de viaţă care curge către 
voi. Apoi veţi deveni, cu adevărat, copacul vieții ce-şi 
afundă rădăcinile adânc în şuvoiul sfânt de viaţă dintr-un 
izvor veşnic. 

Mama Pământ şi eu suntem una. Respiraştia ei e 
respirația mea. Nu o voi părăsi niciodată, iar ea 
întotdeauna îmi va hrăni şi susține trupul. Şi vei simți 
puterea Mamei Pământ curgând prin trupul tău ca râul 
când e umflat de ploi şi curge năvalnic cu mare zgomot. 

Şi te vei scălda în lumina stelelor, şi Tatăl Ceresc te 
va ţine în mâna Lui şi va face cunoaşterea să ţâşnească din 
tine; o fântână de putere revărsând apă vie, un flux de 
dragoste şi de înţelepciune atotcuprinzătoare, asemenea 
splendorii luminii eterne. Și într-o zi ochii spiritului tău se 
vor deschide şi vei şti toate lucrurile”. 

Şi acum, iată un citat din celebra Tao te King a lui 
Lao Tzi: 

„Marele Tao curge ca o cascadă şi ajunge 
pretutindeni”. (34.1) [4] 

c. Tema focului şi a luminiii 

Incă din Vechiul Testament, tema focului este 
asociată Divinităţii atunci când ea i se manifestă fiinţei 
umane. N 

Intâlnirea lui Moise cu [Ingerul Domnului este 


relatată astfel: 

„Ingerul Domnului i s-a arătat într-o flacără de foc, 
care ieşea din mijlocul unui rug. Moise s-a uitat; şi iată că 
rugul era tot un foc, şi rugul nu se mistuia deloc”. (Exod 
3.2) [12] 

„Infăţişarea slavei Domnului era ca un foc mistuitor 
pe vârful muntelui, înaintea copiilor lui Israel”. (Exod 
24.17) [12] 

Alte apariţii divine se manifestă asemănător: 

„Am mai văzut iarăşi o lucire de aramă lustruită ca 
nişte foc, înăuntrul căruia era omul acesta, şi care 
strălucea de jur-împrejur: de la chipul rărunchilor lui până 
sus, şi de la chipul rărunchilor până jos, am văzut ca un fel 
de foc, şi de jur-împrejur era înconjurat cu o lumină 
strălucitoare. 

Ca înfăţişarea curcubeului, care stă în nor într-o zi de 
ploaie, aşa era şi înfăţişarea acestei lumini strălucitoare 
care-l înconjura. Astfel era arătarea slavei Domnnului”. 
(Ezechiel 1.27 - 28) [12] 

Tema focului şi a manifestării luminoase, ce se referă 
la Sfântul Duh, apare explicit în Noul Testament: 

„Cât despre mine, eu vă botez cu apă, spre pocăință, 
dar Cel ce vine după mine, este mai puternic decât mine, şi 
eu nu sunt vrednic să-l duc încălţămintele. El vă va boteza 
cu Duhul Sfânt şi cu foc”. (Matei 3.11) [12] 

Schimbarea la faţă a lui lisus este descrisă în 
următorii termeni: 

„El s-a schimbat la faţă înaintea lor; faţa Lui a 
strălucit ca soarele şi hainele i s-au făcut albe ca lumina”. 
(Matei 17.2) [12] 

După învierea lui lisus, îngerul se arată astfel: 

„Infăţişarea lui era ca fulgerul şi îmbrăcămintea lui 
albă ca zăpada”. (Matei 28.3) [12] 

Dar cea mai edificatoare este descrierea pogorârii 
Duhului Sfânt asupra Apostolilor în ziua de Rusalii: 

„Nişte limbi ca de foc au fost văzute împărțindu-se 
printre ei, şi s-au aşezat câte una pe fiecare dintre ei. Şi 
toţi s-au umplut de Duh Sfant”. (Faptele Apostolilor 2.3 - 


4) [12] 

Aici trimitem cititorul la fotografia din fig IX-B-14 
unde, deasupra Sahaja Yoghinilor se văd limbile de foc 
individuale ale energiilor Kundalini. Unda cea puternică 
provine de la Shri Mataţi. 

În continuare reproducem un citat aparţinând lui 
Buddha (Sumyuttanikaya 1.169): 

„Nu adun lemne pentru focul de pe altare; 

Înteţesc o flacără în mine... 

Inima mea e vatra, flacăra este Sinele meu 
îmblânzit”. 

Iar Lao Tzi spune: 

„Cel ce deţine Marea Imagine [a lui Tao] este identic 
cu Tao, el are intuiţia fundamentală şi obţine câmpul 
defensiv sau aura sfinţilor”. (Tao Te King 35.1) [4] 

d. Tema aspectului feminin 

„După tradiţia indiană, Kundalini este reflectarea în 
noi a Marii Zeite, a Mamei Divine, Shankaracharya, unul 
dintre cei mai mari fii ai Indiei, a scris „Saundarya Lahari” 
în care cântă imnuri de laudă Zeiţei”. [16] 

În primul capitol din „Tao Te King” de Lao Tzi, Tao 
este caracterizat în următorii termeni: 

„Numit Yu, reprezintă Mama tuturor făpturilor şi 
lucrurilor existente, desemnează puterea mamei care 
creează „nenumăratele fiinţe”, „Zecile de mii de fiinţe” 
(Wan-Wu) (1.4) [4] 

Dăm în continuare alte pasaje din Tao Te King: 

„Tot ceea ce se află sub cer are o origine. Această 
origine este MAMA [lumii fenomenale, ce a existat înaintea 
acestei lumi]. Cel ce înţelege Mama, va cunoaşte şi copiii 
ei”. (52.1 - 3) [4] 

„Spiritul, Valea şi cel care nu moare este numit şi 
Femeia profunzimii. În poarta Femeii profunzimii (locaşul 
lui Kundalini, n.n.) se afla Rădăcina cerului şi a Pământului 
(Muladhara; în traducere, sanscrita „Muladhara” înseamnă 
„suportul rădăcinii”; în simbolismul chinez, Kundalini este 
„Marele Dragon ce uneşte Cerul cu Pământul” - vezi cap. 
IX-B la [16], n.n.). Spiritul Vidului (Văii) (aici cu sens de 


canal, n.n.) este imperceptibil, fără întreruperi. Puterea sa 
nu se cheltuieşte şi nu oboseşte niciodată”. (6.1 - 6) [4] 

„În creştinism, Sfântul Duh, constituie, împreună cu 
Tatăl şi cu Fiul, Sfânta Treime. După cum arată Shri 
Mataţi, Sfântul Duh corespunde „aspectului feminin” al 
Divinului. Căci: „cum ar putea un tată să aibă un fiu fără 
ajutorul unei mame?” [16] 

De altfel, chiar Vechiul Testament menţionează 
existenţa Principiului Feminin al Divinităţii alături de Cel 
Masculin, ca model ce a fost reflectat de om: 

„Dumnezeu a făcut pe om după chipul Său, l-a făcut 
după chipul lui Dumnezeu: parte bărbătească şi parte 
femeiască l-a făcut”. (Geneza 1.27) [12] 

Pornind de la un pasaj din „Mythes, rêves et 
mystères” de Mircea Eliade, Andrei Pleşu („Pitoresc şi 
melancolie”, Humanitas, 1992), într-un paragraf consacrat 
lui Shakti, puterea feminină a lui Shiva, scrie că: 
„majoritatea zeilor originari, paterni, reculează dinaintea 
forţei vitale a unor zeități materne”. El arată că zeitatea 
feminină concurează, cu crescândă autoritate, zeitatea 
masculină a religiilor oficiale. 

Robert Lenoble - arată A. Pleşu - (în Revue de 
Metaphysique et de Morale 1953 nr. 4, p.115) observă că 
„sufletul entuziast al Renaşterii avea cu atât mai multă 
nevoie de Natura Mamă, cu cât încerca mai tenace să se 
dispenseze de Dumnezeu Tatăl”. 

Nu este lipsit de interes să aflăm că încă „Giacomo 
dei Fiori (1145 - 1202), călugăr cistercian şi puţin profet, a 
prezis, după era Tatălui (lehova-Krishna) şi cea a Fiului 
(lisus Chrisos), o a treia eră a cunoaşterii şi a integrării, 
cea a Sfântului Duh. Anul 1260 trebuia să inaugureze era 
cea nouă şi manifestarea Împărăției Cerurilor pe pământ. 
El pare să fi întâmpinat unele probleme în citirea 
calendarului, dar schema peştelui către vărsător, reluată 
de marii astrologi, merită să ne oprim asupra ei”. [2] 

În Noul Testament, lisus acordă Duhului Sfânt o 
importanţă deosebită, punându-l. chiar mai presus de Sine: 

„Oricine va vorbi împotriva Fiului Omului, va fi iertat; 


dar oricine va vorbi împotriva Duhului Sfânt, nu va fi iertat 
în veacul acesta, nici în cel viitor”. (Matei 12.32) (a se 
vedea şi Marcu 3.28 - 29 şi Luca 12.10) [12] 

Ca o concluzie actuală la subiectul enunțat mai sus, 
ne vom mărgini să cităm spusele rectorului Institutului 
Teologic din Bucureşti, preot prof. Dr. Dumitru Gh. 
Popescu, în interviul acordat „Curierului Naţional” din 15 
martie 1991. În calitate de delegat la Conciliul Ecumenic al 
Bisericilor de la Canberra, Australia, domnia-sa declară: 

„Au fost prezenţi peste 4.000 de participanţi, din care 
800 delegaţi reprezentând 320 de biserici. Tema centrală - 
„Vino, Duhule Sfânt, şi înnoieşte creaţia!” Deosebit de 
întrunirile anterioare, când s-a luat în consideraţie doar 
rolul Mântuitorului în viaţa Bisericii şi a lumii, de aceasta 
dată s-a pus accentul pe prezenţa Duhului Sfânt, ceea ce 
marchează sfârşitul unei concepții mecanistice, bazate pe 
cauză şi efect. Din acest moment, teologia trece la un 
punct de vedere ce pune accentul pe energie. 
Deschizându-se faţă de Duhul Sfânt, lumea contemporană 
face o schimbare fundamentală în mentalitate, de la 
sistemele închise şi autonome, care au generat necredinţa 
şi chiar comunismul, la sisteme deschise”. In articol se mai 
subliniază că ortodoxia a pus întotdeauna accentul pe 
relaţia dinamică dintre Dumnezeu şi lume, „întemeiată pe 
energiile necreate şi prin care Dumnezeu se coboară în om 
şi omul se înalţă în Dumnezeu”. 

Mihai Eminescu, un bun cunoscător al spiritualităţii 
indiene, descria astfel actul Creaţiunii: 

„Umbra celor nefăcute nu-ncepuse-a se desface. 

Şi în sine împăcată stăpânea eterna pace!... 

Dar deodată-un punct se mişcă... cel dintâi şi singur. 
Ilată-l 

Cum din chaos face Mama, iar el devine Tatăl!... 

Punctu-acela de mişcare, mult mai slab ca boaba 
spumei. 

E stăpânul fără margini peste marginile lumii...” 

Potrivit concepţiei hinduiste, la început a fost 
Dumnezeu, Nediferenţiat, Nemanifestat (Parabrahman). 


Momentul Creaţiunii a avut loc când acesta s-a scindat în 
Sada-Shiva, Dumnezeu-Tatăl, Cel Atotputernic, Martorul 
sau Spectatorul, şi Puterea Sa Primordială (în traducere, 
sanscrita Adi Shakti), principiul feminin, Mama Divină. Ea 
este Actorul, căci, îndepărtându-se de la Sada-Shiva, 
începe un dans, în formă de elipsă, aceasta fiind, de fapt, 
Geneza Universului. Pulberea desprinsă din veşmântul 
Marii Zeiţe, s-a aglomerat în Atomul Primordial. Acesta e 
Silaba Primordială sacră AUM (OM), ceea ce Biblia 
numeşte Cuvântul originar, iar Sf. loan Verbul sau Logosul 
şi reprezintă principiul de Fiu Divin (Ganesha - în forma 
neîncarnată în hinduism, sau lisus - în forma încarnată, în 
creştinism). Prin Ganesha, Adi Shakti şi-a proiectat cele 
trei energii Mahakali (a), Mahasaraswati (U) şi 
Mahalakshmi (M) pentru a crea Universul. [2] 

„La început era Cuvântul şi Cuvântul era cu 
Dumnezeu şi Cuvântul era Dumnezeu”. (loan 1.1) [12] 

„Şi cuvântul s-a făcut trup şi a locuit printre noi, plin 
de har şi de adevăr. Şi noi am primit slava lui, o slavă 
întocmai ca slava singurului născut din Tatăl”. (loan 1.14) 
[12] 

Despre silaba sacră AUM (amin) Katha Upanishad 
spune ca ea este scopul tuturor Vedelor, iar Mandukya 
Upanishad arată: 

„Silaba AUM, care este Brahman Nepieritorul, 
conţine Universul. Tot ce a existat, tot ce există, tot ce va 
exista este AUM. Şi tot ce transcende trecutul, prezentul şi 
viitorul este, de asemenea, AUM. Tot ce vedem în afara 
noastră este Brahman. Sinele care e în interiorul nostru 
este Brahman. Acest Sine este una cu AUM”. [2] 

Momentul  Creaţiunii este Big Bang. Elipsa, 
înseamnă, pe o ramură, îndepărtarea de punctul de 
plecare (expansiunea universului), pe cealaltă ramură, 
apropierea (contracția universului) până la reducerea sa la 
Atomul Originar (Shiva Creator şi Distrugător), după care 
urmează un nou ciclu cosmic. 

Să vedem acum în ce termeni descrie Lao Tzi, în Tao 
Te King, actul Creaţiunii: 


„Există ceva nedeterminat. Înaintea naşterii Cerului 
şi Pământului. Acest ceva era cufundat într-o linişte 
imensă şi era un vid incomensurabil. El există independent 
şi se păstrează inalterabil. El poate fi considerat Mama 
Universului. Necunoscându-i numele îl numesc Tao”. (25.1 
- 4, 6 - 8) [4] 

2. Despre corpul subtil şi experiența Realizării 
Sinelui 

„lată experienţa anterioară: 

Sushumna, artera lui Brahman (Brahma nadi, n.n.), 
este în mijlocul corpului subtil. 

Prin strălucirea sa, seamănă cu soarele şi cu luna 
plină. 

Ea ţâşneşte din centrul bazei (Muladhara, n.n.) 

şi urcă drept până la deschizătura lui Brahman 
(Brahmarandhra, Sahasrara, n.n.). 

În ceea ce este energia, aidoma unui şarpe, încolăcită 
în ea însăşi (Kundalini, n.n.), strălucind ca mii de fulgere 
(vezi mai sus Matei 28.3, n.n.) 

delicată ca o tijă de lotus. 

Când adeptul a văzut-o chiar şi numai în spirit, el 
este eliberat de legături, de legăturile existenţei corporale. 

Datorită purificării fie ca această viziune să lucreze 
în fiinţa sa”. 

(Advaya-Taraka Upanishad? [16] 

Adeptul conduce Prana (suflul vital, n.n.) 

până în Muladhara. 

Aerul astfel inspirat trezeşte 

Focul de jos care domină (Kundalini, n.n.) 

Meditând asupra Pranavei care nu e altceva decât 
Brahman, concentrându-şi gândirea, el face să urce suflul 
unit cu Focul de jos până la ombilic şi dincolo de el, în 
interiorul corpului subtil. 

În partea de sus a corpului, deasupra capului, se află 
lotusul cu o mie de petale (trad. exacta: Sahasrara, n.n.) 

strălucind la lumina cerului: 

el este cel care dă eliberarea. 

Numele său secret este Kailash, muntele unde rezidă 


Shiva. 

Cine cunoaşte acest loc secret este eliberat de 
Samsara (legea transmigrării sufletelor, n.n.)”. 

(Amntananda Upanishad) [16] 

Pentru profan, totul este abscons, nu este vizibil: 

„Împărăţia lui Dumnezeu nu vine în aşa fel ca să 
izbească privirile (...) Căci iată că Împărăţia lui Dumnezeu 
este înăuntru vostru”. (Luca 17.20 - 21) [12] 

„Nu te duce în grădina florilor! 

O, prietene! Nu merge acolo; 

În trupul tău se află grădina florilor. 

Ocupă-ţi locul pe cele o mie de petale ale lotusului, şi 
acolo priveşte către frumuseţea infinită”. 

Kabir (sec. al XV-lea) 

În Tao Te King, Lao Tzi arată: 

„Fiind identificat cu Tao, va trăi mult timp [merge 
către viaţa fără sfârşit], găsindu-şi astfel adevăratul Sine, 
până la sfârşitul vieţii nimic nu-l va atinge [moartea nu are 
puterea asupra sa]” (16.18 - 19) [4] 

„Cel ce se cunoaşte pe Sine este Iluminatul. Cel ce se 
învinge pe Sine este cu adevărat puternic [este unit cu 
forţa Spirituală (Shen)]” (33.2, 4) [4] 

CAPITOLUL X 

YOGA ŞI MEDICINA 

Cititorul nu trebuie să uite niciun moment că yoga 
are un obiect precis: desăvârşirea evoluţiei noastre 
spirituale. Ea nu este o metodă de tratament. 

După Realizarea Sinelui, energia Kundalini, odată 
activată, este utilizată pentru purificarea centrelor şi a 
traseelor energetice. În acest fel se restabileşte pe deplin 
calităţile intrinseci ale acestora, ceea ce înseamnă 
revenirea lor la starea de normalitate, de echilibru. 
Datorită controlului exercitat de corpul subtil asupra 
corpului fizic, consecinţa bunei funcţionări a chakrelor şi a 
canalelor este eliminarea oricărui dezechilibru energetic 
intern care, de fapt, este cauza oricărei îmbolnăviri. 

Aşadar, deşi telul Sahaja Yoga nu este vindecarea 
bolilor, efectul practicării cu regularitate a tehnicilor 


simple ale acestei metode se manifestă prin redobândirea 
stării de sănătate a organismului. [22] 

Sahaja Yoga este, în primul rând, un experiment, nu o 
teorie. Ea este o practică vie şi nu o metodă scolastică, 
dogmatică. Din acest motiv nu ne propunem, în cadrul 
acestei lucrări, să intrăm în detaliile procedeelor tehnice 
folosite. Acestea pot fi învăţate cu uşurinţă prin 
practicarea lor în oricare din colectivele de Sahaja Yoghini. 
Ne vom mărgini doar să precizăm că este vorba atât de 
tehnici de purificare realizate prin dirijarea atenţiei 
noastre către interior (direcţionând astfel fluxul de energie 
vibratorie spre zonele de blocaj), cât şi de folosirea 
purificării chakrelor şi canalelor cu ajutorul elementelor 
naturale: pământ, foc, apă şi aer. 

Marele succes al metodei Sahaja Yoga se bazează pe 
spontaneitate, simplitate şi absenţa efortului. Ea e 
accesibilă oricui, indiferent de starea de sănătate, vârstă, 
pregătirea profesională sau modul de viaţă şi nu se 
interferează cu nicio credinţă religioasă. 

În timpul meditaţiei Sahaja Yoga, în afară de 
instaurarea conştiinţei fără gânduri, a unei stări de 
echilibru şi pace interioară, a unui sentiment de bucurie 
deplină şi de armonie cu ansamblul universal, au loc şi 
următoarele manifestări la nivel fiziologic: 

1. Consumul de oxigen scade după 5 minute de la 
începerea meditaţiei. 

2. Ritmul cardiac şi ritmul respirator scad, de 
asemenea. 

3. Concentrația acidului lactic din sânge, care este 
asociată cu stările de mare nelinişte (de exemplu în 
nevrozele anxioase), se micşorează, la rândul ei. 

4. Scade cantitatea de adrenalină (calculată prin 
dozarea acidului valil-mandalic în urină), care este corelată 
cu hipertensiunea arterială. 

5. Rezistenţa galvanică a pielii e o măsură a 
activităţii glandelor sudoripare şi este corelată cu sistemul 
nervos simpatic ce reglează nivelul de tensiune sau 
relaxare. Practica Sahaja Yoga produce creşterea valorii 


rezistenţei, ceea ce indică scăderea însemnată a stresului. 

Electroencefalograma indică următoarele modificări 
în activitatea cerebrală, în timpul meditaţiei Sahaja Yoga: 

1. În etapa iniţială, la începutul meditaţiei, undele 
alfa se amplifică, ceea ce creează o stare de conştiinţă 
relaxată. 

2. Pe măsură ce meditaţia progresează, activitatea 
cerebrală se modifică spre lanţurile lungi ale activităţii 
theta de voltaj scăzut, indicând o relaxare fiziologică 
profundă, aşa cum este realizată în timpul fazei de somn 
adânc. _ 

3. In timpul stării de meditaţie foarte profundă, alura 
electroencefalogramei se modifică din nou, de data aceasta 
apărând maxime beta de înaltă frecvenţă. 

(„Efect of Sahaja yoga practise on EEG”, Indian 
Journal of Physiology & Pharmacology, vol.31, suppl.l, 
1987, p.48) 

Colectivul de cercetători condus de Dr. U.C. Rai, Dr. 
P. Sethi şi Dr. S.H. Singh din cadrul Departamentului de 
Fiziologie al Sucheta Kripalani Hospital din New Delhi, a 
studiat două grupuri (vârstă 35 - 50 de ani: primul alcătuit 
din pacienţi care au făcut pentru prima oară Sahaja Yoga 
în spital, sub îndrumarea unui yoghin experimentat, 20 
minute zilnic (s-a constatat că efectul este maxim după 20 
de minute de meditaţie), 5 zile pe săptămână, timp de 12 
săptămâni. Grupul al doilea era alcătuit din Sahaja Yoghini 
cu o practică de 2 - 6 ani. Rezultatele sunt prezentate în 
tabelul de mai jos (pentru grupul I toate determinările sunt 
efectuate după 20 de minute): 

La Departamentul de Fiziologie şi Medicină din 
cadrul Lady Hardinge Medical College din New Delhi, 
colectivul condus de Dr. Deepak K. Chugh, a studiat 
efectele Sahaja Yogain astmul bronşic şi hipertensiunea 
arterială. 

Studiul hipertensiunii arteriale a fost efectuat pe un 
grup A de paciente (38 - 45 ani) care a practicat pentru 
prima oară, în spital, Sahaja Yoga timp de 16 săptămâni şi 
pe un grup B (martor) din aceeaşi grupă de vârstă şi din 


aceeaşi categorie socio-profesională. În timp ce la grupul B 
nu s-au observat modificări semnificative, la grupul A 
rezistenţa pielii a crescut, acidul lactic şi acidul valil- 
mandelic au scăzut, tensiunea arterială a revenit la normal 
şi s-a sistat medicaţia. Rezultatele sunt prezentate în 
tabelul de mai jos (determinările sunt făcute după 20 
minute): 

Pentru studiul astmului bronşic, cu grup C de 
paciente (38 - 45 ani) a urmat în spital, pentru prima oară, 
antrenamente Sahaja Yoga timp de 16 săptămâni. Grupul 
de control D, din aceeaşi grupă de vârstă şi din aceeaşi 
categorie socio-profesională, a servit drept martor. Grupul 
C a prezentat o importantă ameliorare a funcţiei 
respiratorii (FEVI1/FEV) şi o scădere semnificativă a 
atacurilor acute de astm, ceea ce a permis tuturor 
pacienţilor, cu o excepţie, să înceteze administrarea de 
medicamente. In acelaşi timp, la grupul D, nu s-au 
înregistrat modificări semnificative. 

Întrucât, potrivit Sahaja Yoga, astmul se datorează 
constricţiei chakrei Anahath de pe partea dreaptă, 
considerată ca fiind efectul căldurii acumulate în Nabhi 
chakra dreaptă (ficat) ceea ce blochează canalul respectiv, 
s-a măsurat diferenţa de temperatură superficială la 
nivelul ficatului şi la nivelul abdomenului. Rezultatele 
(determinate după 20 minute) sunt prezentate în tabelul ce 
urmează: 

„Pe baza succesului experimentelor, secţia de 
fiziologie, în colaborare cu Institutul Militar de Fiziologie şi 
de Ştiinţe înrudite, studiază efectele Sahaja Yoga asupra 
pacienţilor bolnavi de epilepsie. Când pacientul stăpâneşte 
arta Sahaja Yoga, posologia medicamentelor este redusă. 
Efectul Yoga asupra sistemului nervos este înregistrat 
(prin electroencefalograma computerizată) la institutul 
militar”. („The Times of India”, 25 iunie 1988). Acest 
subiect se află la baza lucrării de doctorat „Role of Sahaja 
yoga în Epilepsy”. 

Alte lucrări ce pot fi menţionate: Teza de doctorat 
(1986) „Physiological Efects of Kundalini Awakening by 


Sahaja Yoga” (Efectele fiziologice ale trezirii lui Kundalni 
prin Sahaja Yoga); „Role of Sahaja Yoga în stress” 
(Simpozionul National asupra fiziologiei stresului, 
octombrie 1988, Defence Institute of Physiology and Allied 
Science, New Delhi, Proceedings of the Conference, 1986, 
p.30); teza de doctorat (1987) „Efects of Sahaja Yoga 
Practise on patients of Psychosomatic discases” (Efectele 
practicarii Sahaja Yoga asupra pacienților suferind de boli 
psihosomatice); „Efects of Sahaja Yoga on GSR, Blood 
Lactic Acid and urinary VMA” (Efectele Sahaja Yoga 
asupra rezistenței galvanice a pielii, acidului lactic 
sanguin, acidului valil-mandelic din urină), Proceedings of 
the VIIth Annual Conference of Biomedical Scientist, 
Madras 1986, p.3. 

În afara celor relatate mai sus, participanții Sahaja 
Yoga suferind de boli cronice grave precum diabet, artrită, 
anorexie, angină, boli de inimă, boli de rinichi, boli de 
piele, leucemie sau cancer, s-au vindecat complet. 
Menţionăm, de asemenea, cazurile de colici renale 
provocate de litiaza, la care Dr. Maria Hreniuc, aplicând 
tehnica Sahaja Yoga, a obţinut efecte analgezice după 5 
minute. 

lată ce declară Lev Nagorov, în revista „Business in 
the URSS” din septembrie 1990 (pag. 93): „Reîntors în 
URSS de unde emigrasem înainte, am terminat facultatea 
de medicină. Colegii mei, medicii din Anglia, Spania şi 
India (Shri Mataţi însăşi e, de asemenea, medic) cunosc 
diferenţa între tratamentul medical convenţional şi 
metodele Sahaja Yoga. Ultima nu foloseşte medicamente, 
are succes şi poate fi practicată de oricine. Nu reclamă 
ascetism şi e lipsită de dogmele care s-au dezvoltat în Yoga 
în timp de milenii”. 

În încheierea acestui capitol, reproducem un 
fragment din articolul lui Harry Davis din „Indian Times” 
(15 ianuarie 1991) intitulat „Glasnost şi sentimente bune”: 

„Moderna Sahaja Yoga, autentica metodă de yoga de 
meditaţie, îi pasionează pe ruşi. Ei au lansat un dublu 
program de studiu asupra sănătăţii şi educaţiei. Pentru 


prima etapă au fost selecţionate şcoli şi spitale”. 

„Sahaja Yoga aduce oamenilor armonie, nimeni nu 
poate spune că e nocivă” (Raut Rameshvili) 

Dr. Sofia Knyznyk, coordonatoarea programului 
Ministerului Educaţiei arată că experimentele pe bază de 
Sahaja Yoga au fost introduse de guvernul sovietic în 
orfelinate selecţionate la Moscova. „Strădania noastră este 
să dovedim că această metodă e utilă pentru a transforma 
lumea în fiinţe umane mai bune şi care să înţeleagă mai 
bine problemele celorlalţi”. 

Dr. Valentina Gostera, medic pediatru în spitalul 
policlinic nr. 6, aplică cu consecvenţa metoda Sahaja Yoga 
în rezolvarea diverselor cazuri clinice. Menţionăm un 
singur lucru: „Un copil al cărui ficat avea 11 inch (28 cm) 
fusese spitalizat. Orice diagnostic, chiar şi sugerarea unei 
operaţii au trebuit să fie abandonate. Ea a tratat copilul pe 
principiile Sahaja Yoga şi ficatul a început, treptat, să se 
vindece. După câteva săptămâni ficatul şi-a recăpătat 
dimensiunea normală”. (Indian Times, art. citat). 

CAPITOLUL. XI 

CINE ESTE SHRI MATAŢI? 

1. Scurtă biografie 

NIRMALA SALVE, bine cunoscută în întreaga lume ca 
SHRI MATAŢI NIRMALA DEVI, S-a născut, într-o familie 
creştină, în anul 1923, în ziua echinocţiului de primăvară, 
21 martie, la prânz. Oraşul natal, Chindwara, este situat în 
centrul Indiei. 

Familia Salve descinde din istorica dinastie 
Shalivahan, menţionată în Mahābhārata. 

Tatăl Său, Prăsăd Rao Krishnan Salve a fost cunoscut 
ca unul din apropiații lui Mahatma Gandhi, alături de care 
a luptat pentru independenţa Indiei. El a fost singurul 
membru creştin din Adunarea Constituantă a Uniunii 
Indiene în 1949. Pe lângă activitatea militantă politică, era 
cunoscut ca un om de mare cultură. Renumit filolog, 
cunoştea 14 limbi (Christine Pannebakker, „DE KRANT OP 
ZONDAG”, 4 august 1991) şi a tradus Coranul în limba 
hindi. 


Mama sa a fost prima femeie din India care a obţinut 
diploma de studii matematice. Cu toate acestea, şi-a 
consacrat viaţa familiei, ocupându-se îndeaproape de 
creşterea şi educaţia celor unsprezece copii. 

La nouă ani, Nirmala (în sanscrita: imaculată, pură) 
Şi-a însoţit tatăl în ashramul Sabarmati al lui Mahatma 
Gandhi (fig. XI-1). La invitaţia acestuia, care a recunoscut 
în copil calităţi spirituale deosebite, Nirmala Îşi petrecea 
acolo vacanţele şcolare (fig. XI-2), participând zilnic la 
meditaţiile de la ora 4 dimineaţa, conduse personal de 
Gandhi. 

Nirmala Salve a urmat apoi studiile medicale pentru 
a descoperi legăturile dintre spiritualitate, corpul subtil şi 
anatomie. 

După cucerirea independenţei Indiei, mai exact în 
anul 1947, s-a căsătorit cu Chandica Prăsăd Srivastava. 
După ce între anii 1961 şi 1974 a fost director la Shipping 
Corporation of India, a fost ales Secretar General al United 
Nation International Maritime Organization, apoi reales 
timp de patru legislaturi. In perioada respectivă, a locuit 
cu familia la Londra, unde îşi avea sediul acest organism al 
O.N.U. Ca o recunoaştere a meritelor sale în cadrul 
Organizaţiei Maritime Internaţionale a Naţiunilor Unite, 
regina Elizabeta a Marii Britanii i-a acordat titlul nobiliar 
de Sir (Roberto Lagomarisino, Mara Quelrolo, „IL. SECOLO 
BOVECENTO”, 1 septembrie 1991). În afară de aceasta, a 
primit peste treizeci de alte distincţii din partea guvernelor 
şi organizaţiilor internaţionale. În prezent este cancelar al 
Universităţii Maritime Mondiale din Suedia. De asemenea, 
este primul indian, de la Independenţă, căruia i s-a 
conferit, în iulie 1990, titlul de cavaler comandor (Knight 
Commander) al distinsului Ordin al Sf. Mihail şi Sf. 
Gheorghe (fig. XI-3). Guvernul indian i-a acordat în 1972 
Padmabushan (Ordinul Lotusului) pentru serviciile aduse 
navigaţiei maritime (PI. Rajasekharan, R. Venkatesan, 
„Divine Knowledge through Vibrations”,  Printworld 
Services, Singapore 1992). 

Shri Mataţi a devenit mama a doua fiice care, după 


ce s-au căsătorit spre sfârşitul anilor '60, I-au dăruit patru 
nepoti. 

Începând din anul 1970, când a considerat că S-a 
achitat de obligaţiile Sale familiale, Shri Mataţi S-a putut 
dedica în întregime dezvăluirii metodei Sahaja Yoga, rod al 
unei stăruitoare căutări. Metoda reprezintă o sinteză între 
esenţa clasicei Yoga şi tezaurul spiritualității acumulate în 
epoci diferite, pe alte meridiane. 

Călătoare neobosită în cele cinci continente, pentru a 
purta mesajul Său celor care îl aşteaptă, Shri Mataţi arată: 

„Adevărata libertate se obţine prin trezirea puterilor 
spirituale care sunt în voi. Realizarea Sinelui este dreptul 
vostru şi nu poate fi cumpărată”. 

Astăzi Sahaja Yoga este răspândită în peste 50 de ţări 
ale lumii. 

2. Presa internaţională despre personalitatea lui 

Shri Mataţi şi metoda Sahaja Yoga 

„Shri Mataţi. Ea este fondatoarea metodei de yoga 
Sahaja Yoga. În India a început opera vieţii Sale sub aripa 
lui Mahatma Gandhi. Televiziunea italiană a proclamat-o în 
1986 „Personalitatea anului”. Anul trecut ziarul „Pravda” a 
numit opera Sa: „salvarea lumii” (Ellen Branş, 
„Fondatoarea indiană a unei metode de yoga, pentru două 
zile în Olanda”. „Sahaja nu se află printre secte şi nici nu e 
o terapie”, DE TYPHOON, 20 iulie 1991). 

„E o doamnă extraordinară în faţa căreia nu poţi să 
nu rămâi fascinat de simplitatea, de forţa, de capacitatea 
sa intuitivă şi de coerenţa sa”. (Cristina Kettlitz, Marea 
Mamă ne conduce la descoperirea esenței spiritului”, 
CORRIERE DELLA SERA, 18 septembrie 1984). 

Shri Mataţi Nirmala Devi, cunoscută în toată Europa, 
în America şi în Australia este de ieri la Roma. Shri Mataţi, 
ghid spiritual este o „Mare Mamă”, este o Mataţi, adică o 
„mamă” care lucrează pentru fericirea altora prin 
intermediul cunoştinţelor şi practicii Yoga. Întâlnirea cu 
Shri Mataţi, care a venit de la Londra unde locuieşte de 
obicei, este patronată de Comuna di Roma” („Marea 
Mamă”, IL 'TEMPO0,20 septembrie 1984). 


„Mataţi, mamă şi bunică în vârsta de 59 de ani, e 
considerată ca cel mai mare „Guru” - maestru spiritual - 
mondial, trăind în zilele noastre” (Susan Taylor, 
EVENNING COURIER, 10 august 1982). 

„Shri Mataţi vine pentru prima oară la Milano, 
precedată de o popularitate care atinge cele patru colţuri 
ale lumii, îndeosebi Asia, America şi Oceania; tehnicile 
Sale de yoga au obţinut pretutindeni succes” („O seară de 
yoga cu experienţe conduse de o femeie-guru”, LA 
REPUBBLICA, 16 - 17 septembrie 1984). 

„Periculoase pentru  psihism,  sectele sunt o 
escrocherie economică”, va afirma la Lausanne o 
importantă figură spirituală indiană. Pe 26 şi 27 august, 
publicul va putea asculta, după sosirea de la Geneva, pe 
Shri Mataţi Nirmala Devi, iniţiată autentică. Recunoscută 
în India, ţara unde falşii guru sunt rău văzuţi, i se atribuie 
aptitudini spirituale ieşite din comun” (Lausanne 25 august 
1982 „Aşteaptă la Lausanne la sfârşitul acestei luni. 
Filosofia indiană. Shri Mataţi: Sectele sunt o escrocherie”). 

„În fine, un Guru care nu ia deloc bani! Shri Mataţi 
Nirmala Devi (numită pe scurt „Mataţi”, pur şi simplu 
„Mama” de aderenţii Săi) este la Viena. Oricine „ia în 
numele Domnului bani, este un parazit” afirmă Ea. Cei mai 
răi sunt cei pe care Ea îi numeşte „falşii guru” („O indiană 
va trezi şi la Viena puterea lui Kundalini”, KURIER) (28 
septembrie 1982). 

„Ea preferă să fie numită Mama, nu guru. „Trebuie 
să fiţi propriul vostru stăpân. Vreau ca oamenii să ia 
hotărâri în mod independent şi să nu depindă de Mine”. 
Este dorinţa unei adevărate mame pentru copiii Săi. Prin 
asta Ea se deosebeşte de colegii Săi masculini. „Ei vor să 
câştige bani cu false promisiuni şi deghizări. Eu nu vreau 
organizaţii, membri şi nici bani. Nu admit aşa ceva”. 
Sumele necesare pentru închirierea sălii provin de la 
municipalități sau de la yoghini. La începutul Sahaja Yoga, 
Shri Mataţi plătea Ea însăşi”. (Christine Pannebakker, 
„Mama Yoga răcoreşte corpul”, DE KRANT OP ZAONDAG, 
4 august 1991). 


„Nu este vorba de o tehnică ce cultivă fuga de lume. 
„Sahaja Yoga”, a precizat gurul, „vrea, dimpotrivă, să 
concilieze dezvoltarea interioară cu responsabilitatea 
socială”. Şi a încheiat surâzând, „este vorba despre o yoga 
de familie”. Dar ceea ce trebuie mai cu seamă de reţinut, 
este că din această manifestare emerge şi se confirmă o 
profundă transformare a variatei panorame religioase 
spirituale de inspiraţie indiană. „O realitate a spus 
Riccardo Venturini, profesor de psihologie la universitatea 
din Roma şi printre care cei mai mari experţi ai domeniului 
„mult stabilizată, ce face mai puţină vâlvă decât acum 
câţiva ani, în lentă dar constantă creştere” (Raffaele Luise, 
„Mare succes al lecţiei ţinute la cinematograful Europa. 
Mataţi guru şi mama scumpă predă yoga pentru familie”, 
LA REPUBBLICA, 18 septembrie 1984). 

„Sahaja Yoga este Mahayoga, yoga cea mare, finală, 
ce reprezintă perioada culminantă a evoluţiei omenirii - 
spune yoghinul indian K. Subramanian” (Natalia Bobrova, 
„Shri Mataţi: Principalul este să înţelegem sensul vieţii 
noastre”, PUŢI K SEBE, Moscova, februarie 1991, nr. 4/7). 

„Shri Mataţi a descoperit această metodă. „Este un 
mecanism imemorial, a cărui cunoaştere era secretă. 
Numai guru, un fel de maeştri în India, erau la curent şi 
deja abuzau de discipolii inocenți” relatează domnul de 
Graaf.: Shri Mataţi voia totuşi să facă ştiinţa sa disponibilă 
pentru toată lumea” (Ellen Branş, art. citat). 

Nirmala Devi, o populară profesoară de yoga în 
Anglia şi India, a fost prima care a purtat învăţătura Sa în 
„noua” Rusie şi Europa de Est în 1989” (Rakesh Mathur, 
„Dragostea ruşilor pentru yoga”, HINDUISM TODAY, 
1990). 

„Mii s-au adunat la Moscova, Leningrad şi Kiev 
pentru a participa la întâlnirile cu Doamna Shri Mataţi. O 
şcoală de Sahaja Yoga a fost deschisă sub auspiciile 
Asociaţiei Medicilor din Moscova” (BUSINESS IN THE 
USSR, septembrie 1990). 

„După datele noastre, numărul de Sahaja Yoghini din 
oraş e de circa 15 mii”. (Evghenii Baklanov, Plosciadi 


Svobodi, 6 septembrie 1991). 

„Îndeosebi în Rusia, Sahaja Yoga este considerată ca 
o eliberare. In marile oraşe, anul trecut au venit la 
conferinţe zece, până la cincisprezece mii de persoane. 

Shri Mataţi a vorbit în faţa a 300 de medici ai 
Academiei de Medicină Sovietice din Moscova. Discursul 
Său a fost apoi difuzat de mediile cele mai cunoscute. De 
atunci Ea lucrează împreună cu ministerele educaţiei şi 
sănătăţii. Utilizarea tehnicilor Sahaja Yoga permite o mai 
bună înţelegere a problemelor din URSS. 

În 1988, revista Şcolii Internaţionale de Medicină din 
New Delhi raporta că o majoritate de bolnavi care 
practicaseră Sahaja Yoga au putut sista administrarea de 
medicamente, şi-au recăpătat tensiunea arterială normală 
şi le-a dispărut astmul”. (Christine Pannebakker, art. citat) 

„Shri Mataţi dă o dovadă despre puterile sale 
vindecătoare. Remediul gurului pentru bolile umane”. 
(Kate Atkins, Chronicle and echo, 13 septembrie 1982) 

„Am întâlnit un geolog, învăţători, jurişti şi o 
educatoare alături de un producător, secretare şi 
economişti. Ei nu sunt mai ciudaţi decât anumiţi oameni de 
ştiinţă experimentatori de la Universitatea din Rahuri. 
Aceşti savanţi demonstrează că şobolanii nu se ating de 
seminţele tratate special după principiile lui Shri Mataţi. Şi 
preşedintele Reddy al Republicii Indiene, vindecat de un 
cancer de Mama, pare la fel de demn de crezare ca şi alţi 
canceroşi, leucemici, astamatici şi reumatici care şi-au 
recăpătat sănătatea grație acestei mari indiene”. 
(Lausanne, art. citat). 

„Sasha Taliah, un chimist din Togliatti, la 900 km sud 
de Moscova, pe Volga, spune: „Prin ridicarea lui Kundalini 
am observat o îmbunătăţire substanţială a metodei mele de 
predare şi studiu”. (Harry Davis, „Sahaja Yoga, Glasnost şi 
sentimente bune: „Indian Times, 15 ianuarie 1991). 

„Am practicat Sahaja Yoga în ultimii douăzeci de ani, 
în ziua în care Shri Mataţi m-a acceptat ca discipol” - 
Rajesh Shak, preşedinte al companiei metalurgice indiene 
Mukand. 


„În Sahaja Yoga dispar mânia, lăcomia, gelozia şi 
diviziunile între oameni, acţionează viaţa colectivă, iar în 
cazul meu, afacerile au prosperat cu siguranţă pornind de 
la idei simple” - Paul Winter, preşedinte al unei firme video 
britanice. (Business in the USSR, art. citat). 

ANEXE 

EXISTA ÎN BIBLIE REFERINTE 

DESPRE REÎNCARNARE? 

„A trăi înseamnă a te naşte neîncetat” Antoine de 
Saint-Exupery 

Nu de puţine ori, căutătorii adevărului s-au întrebat 
dacă actuala versiune a Bibliei aşa cum ne-a parvenit, 
după aproape două milemii de existenţă, nu ar conţine o 
serie de alterări ale textului, faţă de ce ar fi fost el la 
origine. 

În anul 1936 a apărut o carte care a stârnit o mare 
vâlvă (250.000 exemplare tipărite până în 1982): era vorba 
de „Evanghelia Păcii a lui lisus Christos”, publicată de 
Edmond Szekely (al cărui nume este legat şi de nu mai 
puţin celebra „Evanghelie a esenienilor”, care în 1990 
ajunsese la ediţia a IV-a). In prefața la ediţia engleză 
apărută în anul următor, el face o serie de dezvăluiri 
senzaţionale, din care reproducem cele ce urmează: 

„Au trecut aproape două mii de ani de când Fiul 
Omului a învăţat omenirea Calea, Viaţa şi Adevărul. El a 
adus sănătate suferindului, înţelepciune ignorantului şi 
bucurie celui nefericit. 

Cuvintele Sale au ajuns să fie pe jumătate uitate şi nu 
au fost strânse laolaltă decât la câteva generaţii după ce 
au fost rostite. Ele au fost greşit înţelese, incorect 
adnotate, de sute de ori rescrise şi de sute de ori 
transformate, cu toate acestea au supravieţuit aproape 
două mii de ani. 

Şi deşi vorbele Sale, aşa cum le avem azi în Noul 
Testament, au fost groaznic mutilate şi deformate, ele au 
cucerit totuşi jumătate din omenire şi întreaga civilizaţie a 
Occidentului. Acest fapt demonstrează eterna vitalitate a 
cuvintelor învățătorului şi valoarea lor supremă şi 


incomparabilă. 

Pentru acest motiv am decis să publicăm cuvintele 
pure, originare ale lui lisus, traduse direct din limba 
aramaică vorbită de lisus şi de îndrăgitul Său discipol 
loan, care, singur printre discipolii lui lisus, a consemnat 
cu perfectă acuratețe învăţăturile personale ale Maestrului 
său. 

Este o grea responsabilitate să proclami actualul Nou 
Testament, care stă la baza tuturor bisericilor creştine, ca 
fiind deformat şi falsificat, dar nu se află religie mai înaltă 
decât adevărul. 

Conţinutul acestei cărţi este doar un fragment - 
aproximativ a opta parte - din manuscrisele complete ce 
există în aramaică la biblioteca Vaticanului şi în slavona 
veche la Biblioteca Regala a Habsburgilor (acum, 
proprietatea guvernului austriac). 

Datorăm existenţa acestor două versiuni preoţilor 
nestorieni care, sub presiunea înaintării hoardelor lui 
Gingis Han, au fost siliţi să fugă din Răsărit spre Apus, 
ducând cu ei toate vechile lor scripturi şi icoane”. („The 
Gospel of Peace of Jesus Christ by the disciple John”, C.W. 
Daniel Comp. Ltd., Essex 1982, ed. a X-a, pag. 5 - 6) 

În zilele noastre s-a acreditat tot mai mult ipoteza că 
pasajele referitoare la reîncarnare, care existau în Sfânta 
Scriptură, ar fi fost înlăturate din porunca împărătasei 
bizantine Teodora, pentru a nu contraveni dorinţei sale de 
a fi sanctificată după moarte. 

Indiferent care ar fi adevărul, putem întâlni în Biblie, 
la o lectură atentă, o serie de referi - mai mult sau mai 
puţin explicite - la reîncarnare. 

Din fragmentele de mai jos rezultă că loan 
Botezătorul a fost o reîncarnare a prorocului Ilie: 

„Ucenicii i-au pus următoarea întrebare: „Pentru ce 
zic cărturarii că trebuie să vină mai întâi Ilie?” El a 
răspuns: „llie va veni întâi; şi va aşeza din nou toate 
lucrurile. Dar eu vă spun ca Ilie a şi venit”. (Marcu 9.11 - 
13) [12]. 

„Dar vă spun că Ilie a şi venit şi ei nu l-au cunoscut 


(...) Ucenicii au înţeles atunci că le vorbise despre loan 
Botezătorul”. (Marcu 17.12 - 13) [12]... 

La fel de relevantă este relatarea despre vindecarea 
de către Iisus a orbului din naştere: 

„Când trecea, lisus a văzut un orb din naştere. 
Ucenicii l-au întrebat: „Învăţătorule, cine a păcătuit: omul 
acesta sau părinţii lui, de s-a născut orb?” (loan 9.1 - 2) 
[12] 

Fiind orb din naştere, pentru care păcate ar fi putut 
el să fi fost pedepsit cu orbirea, dacă nu pentru cele 
săvârşite într-o viaţă anterioară? 

SAHAJA YOGA ÎN ROMÂNIA 

Scurt istoric 

Inceputul Sahaja Yoga în România datează din anul 

1988. Datorită însă persecuțiilor, această metodă 
nouă de yoga nu s-a putut răspândi decât în perioada 
postrevoluţionară. 

Primele programe publice au fost organizate în 
aprilie 1990, în cadrul Institutului Politehnic din Bucureşti. 

În vara aceluiaşi an, câteva zeci de Sahaja Yoghi 
români au participat la primul program public ţinut de Shri 
Mataţi la Sofia, pe un stadion, în prezenţa a 11.000 de 
persoane. 

A doua serie de programe publice a fost iniţiată la 1 
august 1990, la Sala Polivalentă, şi a continuat prin şedinţe 
săptămânale în cadrul Tehnic Club din Bucureşti. 

Shri Mataţi a venit, pentru prima oară în România, 
pentru a da Realizarea Sinelui, în zilele de 16 şi 17 
octombrie 1990, celor 8.000 de participanţi de la Sala 
Palatului. Cu această ocazie, a fost acordat un interviu 
Televiziunii Române şi s-a organizat o conferinţă de presă 
la care au participat numeroşi ziarişti. 

În seara zilei de duminică, 16 iunie 1991, la ora 20, 
pe programul 2 de televiziune, în cadrul a zece minute 
consacrate Sahaja Yoga, s-au transmis secvenţe din 
interviul amintit şi de la conferințele ţinute de Shri Mataţi 
la Sala Palatului din Bucureşti. 

Anul 1991 reprezintă anul extinderii Sahaja Yoga în 


numeroase localităţi din provincie. 

În prezent, există Sahaja Yoghini în douăzeci de oraşe 
din ţară: Bucureşti, Arad, Baia Mare, Brăila, Braşov, 
Cernavodă, Câmpina, Cluj, Constanţa, Craiova, Făgăraş, 
Focşani, laşi, Oradea, Ploieşti, Satu Mare, Sibiu, Sinaia, 
Timişoara, Vaslui. 

La finele anului 1990, un grup de 7 Sahaja Yoghini 
din România au participat la seminarul anual internaţional 
de Sahaja Yoga din India, iar anul următor, participarea a 
fost de 15 români. 

În august 1991, 120 de Sahaja Yoghini români au fost 
prezenţi la programul public al lui Shri Mataţi de la 
Budapesta, iar în august 1992, peste 50 de români au 
participat la programul de Sahaja Yoga ţinut de Domnia Sa 
la Sofia. 

În perioada 10 - 26 iulie 1992 a fost deschisă, la 
Muzeul Naţional de Istorie din Bucureşti, o mare expoziţie 
de Sahaja Yoga, unde publicul a putut fi informat pe larg 
despre conţinutul acestei moderne metode de activare şi 
utilizare a energiei Kundalini. 

Shri Mataţi a venit în România pentru a doua oară, 
ţinând o conferinţă la Sala Polivalentă din Bucureşti, în 
ziua de 21 iulie 1992, în prezenţa a peste 5.000 de 
participanţi la experienţa Realizării Sinelui. 

Legendele ilustraţiilor 

II-1. Sigiliu reprezentând un yoghin în postură de 
meditaţie (se văd baloanele ego şi superego şi energia 
Kundalini ţâşnind din Sahasrara), mileniul al III-lea înainte 
de Christos (Mohendiodaro, Pakistan). 

II-2. Statuie a lui Buddha ca ascet yoghin (Muzeul 
Naţional de Antichităţi, Lahore). 

III-1. Asane acrobatice de Hatha Yoga. 

III-2. Caricaturizare a asanelor de Hatha Yoga, 
stampă japozenă de Hokusai, din volumul Mangwa, sec al 


XIX-lea. 

IV-1. Un grup de Sahaja Yoghini indieni activează 
(ridică) energia Kundalini a unei alte persoane, printr-o 
tehnică simplă, accesibilă oricui. Ca şi la toate celelalte 
fotografii ale lui Kundalini din această lucrare, a fost 
folosit un aparat fotografic obişnuit şi un film fotografic 
obişnuit. 

VI-1. Orice fotografie a lui Shri Mataţi emite vibrații. 
Aşezaţi-vă relaxat, ţinând mâinile pe genunchi, cu palmele 
în sus, orientate spre fotografie. Când corpul subtil al dvs. 
nu prezintă blocaje puternice, veţi putea simţi o uşoară 
briză răcoroasă în centrul palmelor. Aşa începe Sahaja 
Yoga... 

VI-2. Fotografia de mai sus emite energie vibratorie. 

VI-3. Acelaşi portret al lui Shri Mataţi, văzut de la 
distanţă. În stânga se remarcă aceeaşi persoană aplecată, 
îmbrăcată în alb, ca în fotografia VI-2. 

VI-4. Portretul, fotografiat de la distanţă şi mai mare, 
permite observarea intensității extraordinare a vibraţiilor 
emise. Lateral se disting siluetele unor Sahaja Yoghini. 

VI-5. În zilele de 16 şi 17 octombrie 1990, la Sala 
Palatului din Bucureşti, peste 8.000 de persoane au primit, 
de la Shri Mataţi, Realizarea Sinelui (activarea lui 
Kundalini) 

VI-6. În ziua de 21 iulie 1992, la Sala Polivalentă din 
Bucureşti, Shri Mataţi a trezit energia Kundalini la peste 
5.000 de participanţi. 

VII-1. Corpul subtil (arborele vieţii) - reprezentare 
schematică a traseelor energetice (canale) şi a centrelor 
energetice (chakre). 

VII-2. „Acupunctura a identificat reţeaua de nadi care 
canalizează energia sistemului nervos simpatic şi operează 
pe această bază limitată. Spre deosebire de Sahaja 
Yoghini, acupunctorii nu pot ajunge la sistemul nervos 
parasimpatic, centrul sistemului forţei vitale”. [3] 

VII-3. Coloana vertebrală, sistemul nervos 
parasimpatic, sistemul nervos simpatic (stâng şi drept), 
amplasarea  chakrelor la nivelul plexurilor nervoase 


(vedere frontală). 

VII-4. Amplasarea chakrelor la nivelul plexurilor 
nervoase (vedere laterală): plexul cervical (Vishuddhi), 
plexul cardiac (Anahath), plexul solar (Nabhi). 

VII-5. Amplasarea chakrelor la nivelul plexurilor 
nervoase (vedere laterală); plexul solar (Nabhi), plexul 
aortic (Swadisthan), plexul pelvic (Muladhara). 

VII-6. Sacrum (osul sacru) format din 5 vertebre, 
situat la baza coloanei vertebrale, este sediul energiei 
Kundalini în stare latentă. 

VII-7. Din creier iradiaza zeci de nervi, asemenea 
petalelor lotusului simbolic al Sahasrarei. Agya anterioară 
se află la nivelul chiasmei optice (încrucişarea nervilor 
optici). 

VII-8. Agya posterioară corespunde Decussatio 
pyramidum (încrucişarea fibrelor pentru nucleii motori ai 
nervilor spinali: ai membrelor superioare şi părții 
superioare a trunchiului, respectiv ai membrelor inferioare 
şi părții inferioare a trunchiului). 

VII-9. Energia Kundalini ţâşneşte sub formă 
vibratorie (briza răcoroasă) din fontanelă („fântană mică”) 
aidoma petalelor „lotusului cu o mie de petale” Sahasrarei. 

VII-10. Corespondenţa chakrelor corpului subtil pe 
cap, palme, tălpi, membrele superioare şi cele inferioare. 

IX-A-1. „În noaptea de 12 septembrie 1973, pe un 
clişeu expus de un medic asupra panoramei oraşului 
Heidelberg (Germania), au fost surprinse multiple 
deplasări pulsatorii ale unor structuri plasmatice; la 
diferite porţiuni distanţate se remarcă evoluţii paralele 
simetrice, care sugerează aceleaşi influenţe exterioare”. 
(F. Gheorghita, loc. cit.) 

IX-A-2. „Sub influenţa unor factori fizici nestudiaţi 
încă, traseele pulsatorii paralele execută în spaţiu aceleaşi 
modele, sugerând respectarea unui „program”. Imaginea a 
fost surprinsă în plină iarnă, în zorii zilei, când emisiunile 
energetice ale radioteleviziunii erau minime: 28 ianuarie 
1977, ora 4: 30” (F. Gheorghita, loc. cit.) 

IX-A-3. Manifestări ale energiei Kundalini la 


simpozionul de Sahaja Yoga ţinut la 25 octombrie 1992 în 
sala „Olimpia” din Timişoara. 

IX-A-4. Manifestări ale energiei Kundalini la 
simpozionul de Sahaja Yoga ţinut la 25 octombrie 1992 în 
sala „Olimpia” din Timişoara. 

IX-A-5. Manifestări ale energiei Kundalini la o 
conferinţă de Sahaja Yoga din Italia, octombrie 1991. 

IX-A-6. Manifestări ale energiei Kundalini în prezenţa 
lui Shri Mataţi. 

IX-A-7. Interior al Catedralei Noi din Salamanca, 
Spania. Foto: Prof. Gheorghe Curinschi Vorona. 

IX-A-8. Shri Mataţi privind panourile expoziţiei 
Sahaja Yoga, de la Muzeul Naţional de Istorie, Bucureşti, 
22 iulie 1992. Foto: S. Nistorescu. 

IX-A-9. O fotografie de grup... obişnuită. Shri Mataţi 
înconjurată de Sahaja Yoghini. 

IX-A-10. A doua a seriei: energia vibratorie începe să 
se manifeste. 

IX-A-11. A treia imagine a grupului de mai sus: 
fenomenul se manifestă, dar se mai pot încă recunoaşte 
siluetele. 

IX-A-12. A patra imagine: energia Kundalini ţâşneşte 
ca un şuvoi impetuos. 

IX-A-13. Ultima imagine: Kundalini atinge apoteoza. 

IX-B-1. Hermes ţinând caducelul. Detaliu de pe un 
vas antic. (Italia) 

IX-B-2. Şarpele Glikon, Tomis, sec. al II-lea i. C. 
(Muzeul Arheologic, Constanţa). 

IX-B-3. Şarpele încolăcit de trei ori şi jumătate. 
Sculptura azteca (Colecţia Dumbaton Oaks) 

IX-B-4. Coloana serpentină de la Delphi (Hipodromul 
antic, Istanbul). 

IX-B-5. Kundalini în viziune artistică chineză: Zidul 
celor nouă dragoni (Parcul Beihai). 

IX-B-6. Şarpele Shesha. Relief (Anarudhapura, Sri 
Lanka). 

IX-B-7. Transfigurarea unui arhat. Pictură din epoca 
Dinastiei Sung (Museum of Fine Arts, Boston). 


IX-B-8. Pocal sacrificial, Sumer, cca. 2600 i. C. 

IX-B-9. Madona cu Pruncul. Anonim, gravură pe lemn 
din sec. al XV-lea. 

IX-B-10. Înger muzicant. Fra Angelico (Mănăstirea 
San Marco, Florenta). 

IX-B-11. Ilustrații la Divina Comedie (Paradisul), 
detaliu. Sandro Botticelli. 

IX-B-12. Rusaliile. El Greco (Muzeul Prado, Madrid). 

IX-B-13. Rusaliile. Gustave Dore, gravură pe lemn. 

IX-B-14. Fotografie a unui grup de Sahaja Yoghini. 

IX-B-15. Mahomed căsătorind-o pe Fatima cu Ali, 
manuscris uigur din „Cartea înălţării”, sec. al XV-lea 
(Biblioteca Naţionala, Paris). 

IX-B-16. Mahomed şi Musa, manuscris uigur din 
„Cartea înălţării”, sec. al XV-lea (Biblioteca Naţionala, 
Paris). 

IX-B-17. Mahomed şi Arhanghelul Gavril, manuscris 
uigur din „Cartea înălţării”, sec. al XV-lea (Biblioteca 
Naţionala, Paris). 

IX-B-18. Genealogia lui Christos, mozaic (Moscheea 
Chora - Karye Cami, Istanbul). 

IX-B-19. Sf. Laurenţiu, Francisco de Zurbarán 
(Muzeul Ermitaj şanţ Petersburg). 

IX-B-20. Rusaliile, anonim, icoană românească. 

IX-B-21. Fotografie a lui Shri Mataţi. 

IX-B-22. Sf. Fecioara cu Pruncul, Mathias Grunewald, 
panou al altarului Isenheim. 

IX-B-23. Shri Mataţi la aeroportul Otopeni, 15 
octombrie 1990. Foto: S. Nistorescu. 

IX-B-24. lisus Christos, Mathias Grunewald, panou al 
altarului Isenheim (Muzeul din Colmar). 

IX-B-25. Fotografie a lui Shri Mataţi. 

IX-B-26. Sf. Fecioară, Mathias Grunewald, detaliu al 
altarului Isenheim (Muzeul din Colmar). 

IX-B-27. Sf. Fecioară cu Pruncul, Sf. Petru şi Sf. 
Augustin. Maestrul din Flemalle. 

IX-B-28. Plantă medicinală, frontispiciu al cărţii 
„Macht und Geheimnis der früher Artzte” de J. Thorwald. 


IX-B-29. Fecioara pe un cal. Scena de Apocalips. 
Beatus mozarab, 975 (Catedrala din Gerona). 

IX-B-30. Arborele lui leseu. Miniatură din Psaltirea 
Windmill, sec. al XIV-lea (Morgan Library, New York). 

IX-B-31. Stupa miniaturală (Muzeul din Taxila, 
Pakistan). 

IX-B-32. Pagoda celor şapte fericiri, epoca Ming 
(Hang Tsu). 

IX-B-33. Stupa din Bharhut, detaliu, sec. al II-lea I.C. 

IX-B-34. Piramida în trepte (Sakkarah, Egipt). 

IX-B-35. Minaret zigurat elicoidal (Moscheea din 
Samara, Irak). 

IX-B-36. Turnul Gopuram (Templul din 
Tiruvannamalai, Madura). 

IX-B-37. Moscheea Badshahi (Lahore, Pakistan). 

IX-B-38. Buddha în Nirvāņa, sec. al XIl-lea 
(Galvihara, Polonnaruva). 

IX-B-39. William Blake, litografie. 

IX-B-40. Zi de bucurie, William Blake, litografie. 

X-1. Delegaţi la Conferinţa de Medicină Preventivă 
prin Sahaja Yoga, Pune, 1990. De la stânga la dreapta: Dr. 
Chugh, Dr. David Spiro, Dr. U.C. Rai, Dr. S.C. Nigam, Dr. 
Brian Wells. 

XI-1. Mahatma Gandhi, simbolul eliberării Indiei, în 
al cărui ashram a copilărit Shri Mataţi. 

XI-2. Shri Mataţi la 15 ani. 

XI-3. Shri Mataţi şi soţul sau Sir C.P. Srivastava, 
tinând diploma onorifică de cavaler, în semn de 
recunoaştere a meritelor sale ca Secretar General al 
Organizaţiei Maritime a O.N.U. 

Cuprins 

Capitolul I Ce trebuie să ştie un căutător al 
adevărului? 

Capitolul II Yoga clasică 

Capitolul III Primejdiile Hatha Yoga 

Capitolul IV Shri Mataţi dezvăluie secretele lui 
Kundalini 

Capitolul V Câteva cuvinte despre tantrism 


Capitolul VI Există, totuşi, o cale simplă şi 
neprimejdioasă? 

Capitolul VII Să facem cunoştinţa cu propriul nostru 
corp subtil. 

Capitolul VIII Să aflăm mai multe despre canale şi 
chakre. 

Capitolul IX Confluenţele yoga cu alte domenii (texte 
şi imagini). 

Capitolul X Yoga şi medicina. 

Capitolul XI Cine este Shri Mataţi? 

Anexe 

Există în Biblie referinţe despre reîncarnare? 

Sahaja Yoga în România 

Bibliografie selectivă 

Legendele ilustraţiilor 


